
SUNČEV SUSTAV 


Da li osim Sunca, planeta i njihovih sate- 
lita, ima i drugih tijela u Sunčevu su- 
stavu? 

Da. Između Marsove i Jupiterove staze 
oko Sunca kruži velik broj planetoida ili 
asteroida. Ima ih oko 50000, ali ih je samo 
nekoliko tisuća katalogizirano; 1936. godi- 
ne otkriven je planetoid Croatia. Oni su 
najvjerojatnije ostaci nekog planeta koji se 
nije uspio oblikovati. Postoje zatim ko- 
meti, koji se kreću najizduženijim stazama 
i zbog toga mogu zaći u područje pri- 
vlačne sile drugih zvijezda. Njihove je 
različite staze teško slijediti. Ima i oblaka 
sačinjenih od međuplanetarne tvari iz 
kojih polijeću meteori i zvijezde padačice. 


Venera (108) 


2) 3 


Jupiter (778) 
Mars (228) 


Zemlja (150) Planetoidi 


Imaju li svi planeti satelite? 

Izgleda da nemaju. Dva planeta, koji pri- 
padaju Sunčevu sustavu, Merkur i Venera, 
nemaju satelita, ili ako ih imaju, do sada 
uopće nisu primijećeni. 


Da li samo Saturn ima prstenove? 

Ne. Saturnovi prstenovi su dobro uočljivi, 
ali i Jupiter ima jedan prsten, a Uran ih 
ima barem devet. Zahvaljujući putova- 
njima međuplanetarnih sondi danas zna- 
mo da se svi ovi prstenovi sastoje od 
velikog broja potprstenova, načinjenih od 
ledenih čestica nalik malim santama koje 
kruže oko planeta. Saturn su posjetile 
sonde Voyager 1 i 2. 


Kako nastaje pomrčina Sunca? 

Dok Zemlja kruži oko Sunca, Mjesec 
kruži oko Zemlje i tako se povremeno 
nađe između našeg planeta i Sunca. Sunce 
stvara vlastitu svjetlost, a Mjesec ne. Kad 
se Mjesec na svojoj stazi nađe između 
Sunca i Zemlje i kad djelomično ili 
potpuno zakloni Sunce, a njegova sjena 
padne na Zemlju, nastaje djelomična ili 
potpuna pomrčina Sunca. Ta pomrčina 
ovisi o točnom položaju sva tri nebeska 
tijela i o udaljenosti Mjeseca od Zemlje. 
Ta je udaljenost promjenljiva, jer staza 
Zemljina satelita nema oblik savršene 
kružnice. Potpuna pomrčina Sunca vidljiva 
je samo s nekih mjesta na Zemlji. 


Slijed pomrčine u četiri mijene: tamni 
obris Mjeseca postupno zaklanja Sunce 
dok ga gotovo čitava ne pokrije. 


PROMATRANJE 
NEBA 


Što je planetarij? 

To je kružna dvorana u kojoj se proučava 
nebo. Projektor — i njega zovu plančtarij — 
ocrtava na stropu sliku nebeskog svoda i 
reproducira stvarno kretanje zvijezda. Taj 
projektor (na sredini slike) nosi dvije 
"Zvjezdane kape", po jednu za svaku po- 
lovicu neba, i projektore za Sunce, Mje- 
sec, planete, komete itd. 


Saturn 


Zašto se Halleyev komet vidi samo 
svakih 76 godina? 

Zato što je njegova staza oko Sunca jako 
izdužena. U trenutku kad je najbliže 
Suncu, nalazi se između Venerine i Mer- 
kurove staze, da bi ga poslije našli dalje i 
od Plutonove staze. Kad je udaljen od 
Sunca, on je nalik lopti od plinova i 
ledene prašine, sa slabim odsjajem Sun- 
čeva svjetla. Približujući se Suncu plin se 
zagrijava i stvara neku vrstu vlastite svjet- 
losti. Plin i prašina se pod Sunčevim 
svjetlom rasprše stvarajući karakterističan 
rep. Halleyevu kometu treba 76 godina da 
bi opisao svoju stazu, a u tom se razdoblju 
približi Suncu, i tad je vidljiv nakratko i sa 
Zemlje. Poslane su mnoge sonde za pro- 
učavanje ovoga kometa. Sonda Giotto, 
izbačena u srpnju 1985., susrela je komet 
u ožujku 1986. godine U srpnju 1994. 
golemi komet Shoemaker-Levy 9, razbijen 
u 21 fragment, udario je u Jupiter. 


Da li je Giotto di Bondone 

naslikao Halleyev komet? 

Talijanski slikar i graditelj Giotto (1266?- 
1337) naslikao je jedan komet na svom 
"Poklonstvu kraljeva" u kapeli Scrovegni u 
Padovi. Po obilježjima naslikanog kometa 
čini se da ga je osobno imao priliku 
vidjeti. Možda baš taj, Halleyev, koji je bio 
vidljiv tri tjedna krajem rujna i početkom 
listopada 1301. godine. Međutim, nismo 
sigurni, jer to nije bio jedini komet koji se 
mogao vidjeti u to vrijeme. 


SVEMIRSKE 
SONDE 


Što je svemirska sonda? 

Tako nazivamo bilo koju svemirsku letje- 
licu čija je zadaća odnijeti izvan Zemljine 
atmosfere uređaje i instrumente za pri- 
jenos slika i informacija na Zemlju: o 
tvarima, tlaku, temperaturi, promjenama i 
slično. 


Koja je svemirska sonda stigla prva 

do Mjeseca? 

U listopadu 1959. godine ondašnji Sovjet- 
ski Savez poslao je sondu Lunik 3 koja je 
kružeći oko Mjeseca snimila po prvi puta 
različite slike njegova skrivena lica. One 
su bile prvorazredni znanstveni i povijesni 
dokumenti. 


Mariner 6 


Da li su sonde stigle do Venere? 
Da, nekoliko njih. Američke sonde Mari- 
ner 215 i prvih osam sovjetskih sonda iz 
serije Venera. Američka sonda Pioneer 
Venus je u orbiti planeta od 1978. Mali 
sateliti, izbačeni iz sonde Venera, spustili 
su se sve do površine planeta i potvrdili 
pretpostavke o Venerinim visokim tempe- 
raturama. ža 


Venera 4 


Voyager 1 

. Kakva su nam otkrića omogućile 
r\\ svemirske sonde? 

TUD X“ Slanje svemirskih sondi prema planetima 

AU? Viking . bio je posebno težak problem, ali su 

Re) postignuta otkrića naplatila goleme troš- 

kove i utrošeno vrijeme. Tako se otkrilo 

da Merkur poput Mjeseca nema atmo- 

sfere. Kod Venere se uspjelo proći kroz 

najgušću atmosferu i u prvom sloju iz- 

mjeriti temperaturu od 460% C. Na Mars su 

poslane sonde u potragu za znacima živo- 

ta, ali bez ishoda. Do Jupitera i Saturna 

Osim Mjeseca i Venere, do kojih su prodrli su sustavi za snimanje s tele- 

| drugih nebeskih tijela u Sunčevu kamerama, pa su dobivene savršene slike 

| sustavu došle sonde? njihovih atmosfera. Saturn je otkrio slože- 

| Na Mars su stigle američke sonde Mariner nu prirodu svojih prstenova, a istraživanje 

| i Mars. Mariner 9 je bio poslan u orbitu = Jupitera iz veće blizine omogućilo je 

Marsa 1971. g. Misija Viking je odnijela otkrivanje novih satelita. Također je 


dva laboratorija na površinu Marsa. Mari- | otkriven jedan Jupiterov prsten, a na 
ner 10 je tri puta nadletio površinu Mer- | jednom od njegovih satelita otkriveni su 
kura. Prema Jupiteru i Saturnu izbačene aktivni vulkani. Približili smo se i Suncu, 


su sonde Pioneer (Pioneer 10 i 11 su ih ali ne previše, kako bismo izbjegli uni- 
dotakle između 1974. i 1979.) kao i sonde štenje letjelice uzrokovano isijavanjem. 
Voyager 1 i 2 ( ova posljednja je nastavila Prijenos slike iz svemira na Zemlju, s 
put prema Uranu i Neptunu). U tim udaljenosti od milijardu kilometara, zah- 
dugim putovanjima korišten je "učinak tijeva najsuvremeniju tehničku podršku i 
praćke". To znači da svemirski brod, koji | korištenje najsnažnijih izvora energije na 
ulazi u gravitacijsko polje nekog planeta, samoj sondi. To je ostvareno uporabom 
povećavajući brzinu biva gurnut dalje od | radioaktivnih izvora topline, s termo- 
tog planeta, u neku novu stazu. električnim pretvaračima. 

SVEMIROPLOV 


Po čemu se razlikuje svemiroplov od 
prethodnih svemirskih letjelica? 
Svemiroplov ili Space Shuttle, kako izvor- 
no glasi američki naziv, može se vratiti na 
Zemlju leteći s ugašenim motorima poput 
jedrilice, što znači da može biti uporabljen 
više puta. Lansiranja prethodnih sve- 
mirskih brodova završavala su gubitkom 
rakete, modula za istraživanje, kao i zapo- 
vjednog modula, koji se poslije spuštanja 
na Zemlju nisu više mogli koristiti. 


Da li je svemiroplov zrakoplov? 

Doista, vanjskim oblikom podsjeća na 
zrakoplov, ali ipak je riječ o svemirskoj 
letjelici. Samo pri povratku ponaša se kao 
zrakoplov, bolje rečeno, kao jedrilica, jer 
se spušta polagano s ugašenim motorima 
na pistu sličnu onoj u zrakoplovnoj luci. 
Međutim, njegova pista mora biti prilično 
dugačka, otprilike 5 kilometara. 


Čemu služi svemiroplov? 

On ima velike manevarske mogućnosti i 
veliku nosivost. Pri svakom letu može 
nositi 10 do 30 tona korisnog tereta, a 
može i ponoviti let petnaestak dana po 
povratku. Ove značajke omogućuju plani- 
ranje redovitih letova u svemir i stvaranje 
svemirskih postaja, velikih laboratorija ili 
čak svemirskih luka za pristajanje sve- 
mirskih brodova. Može se uporabiti i kao 
prijevozno sredstvo, koje će osigurati 
redovita putovanja, bez kojih se neće moći 
ostvariti trajne, korisne konstrukcije u 
svemiru. 


Kako se lansira svemiroplov? 

Lansira se okomito pričvršćen na dvjema 
bočnim raketama na kruto gorivo i uz 
središnji veći spremnik koji sadrži vodik i 
kisik. U polasku pale se dvije bočne rakete 
i tri motora svemiroplova. Na visini od 45 
kilometara dvije se rakete otkidaju i po- 
slije padaju u more, pa mogu biti iznova 
korištene. Središnji se spremnik odbacuje 
malo prije ulaska u orbitu i gubi se. 


Kako se koristi 

svemirski teleskop? 

Kad dostigne 500 kilometara visine, svemi- 
roplov, koji ga nosi, otvara vrata trans- 
portnog dijela i mehaničkom rukom us- 
mjerava teleskop u orbitu. Astronomi 
mogu pomoću teleskopa 

pretražiti 350 puta veći 


dio svemira i 7 puta 
bolje vidjeti nego sa 
Zemlje. 


Un 


ČOVJEK 
I SVEMIR 


Kad je čovjek prvi puta letio u svemir? 
Prvo lansiranje svemirske letjelice s po- 
sadom bilo je 12. travnja 1961. godine. Bio 
je to sovjetski svemirski brod Vostok 1 s 
astronautom Jurijem Gagarinom kome 
pripada naslov prvog astronauta u po- 
vijesti. 


Kad je bilo prvo spuštanje na Mjesec? 
Osam godina poslije, 21. srpnja 1969. 
Prvenstvo je pripalo Sjedinjenim Ame- 
ričkim Državama s misijom Apollo 11. 
Članovi posade su bili Neil Amstrong, 
Edwin Aldrin i Michael Collins. Prvi 
čovjek koji je stao nogom na Mjesec bio 
je Neil Amstrong. Od 1969. do 1972. 
god. pet je američkih posada bilo na 
Mjesecu. 


Kako su se kretali astronauti 

po Mjesecu? 

U prvim istraživačkim misijama po Mjese- 
čevoj površini astronauti su se kretali 
pješice, prilično teško, u svojim glomaznim 
i nespretnim svemirskim odijelima. U tri 
posljednje uspješne misije (Apollo 15, 16 i 
17) 1971. i 1972. godine astronautima je 
stavljeno na raspolaganje posebno vozilo 
za kretanje po Mjesečevoj površini. To je 
Lunar Rover Wehicle, u nas poznat kao 
lunohod, koji se vidi na donjoj slici. To je 
vrsta terenskog vozila napravljena za tu 
priliku, koje je moglo savladati prepreke 
visoke do 30 cm, pukotine široke do 70 cm 
i nagibe do 20 stupnjeva. Pomoću četiri 
pogonska kotača, crpeći energiju iz aku- 
mulatora, lunohod je razvijao brzinu do 16 
km na sat a mogao je prijeći 65 km 
udaljenosti. Težio je 204 kg a nosivost mu je 
bila 236 kg. 


Da li astronauti uvijek koriste istu vrstu 
svemirskih odijela? 

To vrijedi samo za prve letove u svemir, 
ali s postupnim usavršavanjem misija raz- 
vijala se i odjeća astronauta. Danas po- 
stoje različita svemirska odijela za boravak 
u brodu i izvan njega. Udobnija su i šira, 
a razlikuju se i po obliku i materijalu. 


Da li astronauti za vrijeme leta izlaze iz 
svemirske letjelice? 

Da. Prvi pokušaji "svemirskih šetnji" bili su 
samo iz eksperimentalnih razloga. Prvi 
čovjek koji je 1965. godine izišao u svemir, 
bio je sovjetski astronaut A. Leonov. 
Rekord pripada astronautu Aldrinu s tri 
"šetnje" za redom u misiji Gemini. Poslije 
- a to je osnovni cilj — izlasci služe za 
nadzor i održavanje tehnike. Ovo posebno 
vrijedi za posadu svemiroplova čija bi 
osnovna zadaća u budućnosti trebala biti 
uvođenje satelita u orbitu, možda čak 
gradnja svemirske postaje i njeno redovito 
održavanje. Za obavljanje poslova izvan 
letjelice astronautima je na raspolaganju 
prikladan modul kojim mogu lako uprav- 
ljati a vidi se na gornjoj slici. 


Da li u svemiru postoji "gore" i "dolje"? 
Za astronauta u svemiru ne postoji "gore" 
i "dolje" U visinama svemirskih letova 
privlačna se sila Zemlje ne osjeća. 


PLANET ZEMLJA 


Je li Zemlja planet? 

Da, budući da kruži oko Sunca, poput 
Merkura, Venere, Marsa i ostalih planeta 
Sunčeva sustava. Planetom nazivamo tam- 
no nebesko tijelo koje kruži oko neke 
zvijezde (Sunca, u našem slučaju) koja sja 
vlastitom svjetlošću. 


Je li Mjesec planet? 

Ne, Mjesec je prirodni satelit. Tako na- 
zivamo tamna nebeska tijela, koja ne 
kruže oko zvijezde, nego oko planeta. 
Poput Zemlje i drugi planeti Sunčeva 
sustava (npr. Venera, Mars, Jupiter) imaju 
satelite. Sateliti kruže oko planeta, a onda 
skupa oko Sunca. 


Kad je nastala Zemlja? 

To ne znamo sa sigurnošću. Međutim, 
danas znanstvenici uspijevaju odrediti 
starost stijena, čiji najstariji primjerci 
potječu iz vremena od prije 4,7 milijardi 
godina. Postoji mogućnost da je tada 
nastala i Zemlja, po svoj prilici "zguš- 
njavanjem" međuplanetarne prašine i pli- 
nova, koji su kao veliki oblak kružili 
svemirom. Od dijela toga oblaka nastalo je 
Sunce, a od ostataka postupno su nastajali 
planeti i njihovi sateliti koji pripadaju 
Sunčevu sustavu. 


Što je Zemljina kora? 

To je površinski dio planeta Zemlje, onaj 
na kome živimo i koji djelomično dobro 
poznajemo. Naziva se i litosfera. Ona je, 
uistinu, vrsta "kore" debela od 10 do 70 
km, ovisno o tome što je na njezinoj 
= površini: mora i oceani ili kopno s plani- 
nama. Osnovni sastojak vanjskog dijela 
kore je granit, pokriven naslagama i talo- 
zima nanesenim tijekom vremena (stijene, 
šljunak, pijesak i dr.). Osnovni je sastojak 
unutarnjeg dijela bazalt. Središnji sloj je 
neodređeniji, a njegov sastav nedovoljno 
poznajemo. 


Da li je točno da je u središtu Zemlje 
temperatura visoka do 100 000 *C? 
Središnji dio našeg planeta je jako vruć, ali 
ipak ne toliko. U središtu Zemlje tempe- 
ratura iznosi otprilike od 2000 do 8000 “C. 
Ono kao ni kora nije jednolične građe. 
Sama jezgra (debljine oko 1200 km) je 
čvrsta, okružena vanjskim tekućim dije- 
lom, debljine od oko 2200 km. Jezgra je 
građena pretežito od željeza i nikla. Iznad 
dolazi plašt od silicija i magnezija, koji se 
proteže do 2900 km u dubinu. Između 
plašta i kore nalaze se nakupine magme 
(tekućeg kamenja pomiješanog s plino- 
vima pod visokim tlakom) koja je temelj 
vulkanske aktivnosti. 


atmosfera 


kora-litostera 


vanjska 
jezgra 

PRIJE 180 
MILIJUNA GODINA 


DANAS 


Da li je točno da se kontinenti pomiču? 
Da, točno je. Pomiču se poput golemih 
splavi na moru. Udaljuju se, približuju, 
guraju se, spajaju i prelamaju. Njihovo je 
kretanje poprilično sporo; radi se o mili- 
metrima i centimetrima godišnje, ali tije- 
kom milijuna godina ono je korjenito 
promijenilo sliku Zemlje. Smatra se da je 
prije 200 milijuna godina postojala samo 
jedinstvena masa kopna koje se uzdiglo 
(Pangea), optočena jedinstvenom masom 
vode (Panthalassa). Tijekom vremena od 
Pangee su se odvojili različiti "grumeni", 
današnji kontinenti. Gornje karte pri- 
kazuju izgled površine Zemlje prije 65 
milijuna godina i danas. Tada se Južna 
Amerika tek bila odvojila od Afrike. Indija 
je još bila otok u oceanu. Oceanija se 
odvajala od Antarktike, dok je Sjeverna 
Amerika još bila vezana uz Europu. 


Kako su nastali vulkani? 

Prije mnogo milijuna godina Zemlju je 
sačinjavalo rastopljeno i užareno kamenje 
— magma. Tijekom vremena ona se polako 
hladila i stvrdnjavala stvarajući tako Zem- 
ljinu koru. Ali Zemlja nije potpuno hlad- 
na. U njezinu središtu nalaze se pukotine 
u kojima se i danas nalazi magma. Mjesta 
na Zemljinoj kori gdje lava izbija na 
površinu zovu se vulkani. Oni imaju lijev- 
kaste otvore — kratere. Kanalom ili dim- 
njakom povezani su s ognjištem vulkana, 
ishodištem erupcije. Svaki vulkan može 
imati glavni krater i niz sporednih. Vulkan 
može biti ugašen, može izbacivati 
sumporne pare, može biti u neprekidnoj 
aktivnosti i u erupciji. U prva dva stanja 
vulkan je iscrpio svoju eruptivnu fazu. U 
razdoblju umjerene aktivnosti on nepre- 


stano izbacuje lavu. Iza ove faze može 
nastupiti erupcija ili neaktivnost. 


Postoje li vulkani ispod mora? 

Da. To je otkriće staro jedno stoljeće. 
Tijekom postavljanja prvog telegrafskog 
voda između Europe i Amerike otkriveno 
je da se dno Atlantika ne sastoji samo od 
prostranih pješčanih dolina, nego i od 
pravih planinskih lanaca, katkad viših od 
onih na kontinentima. Na Zemlji postoji 
oko 80 podmorskih vulkana. 


Koji je najviši podmorski vulkan? 
Najviši poznati podmorski vulkan je Mau- 
na Kea na Havajima, u Tihom oceanu. 
Viši je od 9000 m, a 4000 m uzdiše se nad 
površinom mora. 


POTRESI 


Zbog čega Zemlja podrhtava? . 

Ako bacimo kamen u vodu, oko mjesta 
gdje je udario u površinu stvorit će se niz 
koncetričnih krugova. Udaljavanjem od 
mjesta udara oni su sve sporiji, rjeđi i 
slabiji. Isto pravilo vrijedi i za Zemljinu 
površinu. Jedan poticaj stvorit će niz 
različitih gibanja koja uzrokuju i potrese. 


Što uzrokuje potrese? 

Zemljina kora je sastavljena od velikih 
dijelova, ploča, koje plutaju na užarenoj i 
tekućoj tvari - magmi. Kada se ove ploče, 
zbog svojih vrlo sporih pomicanja dodirnu, 
oslobodi se poticaj koji uzrokuje potrese. 
Potrese mogu izazvati i poremećaji izaz- 
vani magmatskom aktivnošću. 


Što je hipocentar? 

To je točka u unutrašnjosti Zemlje u kojoj 
se dogodio poremećaj koji izaziva seizmič- 
ke valove. Mjesto na površini neposredno 
iznad hipocentra naziva se epicentar. 


Što su seizmički valovi? 

To su vibracije uzrokovane poremećajima 
u unutrašnjosti Zemlje, koje se iz hipocen- 
tra ili žarišta prenose sve do njene povr- 
šine. Ako je njihovo titranje usporedno sa 
smjerom širenja, govorimo o longitudi- 
nalnim valovima, a ako je titranje okomito 
na smjer širenja, u tom slučaju imamo 
transverzalne valove. 


Da li sudari u utrobi Zemlje moraju 
nužno uzrokovati potrese? 

Kad su stijene oko mjesta sudara dovoljno 
elastične, one ublaže udar i tako spriječe 
nastajanje potresa. Međutim, ukoliko su 
posebno krute, udarac ih lomi i nastaje 
potres. 


granica između 
“ ploča 


Koliko vulkana ima na Zemlji? 
Poznajemo 500 aktivnih vulkana, a polo- 
vica ih se nalazi na području Tihog ocea- 
na. Iz tog razloga ovaj pojas, koji obuhva- 
ća Filipine, Havaje, Polineziju, Marijansko 
i druga otočja, nazivamo Tihooceanski 
vatreni prsten. Nemirni su i vulkani Sred- 
nje Amerike (u Meksiku i na Malim 
Antilima), kao i oni u Andama (u Peruu, 
Boliviji i južnom Čileu). Poznata vulkan- 
ska područja, dijelom i s aktivnim vulka- 
nima, nalazimo na Islandu, Azorima i 
Novom Zelandu. Najviši vulkan na zemlji 
je Kilimandžaro, koji se nalazi u Tanzaniji, 
u istočnoj Africi. Njegov najviši vrh je 
Kibo (5895m). Hrvatskoj su najbliži vul- 
kani u južnoj Italiji: Vezuv kod Napulja, 
Etna na Siciliji te Stromboli i Vulcano u 
Tirenskom moru. 


Mogu li nastati novi vulkani? 

Da, upravo zbog toga što Zemlja nije u 
potpunosti ohlađena. Gornje slike pri- 
kazuju slijed stvaranja otoka Surtsey 1963. 
godine, na pučini uz južnu obalu Islanda. 
Poslije izbacivanja, ohlađena, nagomilana 
lava stvorila je vrh vulkana, koji je tako 
dosegao razinu mora. Svaki puta kad je 
more prodiralo u krater, otok su potresale 
jake eksplozije. Kad se otok uzdigao iznad 
površine mora, prestale su aktivnosti ovog 
vulkana. 


ži 


Da li su sve erupcije jednake? 

Ne. Erupcije određuje kemijski sastav 
magme i njena temperatura. Razlikujemo 
nekoliko vrsta: "havajske", u kojih je rijeka 
tekuće lave široka i spora, "strombolske" s 
tekućom lavom i izbacivanjem pepela i 
kamenja, "vulcanske" s eksplozivnim izba- 
civanjem krutog materijala, "montpelean- 
ske" s eksplozijom i izbacivanjem vrućeg 
oblaka, i one kod kojih eksplodira stari 
krater i raznese nadaleko stijene, pepeo i 
komadiće lave. 


havajska 
erupcija 


Je li moguće primijetiti udare 

rije nego se osjete na površini? 

ovjek je izumio posebno osjetljive ure- 
đaje tzv. seizmografe koji mogu registrirati 
sve potrese, i one male snage, kao i one 
razorne, te vrstu valova: longitudinalne 
(1), ili transverzalne (2). 

Kako radi seizmograf? 

Pomično pero s protuutegom crta na 
papirnatoj vrpci titraje koje uređaj regi- 
strira. Ukoliko nema vibracija, crta je 
ravna, u protivnom pojavljuje se neravna 
cik-cak crta. 


Kako klasificiramo potrese? 

Dijagrami, koje registrira seizmograf, 
imaju skalu vrijednosti prema jačini udara. 
Npr. udar od 2 stupnja MCS (Mercalli- 
-Cancani-Sieberg) skale vrlo je slab, a od 
12 stupnjeva katastrofalan, sa strahovitim 
posljedicama. Poznata je i Richterova 
skala stupnjevana od 1 do 10. 


Je li moguće predvidjeti potres? 

Danas je moguće predvidjeti samo mjesto 
potresa, ali ne i vrijeme i jačinu udara. 
Znamo iz iskustva da su životinje osjet- 
ljivije nego ljudi i da postaju nemirne 
nekoliko minuta prije svakog potresa 
(slika gore). Covjek je naučio, u okviru 
svojih mogućnosti, zaštititi se od ovih 
prirodnih pojava. U trusnim područjima, 
kao npr. u Japanu, grade se kuće od drva 
i papira ili u novije vrijeme, suvremenom 
tehnologijom, od armirana betona, koji 
posjeduje potrebnu elastičnost. 


PLANINE I 9, 
LEDENJACI 1 


/ Viseći 
iledenjak?% 


Kad su nastale planine? 


Ima gora koje mogu nastati za nekoliko a 
dana. To su vulkanske gore. No, općenito == * 
govoreći nastanak reljefa na Zemlji dug je, sma ne 


Pa. onak. = ji 


spor i složen proces. 


firn 
naslage ledenjačkog leda 


Kako su nastale planine? 

Kontinenti se neprekidno, iako vrlo sporo, 
pomiču. Američki se kontinent udaljuje 
svake godine od Europe i Afrike 5 do 10 
centimetara. Kontinenti su poput velikih 
splavi koje plutaju na slojevima magme, 
udaljujući se i približujući. Kada se dva 
kontinenta približe toliko da se mogu 
sudariti, različiti se slojevi stijena izobliče i 
naboraju (slika dolje). Crta sudara u 
dugom se i sporom postupku spoji i tako 
stvori planinski lanac. 


ledenjak .se 
ponovo 
stvara u 
podnožju 

stijene “| 


kontinentska kontinentska 
ploča — a ploča 
,ceanski : ' oceanski 
rbat , jarak 
au 


Da li se planine mijenjaju? 

Reljef se neprestano mijenja, pod utjeca- 
jem vjetra, kiše, leda, te neprekidne izmje- 
ne toplih i hladnih razdoblja. Erozivnim 
djelovanjem elemenata iz atmosfere i 
planine mijenjaju svoj izgled, iako su za to 
potrebna stoljeća. Oštri vrhovi se zaob- 
ljuju, a strane postaju glatke. Usto rijeke i 
ledenjaci stvaraju veličanstvene doline. 
Rijeke stvaraju doline nalik slovu "V", 
budući da produbljuju samo donji dio 
doline. Ledenjačke doline su u obliku 
slova "U", zbog bočnog djelovanja lede- 
njaka. One su šire i zaobljenije. 


deformacija 


: gran, 

Kako se oblikuje ledenjak? 

Svake se godine u višim planinskim pre- 
djelima uz iznimno niske temperature 
zalede velike količine snijega. Dolaskom 
ljeta toplina ne uspijeva otopiti sav led. 
Područja s ovakvim pojavama nazivamo 
područjima vječnog snijega. 


Što je to firn? 

To je višegodišnji snijeg na visokim pla- 
ninama, koji povremenim otapanjem i 
smrzavanjem dobiva pod tlakom novih 
snježnih naslaga zrnatu strukturu. Od 
firna su građeni ledenjaci. 


Da li se ledenjak kreće? 

Ledenjak se, iako sporo, kreće poput 
zgusnuta voska. Na njegovo kretanje utje- 
če nagib terena i tlak na stijene koje ga 
okružuju. Klizeći prema dolini rubni se 
dijelovi ledenjaka zbog trenja otapaju i još 
više ubrzavaju daljnje spuštanje. Pri spu- 
štanju ledenjak dube i razara podlogu po 
kojoj se kreće. Na visinama s umjerenom 
klimom površinski snijeg klizi i otapa se. 
Od tako otopljena snijega nastaju potočići, 
koji se slijevaju u veće, a ovi u rijeke. 


Što su morene? 

U svom sporom kretanju led nagriza 
stijene i podlogu i povlači za sobom veliku 
količinu njihovih krhotina koje taloži u 
ledenjačkoj dolini. Kad se ledenjak pot- 
puno otopi, od taloga nastane dug bre- 
žuljak — morena. 


UZDUŽNI PRESJEK 


1 
snijeg ( naslage zbijenog ledenjačkog leda 
: +e = 
temeljna morena 


POGLED IZ ZRAKA 


snijeg 


W. 


Gdje su najduži ledenjaci svijeta? 
Najduži ledenjak nalazi se u Pamiru, u 
srednjoj Aziji. Dugačak je 72 km i zove se 
Fedčenko. Najduži ledenjak u Europi je 
Aletsch u Alpama i dug je 27 km. 

OKAMINE ILI 
FOSILI 


Što su okamine? 

Okamine ili fosili su potpuno očuvani vrlo 
stari ostaci životinja ili biljaka. Poslije 
smrti, ostavljeni na zraku, organizmi se 
raspadaju. Suprotno tome, kad dospiju u 
naslage tla, poneki se čvrsti dijelovi sa- 
čuvaju. Ukoliko su te naslage poslije 
postale stijene, a stijene se puno ne 
mijenjaju, ostaci mogu biti sačuvani mi- 
lijunima godina. 


Da li su okamanjene šume fosili? 
Da. U ovom slučaju okamenji- 
vanje je uzrokovano minerali- 
zacijom, tj. zamjenom organskih 
tvari mineralima. U najpoznatijoj 
okamanjenoj šumi, koja se nalazi 
u Arizoni, nalazimo okamenjena 
debla stara 200 milijuna godina. 


Što su trilobiti? 

Trilobiti su okamine izumrlih, prastarih, 
isključivo morskih rakova rasprostranjenih 
u paleozoiku (prije 550 do 275 milijuna 
godina). Naziv potječe od njihova vanj- 
skog oklopa podijeljenog u tri dijela ili 
režnja. Primjeri koje gore vidimo karakte- 
ristični su za taj čudesni proces okame- 
njivanja. Podzemne vode mogu u potpu- 
nosti uništiti zakopana bića, ostavljajući u 
stijeni prazan prostor, koji po obliku do 
zadnjeg detalja odgovara tome biću, kao 
svojevrsni "kalup". Poslije nove naslage 
ispune takve kalupe i stvore kameni model 
životinje. 


Da li su trilobiti najstarije okamine? 
Ne. Najstariji fosili stari su 3 milijarde 
godina. To su alge i bakterije pronađene u 
području Gornjeg jezera u Sjevernoj Ame- 
rici, u Transvaalu u Južnoj Africi i u 
Australiji. 


Da li su pronađeni fosili gmazova? 

Da, u Sjevernoj Americi i u Africi. Oni su 
se pojavili na Zemlji u permu, razdoblju 
koje je trajalo prije 280 do 230 milijuna 
godina, čiji prikaz vidite na slici lijevo. 

Gmazovi na njoj prikazani pripadaju sku- 
pini Pelycosauria, od kojih su se razvili 
prvi sisavci. 


Postoje li okamine kukaca? 

Jednu od njih vidimo na slici gore. Radi se 
o kukcu zatvorenom u jantar koji je 
pronađen u Njemačkoj. Potječe iz oli- 
gocena, prije 37 do 26 milijuna godina. 


Kako se utvrđuje starost okamina? 
Općenito je to vrlo složen postupak, koji 
koristi različite metode u svrhu dobivanja 
točnih podataka. Uzimaju se u obzir: slijed 
slojeva stijena, sposobnost stijene da sa- 
čuva obilježja magnetskog polja Zemlje, 
čije su nam promjene u tijeku vremena 
poznate, klimatske prilike u prošlosti i 
drugo. Međutim, najvažnija metoda koristi 
preostalu radioaktivnost samog predmeta 
čiju starost želimo odrediti. U okaminama 
kao i u stijenama preostali su radioaktivni 
atomi, koji se s vremenom razbijaju tvo- 
reći neradioaktivne izotope. Poznajemo 
vrijeme koje je potrebno da bi određena 
količina radioaktivnih atoma uzrokovala 
stvaranje vlastitih izotopa. Promatrajući 
odnos između preostalih radioaktivnih 
atoma i njihovih izotopa, možemo prilično 
točno odrediti starost samog predmeta. U 
tu svrhu koristimo radioaktivne atome 
ugljika 14, urana, torija, rubidija i kalija 
40. 


STIJENE 


Što je to mineralogija? 

Mineralogija je znanost o mineralima koja 
istražuje njihov sastav, fizička, kemijska i 
optička svojstva. Minerali su sastavni 
dijelovi svih stijena na našem planetu. 


Dakle, sastav stijena nije u potpunosti 
istovrstan? 

Ako mislimo na planine, stalna je čvrstoća, 
otpornost i istovrsnost njihovih stijena. Ali 
sama se stijena stvara, živi i umire kao i 
sve drugo u prirodi. Zivotni ciklus naku- 
pina različitih minerala ostvaruje se mili- 
junima godina. 


Kakvog su podrijetla stijene? 

Kad je nastao naš planet, bila je to samo 
užarena masa tvari, koja se polako hladila 
na površini. Stijene su ishod toga hlađenja. 


Postoje li različite vrste stijena? 

Kao što životinjski i biljni svijet imaju 
svoje podvrste, tako i stijene imaju svoje 
osobine prema tome kako su, poslije 
početnog hlađenja, različiti čimbenici uvje- 
tovali njihov današnji izgled. Dijelimo ih 
na magmatske, taložne ili sedimentne i 
metamorfne ili izmijenjene. U Hrvatskoj 
su najrasprostranjenije taložne stijene. Na 
donjoj slici vidimo mjesta na kojima se 
zbivaju promjene. 


Koje stijene nazivamo metamorfnima? 
One koje su u svom sastavu pretrpjele niz 
promjena, preobrazbi, koje su promijenile 
njihove prvobitne osobine i stvorile novu 
vrstu agregata. Na primjer, mramor je 
preobraženi vapnenac a antracit preobra- 
ženi ugljen. 


Kako je došlo do ove promjene? 

Ovu promjenu uzrokuju tri čimbenika: 
toplina, tlak i kemijska reakcija. Nakon što 
su zbog jakog zagrijavanja pod Zemljinom 
korom pretvorene u neku vrstu ljepljive 
tvari, stijene su poslije izložene visoku 
tlaku, koji će nakon sudara kontinentskih 
ploča stvoriti planine. Topla voda, para ili 
plin, koji su se uvukli u sastav pojedinih 
stijena, uzrokovali su konačno i niz ke- 
mijskih reakcija. Gornja slika prikazuje 
presjek škriljavca, jedne metamorfne sti- 
jene. 


Što su taložne stijene? 

Erozivni materijal, koji su nanosile rijeke, 
nakupio se na dnu mora. Kako se radi o 
neprestanoj "aktivnosti" rijeka, naneseni 
materijal taložio se u slojevima, koji se 
opet, izloženi neprekidnu tlaku, miješaju i 
stvrdnjavaju tvoreći taložne stijene. Mogu 
nastati i taloženjem vapnenačkih ostataka 
morskih organizama. Te stijene prepoz- 
najemo po različitim slojevima kao na slici 
gore. 


Koliko treba vremena 

za njihov nastanak? 

Za sloj od 30 cm pješčenjaka treba od 400 
do 500, a vapnencu preko 2000 godina. 


Što su magmatske ili eruptivne stijene? 
Aktivni vulkan izbacuje užarenu tekuću 
lavu, koja se na površini hladi i kruti 
stvarajući stijene. 


Da li samo erupcije vulkana 

stvaraju takve stijene? 

Ne. Ponekad magma, koja nije ništa drugo 
do tekuća stijena u unutrašnjosti Zemlje, 
polako teče prema površini prenoseći ili 
topeći druge stijene iz sastava Zemljine 
kore. Kako nije pod velikim potiskom, ona 
se hladi prije izbijanja na površinu i stvara 
stijene koje nazivamo intruzivnim. Za 
razliku od njih stijene nastale erupcijom 
nazivamo ekstruzivnim. Slika gore: bazalt 
nastao erupcijom vulkana. 


MORE I OBALE 


Što je djelovanje mora? 

More je oduvijek privlačilo čovjeka i bilo 
nezamjenjiv izvor života. Duž njegovih 
obala, dugih otprilike 450000 km razvile 
su se najstarije civilizacije. Sve zbog iznim- 
nih pogodnosti koje ono pruža, kao i zbog 
njegova povoljna utjecaja na klimu. Kroz 
milijune godina more je oblikovalo obale 
nagrizajući ih i taložeći na njima nanose 
rijeka. Obale se neprestano mijenjaju, 
poprimajući različite oblike (gornja slika) 
zbog plime i oseke — dnevnih mijena mora, 
uzrokovanih utjecajem Sunca i Mjeseca — 
zbog valova, struja, vjetrova i promjena 
razine mora. 


obalni strmac 


tjord 


Što je sprud? 

To je nakupina pijeska. Sprudove nala- 
zimo duž obale, gdje ih nanosi more (slika 
dolje lijevo). Ponekad, kad se more po- 
vuče, oni se učvrste i okamene. 


ra 


Što su grebeni? 

Gornje slike prikazuju slijed stvaranja 
grebena. Valovi, koji utječu na oblik 
obale, djeluju na najslabija i najizloženija 
mjesta u stijeni. S vremenom polagana 
erozija uzrokuje odvajanje jednog dijela 
stijene od njezina ostatka. Taj dio na- 
zivamo grebenom. Radi se o prilično 
čestim pojavama, koje daju poseban izgled 
obali i cjelokupnu krajoliku. 

valobran 


"pješčani sprud 


prirodni luk 


pješčani otočić 


greben 
Kako nastaju plaže? Kako se čovjek brani od erozivnog 
Plaže mogu biti od oblutaka (uvaljanih djelovanja mora? 
komadića stijene) ili od pijeska, nakup- | Na različite načine: gradeći gatove i nasipe 
ljenog uz more, na laganoj kosini obale. koji štite obalu od udara valova ili valo- 


Pijesak se sastoji od sitnih zrnaca a prema brane (umjetne prepreke) koji razbijaju 
mineralima od kojih se sastoji može biti = valove i sputavaju njihovu udarnu snagu, 
različitih boja: bijel, crven, crn ili zelen- obuzdavaju struje i pogoduju stvaranju 
kast. Pijesak koristimo u pripremi žbuke, plaža. 

proizvodnji stakla i keramike. 


Koji tipovi obala postoje? u“ G g £ 
Obalom nazivamo crtu dodira kopna i \ Ii j 
mora. Razlikujemo dva osnovna tipa oba- nak p 
la: visoke i niske. Visoke su stjenovite, : meg 
njihove okomite stijene zadiru u more ili 

more prodire u duboke usjeke koje na- 

zivamo fjordovima. Najviše fjordova ima u 

Skandinaviji. Niske obale su najčešće | Što je santa leda? 
pjeskovite ili šljunkovite, nastale sporim i | To je pravi ledeni brijeg koji pluta po 
postupnim gomilanjem nanosa. Posebna moru tako da se samo deveti dio njegove 
vrsta niskih obala su koraljni grebeni, ukupne mase vidi iznad površine mora. 
stvoreni od ostataka stijena i nakupina Santa se nekad odvojila od polarnog leda, 


koralja a koje nazivamo atolima. Dalma- među ostalim i djelovanjem mora, pa 
tinskim tipom obale naziva se razvedena nošena strujom i vjetrom besciljno luta i 
obala s mnoštvom otoka i otočića. vrlo je opasna za plovidbu. 

RIBOLOV NA 
PUČINI 


Koja su najbolja ribolovna područja? 
Velika područja za privredni ribolov na 
moru uglavnom su tamo gdje se ocenske 
struje dijele ili spajaju. To uzrokuje mije- 
šanje mora u kojem se prema gore podiže 
hladnija voda bogata mineralnim solima. 
Najbolja ribolovna područja su obično na 
moru koje nije dublje od 350 m. Naj- 
bogatije ribolovne zone u Europi su: 
otvoreno more oko britanskih otoka, more 
uz obale Francuske i Portugala i Sjeverno 
i Baltičko more. Hrvatski dio Jadrana 
osrednje je bogat ribom. 


Je li ribarstvo 

važna djelatnost? 

Da, danas je ribarstvo značajna djelatnost, 
važna za prehranu i gospodarstvo mnogih 
zemalja. 


Da li se ribarski brodovi koriste 

i za preradu ribe? 

Nekad su ribarice, poslije ribolova, hitale 
u luku da se njihov dragocjeni teret ne bi 
pokvario. Danas ribarski brodovi na ocea- 
nu, dugi ponekad i do stotinu metara, 
imaju klimatiziranu unutrašnjost, oprem- 
ljenu za čuvanje, hlađenje, zaleđivanje, za 
obradu i preradu ribe, pa im to omo- 
gućuje dug boravak na moru. 


Ima li mnogo načina ribolova na moru? 
Ima, i gotovo svi zahtijevaju posebno 
opremljene brodove. Najvažniji su prika- 
zani na donjoj slici, s lijeva na desno. 
Koća, mreža u obliku vreće koja se vuče 
po dnu, omogućuje bogat ulov, ali uniš- 
tava morsko dno. Može se ribariti i koriš- 
tenjem električne struje, uz pomoć elek- 
troda uronjenih u more, koje električnim 
udarima tjeraju ribu prema crpki koji ih 
usisava. Može se loviti sa zatvorenom 
mrežom plivaricom, s dubinskom mrežom, 
s trostrukom mrežom stajaćicom, koja 
pada okomito u more i u koju se riba 
zaplete, i s lebdećom koćom koja se vuče 
na dubini, ali iznad dna. Ribarima pomažu 
i umjetni sateliti koji uočavaju velike plove 


riba. 

Kako se lovi tunj? 
Morske ribe poput sabljarke 
ili tunja love se uz pomoć 
parangala, užeta na kojem su 
obješene udice s mamcem. 
Parangali ribarskih brodova 
ispuštaju se na velikom pro- 
storu. Japanski parangalari 
postavljaju ih i do 120 km u 
dužinu. Općenito, tunj se pre- 
rađuje na ribarskom brodu. 


MIMI tit 

RIJEKE 


Što je riječni slijev? 

To je široko područje s kojeg se prikuplja 
voda u glavni riječni tok. Potočići, potoci i 
rječice sa svojim rukavcima čine riječnu 
mrežu. 


Što utječe na promjene protoka vode u 
rijekama? 

To su prvenstveno oborine, bilo u obliku 
kiše ili snijega u planinama. Snijeg na- 
kupljen u zimskom razdoblju, u proljeće 
se topi obogaćujući rijeke velikim količi- 
nama vode. Oborine djeluju prvenstveno 
na vodostaj i brzinu toka. Kad je dotok 
iznenadan i jak, kod jakih oborina ili 
naglog topljenja snijega, nastaju "visoke 
vode" koje prave štete okolišu. 


plutajuće zčesti 
E] = 


otopljene čestice 

Da li rijeka stvara krajolik kroz koji teče? 
Bez sumnje rijeka je velik umjetnik. Doli- 
ne kroz koje teče posljedica su njenog 
višestoljetnog erozivnog djelovanja. 


Da li voda djeluje samo erozivno? 

U početnoj fazi riječna voda izjeda stijene 
između kojih teče. Nakon toga stijene i 
njihove krhotine matica nosi udarajući 
njima o rubove ili po dnu (slika gore), 
pojačavajući tako erozivnu sposobnost 
rijeke, dok sama ne uspori tok, spuštajući 
se u nizinu. Ondje djeluje odlaganjem i 
taloženjam nanosa. 


rijeka u gornjem toku 


slap 


Što je taloženje? 

To je pojava suprotna eroziji. Kad se 
rijeka spusti u dolinu, na dnu planinskog 
lanca, doplavljeni ostaci, koje nazivamo 
sedimenti, talože se na dnu. Rijeka me- 
đutim nastavlja s otplavljivanjem sitnog 
materijala sve do ušća. Na njemu se taj 
pjeskoviti materijal nakuplja stvarajući 
pješčane nanose, koji s vremenom mije- 
njaju izgled obale. 


Zašto ušće ponekad nazivamo deltom? 
Pješčani nanosi sile rijeku da otvara raz- 
ličite prolaze kako bi se probila do mora. 
Od ovih rukavaca nastaje trokut nalik 
grčkom slovu delta. U Hrvatskoj je naj- 
| poznatija delta Neretve. 


rijeka u donjem nizinskom toku 


katarakti: tok vode 
u kratkim i 
učestalim slapovima 


brzaci: tok vode 
niz strmi i stalni nagib. 


ja 


Što je estuarij? 

To je lijevkasti zaljev na ušću rijeke 
krakterističan za niske obale, na kojima je 
razlika između plime i oseke vrlo velika. 
Plimni val prodire duboko u rijeku i pri 
povlačenju produbljuje i čisti korito i 
omogućuje plovnost duboko u kopno. 


Da li rijeke imaju životni vijek? 

Potočići u planini su "mladost" rijeke. U 
toj fazi za nju su karakteristični brzaci, 
slapovi i vodopadi na čvrstim stijenama 
otpornima na eroziju. Rijeke ulaze u zrelo 
doba tekući polako kroz nizinu i stvarajući 
široke zavoje koje još nazivamo meandri. 


Što su katarakti? 

To su uzastopne prepreke ili pragovi u 
riječnom koritu preko kojih voda pada u 
slapovima. U užem smislu to je naziv za 
brzice u Nilu. 


35 


JEZERA 


Što je jezero? 

To je zasebna vodena površina, obično 
slatkovodna, smještena u više ili manje 
dubokoj udolini, koju pune podzemne 
rijeke ili potoci. 


Kako dijelimo jezera? 

Obično ih dijelimo prema podrijetlu na 
tektonska, vulkanska i ledenjačka, znači 
prema uzroku stvaranja udubljenja koja su 
se napunila vodom. 


Što uzrokuje stvaranje jezera? 

U stvaranju jezera sudjeluju različiti pri- 
rodni čimbenici. Ledenjaci, potresi, odro- 
ni, eksplozije vulkana i masa rastopljene 
lave često su uzrokovali stvaranje jezera, 
prekidajući normalan tok rijeke ili stva- 
rajući bazen, u kojem se voda prirodnim 
putem sakupljala. 


alpsko 
ledenjačko 
dolinska jezero 
ledenjačka 


krško jezero I 
jezera 


Što su ledenjačka jezera? 

Ledenjačka jezera su nastala u udubinama 
stvorenim erozivnim djelovanjem davnih 
ledenjaka. Ledenjaci su imali veliku ero- 
zivnu moć i uspijevali su udubiti i naj- 
čvršće stijene stvarajući doline u kojima će 
se smjestiti. Kad se ledenjak otopi, iza 
sebe ostavlja jednu ili više kotlina koje će 
se možda poslije napuniti vodom. 


Ima li u Hrvatskoj ledenjačkih jezera? 
Nema. Ima ih u susjednoj Sloveniji i u 
drugim alpskim zemljama. U Hrvatskoj se 
međutim nalaze svjetski poznata Plitvička 
jezera, nastala stvaranjem sedrenih pre- 
preka u riječnoj dolini. Poznata 

krška jezera su Modro i 
Crveno jezero kod 
Imotskog. 


jezero 
u cirku 


umjetno 
jezero 


Što su tektonska jezera? 

To su jezera nastala u udubinama poslije 
lomova Zemljine kore. Te su lomove 
uzrokovali poremećaji u unutrašnjosti 
Zemlje. Tektonskog su podrijetla neka od 
najvećih i najdubljih jezera na Zemlji: 
Tanganjika u Africi i Bajkalsko jezero u 
Rusiji. 


Ima li vulkanskih jezera? 

Da, to su jezera koja ispunjaju kratere 
nekadašnjih vulkana. Vulkanskom aktiv- 
nošću stvorena je kotlina koja se poslije 
napunila vodom, a naziva se i kaldera. 


Kojeg su oblika vulkanska jezera? 
Jezera, koja ispunjaju kratere nekadašnjih 
vulkana, imaju najčešće kružni oblik. U 
susjednoj Italiji vulkanska su jezera Brac- 
ciano i Nemi, a u SAD Crater Lake u 
državi Oregon. 


jezero nastalo zasipanjem doline 


priobalno jezero 


» riki 


vulkansko jezero 


Ima li jezera sa slanom vodom? 

Da. Jezera uz morske obale najčešće su 
slana. Njihovu stvaranju pogodovali su 
nanosi pijeska duž obale koji su sprije- 
čavali oticanje rijeke u more. Slana su i 
ona jezera koja su, ostavši bez kanala za 
napajanje, ili koja se nalaze u iznimno 
suhim predjelima s rijetkim kišama, izlo- 
žena velikom isparavanju, čija je posljedica 
gomilanje mineralnih soli. Jedno od takvih 
je jezero Chad u središnjoj Africi. 


Da li će jezera zauvijek postojati? 

Sva su jezera osuđena na umiranje bilo 
presušivanjem ili iz drugih razloga. Rast 
biljaka može na primjer pretvoriti s vre- 
menom plitko jezero u močvaru ili baru. 
Erozivna moć vode može uzrokovati jače 
otjecanje i osiromašenje jezera vodom. 
Naslage mulja, pijeska, šljunka i drugih 
taložina mogu ispuniti korito jezera. Na 
kraju, i zagađivanje, nebriga ljudi i sva- 
kovrsni otpaci polako ubijaju jezersku 
floru i faunu. 


tektonsko jezero slano jezero 


OBORINE 


Zašto voda isparava? 
Isparavanje je prijelaz vode iz tekućeg u 
plinovito stanje i uvijek ga prouzrokuje 
toplina. U normalnim uvjetima u prirodi 
jedan dio vode iz rijeka, jezera i mora i 
ostalih voda, isparava, posebice tijekom 
dana, pod utjecajem Sunčeve topline. 


Što je kruženje vode u prirodi? 
To je najznačajnija pretvorba koja se zbiva 
na Zemlji i u njenoj atmosferi i koja 
omogućuje život. Voda iz rijeka, jezera, 
mora (1,2,3) isparava i skupa s parom iz 
tla (4) i parama nastalim isparavanjem 
biljaka (5) spaja se s parom u atmosferi i 
stvara oblake. Iz oblaka se ponovo spušta 
na zemlju u obliku oborina: kiše (6), tuče 
i snijega(7). Najjače isparavanje dolazi s 
velikih oceana, a oborine su obilnije na 
kopnu. Taj nerazmjer nadoknađuju rijeke 
koje pune more vodom. 


Zašto su oblaci različiti? 

Mnogi čimbenici utječu na oblik oblaka: 
visina na kojoj nastaju, temperatura, tlak 
zraka, pokreti velikih zračnih struja... 
Gore vidimo dva tipa visokih oblaka: 
cirokumuluse (ovčice) i ciruse. 

Kako nastaju oblaci? 

Ako na vatri zagrijavamo vodu u , čajniku i 
promatramo "kljun" iz kojeg izlazi para, 
primijetit ćemo da se para na samom 
otvoru slabo vidi. Dalje od otvora para se 
bolje vidi. Dakle, nevidljiva se para šireći 
hladi i hlađenjem kondenzira ili zgušnjava 
u sitne kapljice i postaje vidljiva. Od 
kapljica je sastavljen oblak koji vidiš. Na 
sličan način u prirodi nastaju oblaci. 


Kako nastaje kiša? 

Ako je oblak sastavljen od većih kapljica, 
one i padaju većom brzinom i padajući 
razbijaju one sporije kapi i tako postaju 
još krupnije. Zbog toga njihova veličina i 
brzina neprekidno se uvećavaju. Ako je 
oblak dovoljno gust, i ako kapi narastu na 
određenu veličinu, padaju na zemlju, i to 
je kiša. Drugi analogan postupak stvara 
snijeg. 


RAZINA KONDENZACIJE VODE 

Kako nastaje snijeg? 

Kristalić snijega nastaje u unutrašnjosti 
oblaka stvorenog prijenosom toplog i 
vlažnog zraka u hladne i suhe slojeve. Na 
dnu oblaka, u razini kondenzacije vode, 
kap vode se zgušnjava i diže uzlaznom 
strujom zraka te se ledi stvarajući kristalić 
leda. Nove se molekule vodene pare 
hvataju za mrežu kristala stvarajući ogran- 
ke na pahuljici. Kristal počinje padati i 
ogranci se produžuju. Nakon što napusti 
oblak, para uvećaje kristalić koji počinje 
padati prema Zemlji. Ako je temperatura 
uz Zemlju viša od temperature smrzava- 
nja, kristali snijega se tope padajući na tlo 
u obliku kiše. Ali zimi, ako je temperatura 
zraka niska, padaju na Zemlju neoštećeni 
i prekrivaju je bijelim plaštem. Svi kristali 
snijega imaju pravilan geometrijski oblik, 
poput zvjezdica sa šest krakova. 


Nastanak stalaktita i stalagmita 


ŠPILJE 


Što je speleologija? 

To je znanost koja proučava i istražuje 
šupljine ispod površine Zemlje. Speleolozi 
su nam omogućili da upoznamo dio našeg 
planeta koji uglavnom nije privlačio po- 
zornost sve do prošlog stoljeća. 


Da li su sve špilje jednake? 

Općenito govorimo o dva tipa špilja: 
primarnima i sekundarnima. Primarne su 
nastale erupcijom vulkana. Nakon što se 
lava ohladila nastali su podzemni hodnici 
nazvani "lavinim kanalima" koji mogu biti 
duži od šest kilometara, kao što su Cuevas 
de los Verdes na Kanarskim otocima. 
Sekundarne su nastale na vapnenastim, 
propusnim terenima, nakon potresa i 
erozivnog djelovanja podzemnih voda ili 
vode s površine Zemlje, koja se probila u 
unutrašnjost kroza stijene. Posebno za- 
nimljive, zbog izvanredne ljepote, ove 
špilje nalazimo u susjednoj Sloveniji (Po- 
stojnska i Skocjanska jama), ali ima ih i u 
Hrvatskoj, osobito u Lici (Cerovačka 
špilja) i u drugim krškim predjelima. 


Dvije tehnike spuštanja 
s dvostrukim užetom 

Špilje se pružaju linearno sa širokim 
šupljinama povezanim ponekad veoma 
uskim prolazima, sa zdencima, podzemnim 

pod špilje ' rijekama i hodnicima i posebnim vapne- 
=. načkim tvorevinama kao što su stalaktiti i 
stalagmiti. 

Što su stalaktiti i stalagmiti? 

Voda, koja se probija kroz strop špilje, 
puna je minerala kalcijeva karbonata. Kapi 
vode su tijekom stoljeća i tisućljeća ta- 
ložile u pukotinama ovaj mineral koji, 
kruteći se dijelom i zbog isparavanja 
zraka, stvara jednu vrstu visećeg kamenog 
"ledenjaka" koji nazivamno stalaktit. A 
stalagmit? Radi se o istoj pojavi, samo što 
se ovog puta mineral ukrutio na podu, na 
mjestu gdje kapi kapaju. Ponekad stalak- 
titi i stalagmiti "rastu" i spajaju se u prave 
stupove. 


čovječja ribica 


Tko živi u špiljama? 
Rakovi, mekušci i kukci, životinje karakte- 
ristične za špilje, i male životinje koje su 
se morale prilagoditi takvu vlažnu i tamnu 
mjestu. Među njima je najznačajnija čo- 
vječja ribica. Ona je vodozemac na stupnju 
ličinke, crvenkasto bijela tijela, duga od 20 
do 30 em, zakržljalih očiju i kratkih slabih 
nogu. Živi u podzemnim vodama našeg 
krša od Istre do juga Hrvatske. U kolo- 
vozu 1994. hrvatski su speleolozi otkrili u 
Lukinoj jami na Velebitu do tada nepo- 
znatu životinjicu. 
Ima li sisavaca u špiljama? 
Samo jedan koji živi u većim špiljama 
obješen stražnjim nogama o strop. To je 


mu Šišmiš. 


Koja je najdulja špilja na svijetu? 
Najdulja špilja na svijetu je 
sustav Flinth-Mammoth špilja 
u Kentuckyju u SAD. Dug 
je preko 350 kilometara. 


PUSTINJE 


Da li oduvijek postoje pustinje? 
Prostrana područja koja obično nazivamo 
pustinjama nisu to uvijek bila. Niz čimbe- 
nika je pridonio današnjem izgledu pus- 
tinjskog krajolika, koji je postao pjeskovit, 
šljunkovit ili brdovit, s visoravnima u koje 
su usječeni duboki klanci. Ti čimbenici su 
vjetar, voda i sunce. 


Kako djeluju ovi čimbenici? 

Jak vjetar, kojeg ne zadržava visoko ras- 
linje, nosi sa sobom najmanje čestice 
stijena koje po planinama stružu poput 
ostakljenog papira, mrveći, glačajući i 
sitneći ih u šljunak. Voda, u obliku jakih 
oborina, izjeda i odnosi sa sobom u svom 
spustu najneotpornije dijelove stijena, 
udubljuje tijekom vremena duboke klance 
i nosi u nizinu sav taj sitni materijal. Na 
kraju, sunce i temperaturne razlike utječu 
na pucanje najotpornijih stijena. 


Što je temperaturna razlika? 

Tijekom dana pustinja upija gotovo 90% 
Sunčevih zraka, budući da nema oblaka i 
sitne prašine u atmosferi kao u drugim, 
vlažnim predjelima, koji inače umanjuju 
njegov utjecaj. Tijekom noći, tako brzo 
upijena toplina brzo i s jednakom lakoćom 
rasprši se i ne ostaje na tlu. Tako nastaju 
padovi i skokovi temperature od preko 
40%C, jer se noću temperatura u pustinji 
zna spustiti na ništicu. Ovu promjenu nazi- 
vamo temperaturnom razlikom. Ona ne- 
prekidno "rasteže" stijene dok ne popu- 
caju. 


šljunkovita pustinja 


Da li se pijesak miče? 

Pješčana prostranstva nisu nepomična. 
Dovoljan je jak vjetar da se izmijeni cijeli 
krajolik, dajući mu karakterističan oblik 
dina. Ako je vjetar umjeren i puše iz istog 
smjera, nastaju poprečne dine. Ako vjetar 
puše iz više smjerova onda nastaju dine 
zvjezdastog oblika. Ako nakupine pijeska 
pružaju otpor, vjetar će pomicati pijesak 
samo postrance, gomilajući ga na sredini. 
Tako nastaju potkovičaste dine. 


barhane 


slana pustinja 


Je li moguć život u pustinji? 
Teške klimatske prilike nisu spriječile 
biljke i životinje da se nastane i u tim 
područjima, ali su se morale podvrći 
dugotrajnom prilagođavanju. Pustinjske 
životinje zasnovale su život u "smjenama". 
Sisavci su noćne životinje. Da bi došli do 
hrane moraju prijeći dugačak put, pa se 
lakše kreću u svježini noći. Krilate živo- 
tinje, ptice, poput pustinjskog palčića, na 
slici sa strane, aktivniji su danju, gnijezdeći 
se na kaktusima iz kojih dobivaju vodu i 
hranu. Skočimiš, na gornjoj slici, ima dug 
ukočeni rep a kreće se i danju i noću 
poskakujući sa svojim dugim stražnjim 
nogama. Njegov organizam se ne znoji, 
malo gubi vodu mokrenjem, pa može 
preživjeti i tri godine bez vode. 


pješčana pustinja dine 


PREDJELI 
VJEČNOG 
LEDA 


Gdje se nalaze ta područja? 

Iza polarnica Arktika i Antarktike. To su 
dvije kapice našeg planeta koje omeđuje 
66. paralela. 


Ima li kopna na tim područjima? 
Antarktika je planinsko područje prekri- 
veno vječnim ledom, a Arktik nema kop- 
na, već je sav zaleđeno more. 


Gdje je hladnije, na Arktiku ili na 
Antarktici? 

Upravo zbog postojanja planinskih lanaca, 
na Antartici su izmjerene niže tempera- 
ture. 


Zašto su polovi uvijek zaleđeni? 

Zbog nagnuta položaja našeg planeta 
Sunčeve zrake ne dopiru okomito na 
polarne kapice, pa je i njihov učinak 
slabiji. Nadalje, zbog okretanja Zemlje, 
dan i noć na polovima traju mnogo duže 
nego u našim predjelima. 


jeverno “ 


edeng more 


Sjeverni 
pol 


Koliko traje polarna noć? 

Ona traje najdulje na polu, šest mjeseci, a 
otprilike na 70. paraleli traje nekoliko 
mjeseci. 


Što je polarno sunce? 

Polarne noći traju do šest mjeseci a to 
vrijedi i za polarne dane. Tako imamo 
polarno sunce ili "bijele noći" (slika dolje). 
Sunce ne napušta obzor, a promjenu dana 
i noći pokazuje promjena boje. Jarko 
crvena u zalasku prelazi polako u pastelne 
boje zore. Kako se udaljavamo od polova, 
noći su sve mračnije. 


ktaljevski 
-grovin 


Južni pol 
Pa. 


Da li postoje godišnja doba? 

Nazočnost Sunca određuje godišnje doba. 
Zato obično govorimo o "zimskoj" noći i o 
"ljetnom" danu. 


Što je polarna svjetlost? 

To je električna pojava u atmosferi koja 
nastaje kad se počinju sudarati čestice 
razrijeđenih plinova. Tako se događa da u 
polarnim noćima nebo obasjaju neobična 
svjetla, plava ili crvena, zelena ili žuta, već 
prema visini na kojoj se događa to su- 
daranje. 


ŠANTARKTIKI 


ste. 


Kome pripada Arktik? 
Dok je Arktik točno po- 
dijeljen između zemalja 
koje izlaze na Ledeno 
more (slika na prethod- 
noj stranici), Antarktika 
je prema jednom među- 
narodnom sporazumu, 
sklopljenom između za- 
interesiranih — zemalja, 
područje znanstvenog is- 
traživanja, slobodno za 
sVe. 


carski 
pingvin 


Da li su polarna područja naseljena? 

Na Sjeveru najudaljenija naselja nalazimo 
na otocima Svalbard. Na Jugu postoje 
samo baze za znanstvena istraživanja, a 
ima mnogo životinja koje žive duž obala, 
kao pingvini, tuljani, morski slonovi i 
albatrosi. 


Što je tundra? 

Na rubovima vječnog leda pruža se široko 
područje gdje se tijekom dugog polarnog 
dana snijeg topi i zemlja prekriva maho- 
vinom i lišajevima. To je tundra koju 
kratko nastanjuju ptice selice, sobovi, 
lisice i zečevi. 

ZNATE LI? 


Koja je prosječna temperatura na Zemlji? 
To je 22% C na tlu. 


Odakle Dolomitima ime? 
Dolomiti duguju ime stijeni od koje su 
građeni — dolomitu, karbonatu koji sadrži 
kalcij i magnezij, a proučavao ga je fran- 
cuski kemičar Dolomieu. 


Ima li na Marsu vulkana? 
Da, na Marsu su, iako ugasli, najveći 
vulkani u Sunčevu sustavu. Najveličan- 
stvenija je planina Olimp visoka 24 000 me- 
tara. 


Koji planet ima najviše satelita? 
Saturn ih ima 17, od kojih je 8 nedavno 
otkriveno. 


Što su Mjesečevi potresi? 
To su pojave istovrsne s potresima na 
Zemlji. 


Što je pritok? 
To je riječni tok koji se ne ulijeva u more, 
nego utječe u drugu rijeku. 


Što su pasati? 
To su stalni vjetrovi koji pušu iz tropskog 
u ekvatorijalno područje. Od siječnja do 
lipnja pomiču se prema sjeveru, a od 
srpnja do siječnja prema jugu. 


Što je poplava? 
To je porast vodostaja u rijekama i jezeri- 
ma i izlijevanje vode izvan korita, nakon 
proloma oblaka ili naglog topljenja sni- 
jega. 


Gdje se nalazi planina Ararat? 
Nalazi se u Turskoj na granici s Arme- 
nijom i Iranom. Prema Bibliji tamo je 
nakon općeg potopa doplovio Noa. 


Što je arhipelag? 
To je skupina otoka okružena istim mo- 

rem. U Hrvatskoj je najpoznatije Kornat- 
sko otočje. 


Što je duga? 

To je svjetlosna pojava uzrokovana rasi- 
panjem i lomom Sunčeva svjetla u kišnim 
kapima. Dugu primjećujemo na nebu 
nakon kiše ili pod slapovima. Ima oblik 
polukruga i sastoji se iz boja koje čine 
Sunčev spektar, sa crvenom izvana i ljubi- 
častom iznutra. 


Što je to supernova? 

Nova je naziv za zvijezdu koja bez pret- 
hodnih najava bljesne zbog eksplozije u 
njenim vanjskim slojevima. Supernova 
nastaje eksplozijom zvijezde u cjelini. 


Što je atmosfera? 
Atmosfera je plinski omotač koji okružuje 
zvijezde i planete. Zemljina atmosfera 
pruža se iznad našeg planeta do visine od 
otprilike 100 km. 


Što je anticiklona? 

To je zračni sloj s višim atmosferskim 
tlakom od susjednih slojeva. Azorska 
anticiklona utječe na stabilnost ljetnog 
vremena na Mediteranu. 


Što je kanjon? 

Cafion na španjolskom znači kanal. Ozna- 
čuje erozivnu, usku i duboku dolinu koju 
je stvorio tok rijeke u propusnoj podlozi. 
Najpoznatiji je Veliki kanjon rijeke Colo- 
rado u SAD, a u Hrvatskoj kanjoni rijeka 
Zrmanje, Krke i Cetine, te Velika i Mala 
Paklenica u Velebitu. 


Zašto je danju nebo plavo? 

Plavu boju, koja danju pokriva nebo, 
stvara optička pojava. Od bijela Sunčeva 
svjetla zrak rasipa najjače plave zrake. 


Što su cirusi? 

To su visoki oblaci (između 6 i 10 km 
visine) koji su sastavljeni od malenih 
lebdećih iglica leda. Glavna im je osobina 
prozračnost. Imaju oblik vrpci ili odvo- 
jenih niti. Cirusi najavljuju loše vrijeme. 


NARODI I 
CIVILIZACIJE 


PRVI LJUDI 


Da li čovjek potječe od majmuna? 
Najnovija istraživanja kažu da ne potječe. 
Ljudi i majmuni su "rođaci" i potječu od 
jednog zajedničkog pretka — driopiteka, 
koji je živio prije 20 do 10 milijuna godina, 
a nastanjivao je šume, hranio se biljem i 
bio visok 60 — 120 cm. 


Je li australopitek čovjek? 

Australopitek, južni pračovjek, koji je živio 
prije 3 do 1 milijuna godina, imao je već 
mnoge ljudske osobine, a nadasve u pona- 
šanju i u organizaciji svakodnevnog života. 
Nije se hranio samo biljem, nego je od- 
lazio i u lov. 


Chukutien 


Tko je pekinški čovjek? 
To je jedan od naših relativno bližih 
predaka. Živio je otprilike prije pola 
milijuna godina. Ime je dobio po mjestu 
na kome su pronađeni njegovi ostaci - 
špilji u blizini mjesta Chukutiena, otprilike 
80 km od Pekinga. 


Kad je pronađen? 
Prvi značajniji ostaci pronađeni su u 
prosincu 1929. Dva su zuba pronađena 
nekoliko godina ranije, pa je to navelo 
znanstvenike na pomisao da bi se tu 
moglo raditi o novoj vrsti primitivnog 
čovjeka i da pećina skriva njegove važne 
ostatke. 


Jesu li pronađeni ostaci samo jednog 
čovjeka? 

Ne. U špilji u Chukutienu pronađeni su 
ostaci četrdesetak ljudi iz vrste Homo 
erectus — uspravni čovjek, kojoj pripada i 
pekinški čovjek, iz različitih razdoblja sve 
do prije 200000 godina. Otkriveni su i 
sigurni dokazi da je taj naš prastari predak 
koristio vatru i pravio kameno oruđe. 


Tko je bio neandertalac? 

Neandertalac je jedan od prvih pred- 
stavnika vrste kojoj i mi pripadamo, Homo 
sapiens — umni čovjek. Ne znamo kako je 
došlo do prijelaza iz Homo erectusa u 
Homo sapiensa. Neandertalci su najstariji 
predstavnici nove vrste pračovjeka koja je 
živjela otprilike prije 100000 do 60000 
godina. Prvi su ostaci bili pronađeni 1856., 
ali je njihova starost i značenje priznato 
puno kasnije, pedesetih godina ovoga 
stoljeća. Neandertalac je imao plećato 
tijelo i relativno kratke udove, izrađivao je 
oruđe od kamena i kostiju. Mrtve je 
pokapao u grobove uz složene pogrebne 
rituale, praćene darovima. 


Zašto ga nazivamo neandertalac? 

Zbog toga što su prvi ostaci pronađeni u 
jednoj špilji blizu Disseldorfa, u maloj 
dolini (Thal, njemački dolina) rijeke 
Neander, pritoka rijeke Rajne u sjevernoj 
Njemačkoj. 


Tko je bio kromanjonac? 
Neandertalac je jedna od dvije vrste na 


koje dijelimo Homo sapiensa. Druga vrsta 
je Homo sapiens sapiens, čiji je jedan od 
najstarijih predstavnika kromanjonac ili 
fosilni čovjek. Živio je otprilike prije 35000 
godina. Lubanje i kosturi kromanjonca 
pronađeni su 1868. godine u Dordogni u 
Francuskoj, zajedno s alatom i oružjem od 
kamena i kostiju životinja. U ovo doba 
javlja se i pećinsko slikarstvo. Cro-Mag- 
non je naziv mjesta u Francuskoj kraj 
kojega je pronađen u jednoj špilji i od 
tada ga koristimo za pračovjeka s gotovo 
ovovremenim osobinama, koji je živio 
prije 60000 do 10000 godina. 


Da li su u Hrvatskoj pronađeni ostaci 
pračovjeka? 

Da, i to u polušpilji na Hušnjakovu bregu 
kraj Krapine, poznatog pod nazivom kra- 
pinski pračovjek. Iskapanja je obavljao D. 
Gorjanović Kramberger od 1899. do 1905. 
Krapinski pračovjek pripadao je prenean- 
dertalskoj skupini. Uz njega su pronađene 
alatke od kostiju i kamena, a znao se 
služiti i vatrom. 

PRETPOVIJESNE 
NASTAMBE 


Gdje se sklanjao pretpovijesni čovjek? 

U samom početku, kad je hranu donosio 
iz lova ili je skupljao korijenje bilja i 
bobice, bio je prisiljen neprekidno se 
seliti. Tako se sklanjao u slučajna skloništa 
poput gustiša ili špilja. 


Ima li tragova takvih nastambi? 
Znanstvena istraživanja otkrila su naseo- 
bine ovog tipa u područjima po svoj prilici 
bogatim životinjskim i biljnim svijetom. 
Najpoznatija su Lascaux u Francuskoj i 
Altamira u Španjolskoj. 


Kad počinje gradnja prvih nastambi? 
Vjerojatno je tijekom seljenja pretpo- 
vijesni čovjek uočio da su najsigurnija 
mjesta za stanovanje,'a i zbog hrane, 
rijeke ili jezera bogata ribom. Došao je 
stoga na pomisao da upravo na tim 
mjestima sagradi prva stalna utočišta — 
sojenice. Tako su nastala prva sela, kao 
izraz težnje da živi u zajednici, zbog koje 
će se s vremenom ujediniti u skupine, 
plemena i narode. 


KAKO JE NASTALA 
KOLIBA 


Kad se javljaju prva zidana sela? 

Tek onda kad je čovjek otkrio poljo- 
A djelstvo, to jest uzgajanje biljaka kao 
siguran izvor hrane, nailazimo na sjedilač- 
ke skupine. Tada nastaju i prva prebiva- 
lišta od kamena, gline i cigle. To se zbilo 
prije 10000 godina. 


LJETe < 


U početku to je jednostavan zaklon od granja. 


Kako su izgledale prve kuće? 

Nakon pronalaska pretpovijesnog sela na 
Cipru možemo rekonstruirati način grad- 
nje prvih kuća. Imale su kružni oblik, s 
kupolastim krovovima. U unutrašnjosti je 
u središtu bilo ognjište a duž zidova 
prostori za spavanje. U polukatu je bilo 
spremište za hranu. 


Nastamba se udubljuje, krov pokriva rupu u zemlji. 


Koji je najstariji grad? 

Smatra se sigurnim da je prvi grad na 
svijetu bio Jerihon u Izraelu. Otkopavanja 
su otkrila da je grad bio okružen jakim 
zidinama, unutar kojih su bile podignute 
kuće. Izvan grada nalazile su se obradive 
površine. 


Pojavljuju se zidovi koji dijelom vire iz zemlje. 


Koliba ima izgled prave kuće. 


Kako su sagrađene 
primitivne kuće? 

Rabljeni materijali su grane, trupci i lišće. 
Po načinu gradnje bile su to kolibe. Poči- 
vale su na drvenim temeljima, podignutim 
na dugim gredama koje strše iz vode. 


Zašto su baš 
građene na vodi? 

Sojenice, povezane s kopnom preko mos- 
tića ili drvenih skela, koje su se po noći 
mogle odvojiti, pružale su sigurno uto- 
čište, ne samo od kiše i hladnoće, nego i 
od zvijeri ili mogućih napadaja drugih 
ljudskih skupina. Ostaci ovakvih nastambi 
pronađeni su u čitavom području Alpa, 
gdje su brojna jezera. 

ZNANOST U STARO 
DOBA 


Kako je nekad bila prikazivana Zemlja? 
Babilonci su zamišljali da je Zemlja okrug- 
la, ali plosnata. Tako su je predočili na 
jednoj glinenoj pločici (slika sa strane). 
Brda su predočena kružićima, a rijeke 
usporednim crtama. Točka u središtu je 
Babilon. 


429 + 253 = 682 


Što je bilo prvo računalo? 
Abak (slika gore) koristili su i Babilonci. 
Radilo se o pločici s tri urezane brazde u 
kojima su poredani kamenčići. Prva braz- 
da služila je za jedinice, ona u sredini za 
desetice, a treća za stotice. 


Koje su se računske operacije mogle izvoditi? 
Zbrajanje i oduzimanje. Bilo je dovoljno 
dodati ili oduzeti kamenčiće u odgo- 
varajućim jedinicama, deseticama i stoti- 
cama, kao što i danas radimo s više- 
znamenkastim brojevima (kad je jedinica 
viša od deset, jedan se kamenčić oduzima 
i stavlja u desetice). 


Kojoj su znanosti Babilonci dali najveći 
doprinos? 


Astronomiji. Oni su pomno promatrali ' 


nebo. Njihovi su svećenici prije 5000 
godina bili u stanju predvidjeti pomrčinu 
Sunca (slika sa strane). A kako su morali 
i pribilježiti svoja zapažanja, postali su i 
vrsni matematičari. 

Kakav je bio ishod njihovih promatranja? 
Babilonci su bili sposobni izračunati 
datume solsticija i ekvinocija, kretanje 
planeta i staze Sunca i Mjeseca. Razradili 
su i vrlo precizan kalendar podijelivši 
godinu u dvanaest lunarnih mjeseci, a 
svaki mjesec u četiri tjedna. Međutim, 
takva je podjela davala godinu od 354 
dana, koja se nakon nekoliko godina nije 
u potpunosti poklapala s Mjesečevim 
mijenama, pa su tada dodavali trinaesti 
mjesec. 


Da li su postojali i drugi sustavi za 
mjerenje i brojenje vremena? 

Inke su koristili obojene vrpce sa čvoro- 
vima (gornja slika). Boja je označavala 
vrstu stvari koju brojimo (životinje, zlato, 
dane) a čvorovi količinu. Azteki su ra- 
čunali godinu s okruglim kalendarima 
izrađenim iz kamena (donja slika). 

FARAONI 


Koliko je bilo dinastija faraona? 

Prema onome što smo uspjeli otkriti, 
vladala je 31 dinastija, u povijesnom raz- 
doblju koje je trajalo od ujedinjenja Egip- 
ta u jedinstveno kraljevstvo oko 3100., pa 
sve do 332. godine prije Krista, do godine 
u kojoj je Egipat zauzeo Aleksandar 
Veliki. 


Tko je ujedinio Egipat? 

Oko 3100. godine prije Krista kralj-sve- 
ćenik Tinisa, grada u Gornjem Egiptu, 
zauzeo je cijelu dolinu rijeke Nil, sve do 
njena ušća. Vladar, ujedinitelj, prvi faraon 
prve dinastije, zvao se Narmer (ili Menes) 
i bio je uvažavan kao sin boga-sokola 
Horusa, antičkog simbola Sunca. Faraoni 
prve dinastije bili su kraljevi-ratnici (osvo- 
jili su Nubiju, današnji Sudan) a njihova 
politička osvajanja pratio je velik napre- 
dak u zanatstvu i trgovini sirovinama, 
zahvaljujući i vezama s narodima koji su 
živjeli u Mezopotamiji. Na slici dolje: 
faraon, uspravan na svojim paradnim koli- 
ma, obavlja smotru odreda vojske smješte- 
nog u blizini Nubije. 


Bi. 

Tko je bio odmah do faraona? 
Za prve dinastije to je bio tati (doglavnik) 
a u kasnijim dinastijama veliki sve- 
ćenik. Njemu su bili odgovorni 
upravitelji gradova i ob- 

lasti. 


Iz kojeg vremena potječu piramide? 

Piramide su bile karakterističan oblik 
grobnice za faraone iz Starog i Srednjeg 
kraljevstva, koje zahvaća vrijeme od III. 
do XIII. dinastije. Najstariji primjer je 
stepeničasta piramida izgrađena za Djo- 
sera, faraona iz III. dinastije oko 2660. 
prije Krista. Svoj prepoznatljivi oblik 
piramida stječe u IV. dinastiji i doseže 
vrhunac u veličini i složenosti s Keop- 
sovom piramidom. Prema Herodotu gra- 
dilo ju je 100000 robova punih trideset 
godina. Poslije IV. dinastije faraoni grade 
sve manje piramide, čak su i oni imali 
problema s troškovima i materijalom. 

Kako je bilo organizirano egipatsko 
društvo? 

I sama društvena struktura staroga Egipta 
bila je neka vrsta piramide, na čijem je 
vrhu stajao faraon. Odmah ispod, s veli- 
kim svećenikom i plemstvom bili su sveće- 
nici, čija je zadaća bila udobrovoljiti 
bogove, molitvama, žrtvama, ceremoni- 
jama i, naravno, morali su znati tumačiti 
želje bogova. Održavali su "kuće života", 
smještene uz hramove, tj. škole čitanja i 
pisanja, kao i više škole gdje su rijetke 
izabranike poučavali u predmetima koji su 
bili dar božji (matematika, geometrija, 
medicina, znanja o javnoj upravi, umjet- 
nost i književnost). Na nižem stupnju, iako 
s popriličnim ugledom, bili su ratnici. Na 
dnu piramide bili su oni koji su radili. 
Egipat je u biti bio jedno veliko poljo- 
privredno dobro, koje su poplave Nila 
činile iznimno plodnim. Najveći dio egi- 
patskih slika i plitkih reljefa prikazuje 
scene poljodjelskih radova. Seljaci su 
gotovo uvijek bili slobodni građani. Ro- 
bovi su bili dodijeljeni, ili za kućne poslove 
(oni učeniji i žene), ili za radove u kame- 
nolomima i rudnicima, zajedno s prijes- 
tupnicima koje su na to osudili sudovi. 


FARAON 


SVEĆENSTVO 
I PLEMSTVO 


RATNICI 


OBRTNICI 
I TRGOVCI 


\ RADNICI 
\ I SELJACI 


PODRIJETLO 
PISMA 


Da li su Sumerani prvi izumili pismo? 
To ne možemo sa sigurnošću reći. Točno 
je samo da najstarije glinene pločice, koje 
su do sada pronađene, pripadaju Sume- 
ranima i da su na njima urezani neki oblici 
pisma. Ove pločice potječu iz 3500. godine 
prije Krista a pronađene su u iskopinama 
starih sumerskih gradova Uruka i Kiša. Na 
njima je najvećim dijelom zapisano kreta- 
nje roba u skladištima. Možda je pismo 
doista nastalo zbog potreba javne uprave. 
Upotrebljeni znakovi su crteži, i zbog toga 
kažemo da je to pismo slikovno ili pikto- 
grafsko. 

Tko je pročitao hijeroglife? 
Dolje vidi' . dvije riječi koje su omogućile 
francuskom arheologu Champollionu da 
pročita hijeroglife. On je uspoređivao 
povezane tekstove pisane hijeroglifima i 
grčkim jezikom, pronađene na kamenu iz 
Rosette. Radi se o komadu crnog bazalta, 
otkrivenom u znanstvenom pohodu koji je 
pratio Napoleona u Egiptu. Iz grčkog 
teksta Champollion je shvatio da je taj 
natpis posveta kralju Ptolomeju. Kraljevo 
ime, pretpostavio je, nalazilo se u skupini 
znakova zatvorenih u ovalnom prstenu. 
Poredao je slova iz imena Ptolomej pod 
znakove iz prstena i otkrio koje slovo iz 
grčkog alfabeta odgovara kojem 
znaku. Isto je napravio i s ime- 
nom Kleopatra. 


Da li su Hetiti pisali na kovinama? 

Da, pisali su i na kovini, ali sigurno je da 
svici olova, poput ovih koje vidimo na slici 
dolje, nisu bili najčešći način pisane komu- 
nikacije. Hetiti su najviše pisali kistom i 
crnilom na drvenim pločicama, prekri- 
venim lanom i premazanim vapnom. 


Da li su hijeroglifi piktogrami? 

Ne. Oni su najvećim dijelom ideogrami, i 
neki su imali fonetsku vrijednost, to jest 
predstavljaju glasove i to suglasnike jer se 
samoglasnici nisu pisali. Piktogrami nepo- 
sredno predstavljaju predmet koji prika- 
zuju, a ideogrami označavaju ne samo 
predstavljeni predmet već i pridruženi 
pojam. Već su Sumerani u svom pismu 
piktograme često zamjenjivali ideogra- 
mima. Poslije se njihovo pismo brzo raz- 
vijalo, pa je od njega nastalo slogovno 
pismo. Njegovi znakovi predstavljali su 
slogove, a njihov je oblik postajao sve 
određeniji, dok na kraju nisu dobili kli- 
nasti izgled, jer je bilo najlakše pisati 
šiljaste znakove po vlažnoj glini sa štapi- 
ćem s vrhom zašiljenim u obliku trokuta. 


Pisma: 
- feničko 

Da li su kineski znakovi ideogrami? 
Uglavnom jesu. Svaka se riječ tog jezika 
piše kao jedan znak koji se može svesti na 
određeni broj prikaza koji su simboli ili 
predodžbe, što znači da prvi predstavljaju 
predmete (drvo, na primjer), a drugi 
pojmove ili radnje (jesti). Kinesko pismo 
ima desetke tisuća znakova a danas ih je u 
upotrebi 3000 do 5000. 


Tko je izumio abecedu? 

Najveći broj znanstvenika smatra da je 
abeceda djelo Feničana. Nastala je oko 
1500. godine prije Krista. Grci su alfabet 
prihvatili od Feničana i prenijeli ga Etruš- 
ćanima, od kojih je poslije došao Rimlja- 
nima. Latinsku abecedu i danas koristimo. 


KO 1TPAYTIAOLIL 1 1402 RQIWX 
ABFAEYZHOIKAMNSONUW PET 


- latinsko 


ABCDEVZH IKLMN OP QRST 

GRCI 


Kad se rađa grčka civilizacija? 

Prva stoljeća grčke civilizacije slabo su 
nam poznata. Jedine pisane tragove iz 
toga vremena nalazimo u mitovima i 
legendama koje su sabrali pjesnici poput 
Hesioda i Homera. Homerova Ilijada, 
spjev u kojem je opjevan neobično dugi 
rat između Grka i Trojanaca, bogata je 
pojedinostima iz života i običajima toga 
vremena, a opisuje aristokratsko društvo u 
kojem je vlast bila u rukama malobrojnih 
kneževa i ratnika plemića. 


Da li su Homerovi spjevovi legende? 
Arheologija je, zahvaljujući Schlieman- 
novu otkriću antičke Troje u prošlom 
stoljeću, potvrdila da se u homerskim 
spjevovima, ispod mitoloških i legendarnih 
priča, kriju brojne povijesne činjenice. 
Njih će potvrditi i otkrića ostataka antič- 
kih gradova Pila, Tirinta i Mikene, vladar- 
skih palača, opasanih divovskim kamenim 
zidinama, i veličanstvenih grobnica boga- 
tih posuđem i zlatom. 


Kako je izgledao grčki grad? 

Svaki grčki grad ili polis bio je nezavisno 
središte političkoga, kulturnog i trgo- 
vačkog života. Bio je okružen zidinama, 
imao je jedno mjesto za zadnju obranu — 
akropolu, a na njoj su bili smješteni hra- 
movi vrhovnih božanstava. Svaki je grad 
imao jedan trg — agoru, koji je služio za 
trgovačku djelatnost i skupove. Donja 
slika prikazuje akropolu u Ateni, u naj- 
većem i najbogatijem grčkom gradu. 

Koji su bili najznačajniji grčki gradovi? 
U Grčkoj je bilo mnogo gradova-državica: 
Korint, grad trgovine, Delfi, Teba, a od 
najznačajnijih spominjemo Spartu i Atenu. 
Ta su dva grada bila poprilično različita i 
među njima je vladalo neprijateljstvo. 
Atena je bila demokratska. Bila je do- 
movina umjetnika i filozofa. Spartom je 
vladalo plemstvo, a svi su građani brinuli o 
stvaranju moćne i jake vojske. 

Je li bilo ratova između Atene i Sparte? 
Grčki su gradovi često međusobno ratova- 
li. Atena i Sparta poznate su po Pelopo- 
neskom ratu od 431. do 404. prije Krista, 
iscrpljujućem sukobu koji je završio krat- 
kotrajnom pobjedom Sparte i njenom 
dominacijom. 


Zbog čega je pobjeda Sparte bila 
privremena? 

Zato što su, nakon razdoblja mira, sve 
gradove pokorili Makedonci. U Heroneji 
su 338. g. prije Krista, vođene Filipom 
Drugim Makedonskim, ocem slavnoga 
Aleksandra, makedonske falange porazile 
Grke stvorivši golemo carstvo. Taj je 
poraz dokazao koliko je bio važan vojni 
ustroj, jer su makedonske falange, sa po 
16 redova oklopnika s kopljima, natjerale 
u povlačenje i poraz izbezumljene grčke 
osmoredne jedinice. 

RIMSKA KUĆA 


Gdje su živjeli stari Rimljani? 

Kao iznimno dobri arhitekti, Rimljani su 
znali pronaći izvorna i pametna rješenja za 
svoje kuće. Međutim, izgled kuće ovisio je 
i o gospodarskim i društvenim prilikama. 
Domus, prikazan dolje na slici, bio je 
namijenjen povlaštenim staležima, dok je 
narod živio u insulama, kućama na neko- 
liko katova, sličnim današnjim stambenim 
zgradama. 


Koji su predmeti bili u kućnoj upotrebi? 
Dolje vidite ognjište u Pompejima s ne- 
koliko lonaca, roštilj i sasvim naprijed 
jednu pougljenjenu pogaču. Nije bilo 
dobrostojeće kuće u Rimu, u kojoj nije 
bilo amfora, vrčeva, pehara i posuđa od 
srebra, lijepo ukrašenih. Kuće su bile 
osvijetljene uljenim svjetiljkama od tera- 
kote (pečene zemlje), bronce ili srebra. 
Bile su obješene o strop ili o posebno 
izrađene stalke. 


Dolje vidimo rekonstrukciju tipične rimske kuće 


. vestibul - predvorje, trijem 
. ulazna vrata iz predvorja 
. atrij 

. impluvij 

. tablinij 

. knjižnica 

. triklinij 

. spavaće sobe 

. hodnik 

. peristil 


Kako je izgledala domus romana? 

Donja slika jasno pokazuje razvoj gos- 
podske kuće. Jedan njen dio nije pokriven 
krovom da bismo bolje vidjeli raspored i 
uređenje prostorija. Odmah iza ulaza 
nalazi se atrij, velikim dijelom nepokriven 
(kompluvij) da bi bio izložen svjetlu, s 
pravokutnim bazenom (impluvij), u koji se 
skupljala kišnica. S jedne i druge strane 
atrija nalazile su se sobe za različite 
namjene: blagovaonica (triklinij), spavaće 
sobe i manje sobe, neke od njih za robove, 
druge korištene kao spremišta za sve 
potrebne stvari u kući. Na dnu atrija 
nalazio se tablinij, mjesto za učenje i 
okupljanje, koje gleda na unutrašnji vrt 
(peristil), obično s fontanom i kipovima. 
Oko peristila bio je portik, trijem sa 
stupovima, na koji su gledale ostale sobe i 
pomoćne prostorije. Rimska kuća je bila 
građena od kamena ili cigle a nije imala 
katova. 


Kako su bile uređene kuće? 

Uređenje kuća ovisilo je o gospodarskim 
prilikama građana, ali općenito govoreći, 
zidovi rimske kuće bili su goli, a prostorije 
poluprazne. Svi su predmeti bili smješteni 
u spremištima, a u sobama je bio samo 
najnužniji namještaj, kao kreveti, stolovi, 
stolci... Da bi to nadoknadili, barem u 
bogataškim kućama, zidove najvažnijih 
soba umjetnički su oslikavali s otmjenim i 
profinjenim dekoracijama, koje se i danas 
mogi vidjeti u kući Villa dei Misteri u 
Pompejima. Namještaj je bio izrađen iz 
različitih, ponekad i plemenitih materijala: 
drva, mramora, bronce, slonovače, kornja- 
čevine i srebra. U insulama je naravno 
rijetki namještaj bio izrađen od grubih 
dasaka. 


. exedra, dvorana za okupljanje 

. kuhinja i spremišta 

. prostorije za održavanje higijene 
. ulaz za poslugu 

. soba za čuvara robova 


RIMSKE PRIREDBE 


Da li su i Rimljani odlazili u kazalište? 
Kazalište se kao vrsta umjetnosti proširilo 
i u Rimljana, kao posljedica njihovih 
doticaja s Grčkom gdje je rođeno. U 
Rimu je samo komedija doživjela uspjeh. 
Nju su priređivali veliki pisci poput Plauta 
i Terencija. Unatoč tome, kazalište je 
uvijek smatrano nečim nedostojnim, na- 
mijenjeno najvećim dijelom slugama, slo- 
bodnjacima i strancima. Rimske su građa- 
ne više privlačile priredbe s više nasilja. 
Veliko zanimanje pobuđivale su borbe 


: gladijatora i utrke dvokolica. 


Tko su bili gladijatori? 

To su obično bili robovi, kažnjenici ili 
slobodni ljudi koji su se borili protiv 
divljih životinja ili drugih gladijatora. Prije 
početka borbe "športaši" su odlazili pred 
imperatorovu ložu i pozdravljali ga ovim 
riječima: "Ave, Caesar, morituri te salu- 
tant", što je značilo: Zdravo, Cezare, 
umirući te pozdravljaju. Car je davao znak 
za početak borbi, a parovi su se gladija- 
tora nadmetali u okrutnim borbama. Kad 
je jedan od njih bio razoružan, narod i car 
odlučivali su da li će biti ostavljen na 
životu ili ne. Osuda je bila pokazana 
palcem. Ako je bio podignut, značio je 
život, a ako je bio okrenut prema zemlji, 
značio je smrt. Bilo je različitih priredbi s 
gladijatorima na konjima, na bojnim koli- 
ma, u skupinama ili protiv divljih zvijeri. 


Kako su se razlikovali gladijatori? 

Svi gladijatori nisu bili naoružani na isti 
način, iako njihov naziv dolazi od riječi 
gladius — kratki mač s velikom oštricom, 
kakav su koristili rimski legionari. Govori 
se o gladijatorima s nazivima: traci (Trača- 
ni), retiarii (mrežari), secutores (progoni- 
telji) i murmillones, još nazvani i Gali. 


Koje su oružje koristili gladijatori? 
Traci su rabili iskrivljeni bodež i okrugli 
štit. Retiarii su koristili mrežu i trozubac. 
Secutores su imali veliki štit i mač, a 
murmillones tešku kacigu i dugi mač. 


Gdje su se odvijale borbe gladijatora? 
Borili su se u amfiteatrima na ovalnim 
borilištima — arenama. Neke su se mogle 
djelomično potopiti radi izvođenja pomor- 
skih bitaka — naumahija. U hrvatskom 
gradu Puli sačuvan je veliki amfiteatar. 


Što je cirkus? 

To je bila zgrada u čijoj se unutrašnjosti 
nalazila pravokutna staza, s polukružnim 
rubovima, a služila je za utrke dvokolica, 
koje su bile jako na cijeni. Dvokolice su 
bile lagana kola koja su vukla dva konja, a 
mogla su imati uz kočijaša — aurigu, i 
jednog putnika. Nekada su se koristile u 
ratu. Jedna vrsta dvokolica bio je i četve- 
ropreg, s četiri upregnuta konja. Da bismo 
shvatili koliko su ove trke bile obljubljene, 
dovoljno je znati da je kočijaš, ukoliko 
pobijedi, mogao zaraditi između 1000 i 
6000 sestercija. 


Je li bilo javnih okupljališta? 

U carsko doba, u termama (dolje), osim 
mjesta za tople i hladne kupke, niču i 
drugi sadržaji, kao dvorane za odmor, 
čitanje, predavanja, sastanke, i knjižnice. 
Tako su terme postale okupljališta za, 
odvojeno, muškarce i žene. 


MARKO POLO 


Kad su započela istraživačka putovanja? 
U XIII. stoljeću, kad se u cijeloj Europi 
razvijaju i jačaju gradovi. S njima se 
razvijaju i putovi za razmjenu dobara i 
rađa se novi društveni stalež — trgovci, koji 
su u kratkom roku nakupili prava bo- 
gatstva. Najsretniji među njima uspjeli su 
kupiti i brodove kojima su mogli otploviti 
u daleke zemlje, do tada poznate samo po 
pričama koje su o njima kružile. 


Zašto se pokušalo doći do Indije? 


Da li su ti pohodi uvijek bili uspješni? 
Bilo je mnogo neuspjelih pothvata kao 
npr. onaj braće Vivaldi. Krenuli su iz 
Đenove 1291. s dva jedrenjaka "Radost" i 
"Sv. Ante" (slika lijevo), došli do afričkih 
obala misleći da su pronašli put za Indiju, 
kojim će brže doći do proizvoda iz istoč- 
nih zemalja, i da više neće ovisiti o pos- 
rednicima. Poslije se više nikad za njih 
nije čulo. 


Tko je uspio oploviti Afriku? 

Portugalski istraživač Vasco da Gama u 
pothvatu dva stoljeća nakon hrabrog po- 
kušaja braće Vivaldi. 


Indija, pojam koji se odnosio na cjelokup- 
ni Istok, bila je najpoznatija od tih zemalja 
zahvaljujući arapskim trgovcima koji su 
bili posrednici između Azije i Europe. Iz 
tih zemalja su dolazili začini i mirodije, 
koje su Europljani posebno cijenili. Iz 
gradova s pomorskom tradicijom krenuli 
su prvi pohodi prema Istoku. Među njima 
najznačajniji su Đenova i Mleci (Vene- 
cija). 


Tko je bila obitelj Polo? 

Venecijanska trgovačka obitelj Polo, pre- 
ma jednom dokumentu iz XV. st. podrijet- 
lom iz Korčule, uspjela je prijeći kopne- 
nim putem čitavu Aziju, sve do Dalekog 
istoka. Prije njih taj je put pokušao prijeći 
franjevac Giovanni da Pian del Carpine, 
koji je krenuo iz Umbrije i pješice stigao 


Kako je bio primljen mladi Marko? 

Veliki kan je postao Markov prijatelj. 
Ubrzo ga je primio među svoje savjetnike 
i povjerio mu mnogobrojne zadaće koje su 
mladiću, kroz dvadeset godina boravka na 
veličanstvenom dvoru, omogućile da upoz- 
na običaje, jezike i ponašanje bajkovitog 
Istoka. Njegove priče, po povratku u 


do Mongolije. Na svoj drugi put Nikola domovinu, izazvale su čuđenje Mlečana. 
Polo poveo je i svoga sina Marka koji je 


imao sedamnaest godina. 


Kojim su putem prošli? 

Krenuvši morskim putem iz Mletaka otac 
i sin sišli su s broda u Siriji. Odatle su se 
preko arapskih zemalja uputili na sjever i 
prešavši Himalaju došli do Pekinga. 

Tko je opisao čudesa koja je Marko vidio? 
Njegov drug iz zatvorske ćelije, kome je 
pričao svoje doživljaje. Marka su nakon 
povratka u Veneciju, poslije bitke kod 
Korčule, zatvorili Đenovljani. 


Kako se zove knjiga? 

"Milijun". Marko je govoreći o Kini običa- 
vao reći: "Milijuni stanovnika, milijunska 
bogatstva, milijuni vojnika..." 


PRVA KNJIGA 


Tko je tiskao prvu knjigu? 
Sredinom 15. stoljeća u Njemačkoj obrtnik 
Johannes Gutenberg stvorio je sustav koji 
će olakšati širenje pisane riječi. Taj mu je 
sustav 1455. omogućio tiskanje prve knjige 
— Biblije. 


Kako je to Gutenberg uspio ostvariti? 
Koristio je postupak koji je bio u upotrebi 
sve do nedavno, kada je tehnološka revo- 
lucija donijela velike promjene i u tiskar- 
stvu. Slijedeći vlastitu intuiciju Gutenberg 
je koristio "pokretna slova". 


Što su pokretna slova? 
Gutenberg je počeo izlijevati pojedinačna 
slova iz kovine i od tih slova sastavljati 
redove i stranice na glinenoj ploči. Kon- 
struirao je i drveni tijesak za tisak pomoću 
kojeg je dobivao otisak pritiskom ravne 
ploče preko lista papira. 

Kako se tiskalo prije Gutenberga? 

Prije Gutenberga knjige su ručno pre- 
pisivane i oslikavane. Stoljećima su se 
koristile posebne tehnike za reprodu- 
ciranje slika. Uzimale su se drvene ma- 
trice na kojima su urezivani različiti likovi. 
Poslije se matrica, umočena u boju, pri- 
tiskivala na papir i tako se dobijao otisak. 
Takvih je pokušaja bilo i sa slovima 
abecede, ali pokazalo se da je to presložen 
postupak, zbog malih dimenzija rezbarija i 
zbog toga što se drvo lako izobličavalo. 


Olovni redak 
izljeven na linotipu 


Što je poboljšao 
Gutenberg? 
Gutenbergov je 
slog bio izljeven u 
kalupu, i to svako 
slovo — posebno. 
Izvađen iz kalupa, slog se lako 
mogao slagati ili postavljati u 
riječi, redove i stranice. Kad 
se slože i otiskaju, stranice su 
razbijane, slova su odlagana 

u pregratke da bi se po- 
novo upotrijebila za tis- 
kanje novih stranica i 
knjiga. 


Kakvu je važnost imao Gutenbergov 
izum? 

Njegov je sustav olakšao umnožavanje 
tekstova koji su se do tada prepisivali i 
zbog toga bili dostupni u vrlo malo pri- 
mjeraka. Tako su čitati mogli samo rijetki 
i povlašteni. Poslije Gutenberga, primjerci 
knjiga dosegli su za to vrijeme iznimne 
naklade. Moglo se otisnuti dobrih dvije 
tisuće primjeraka jedne jedine knjige. 
Gutenbergov izum je kasnije usavršavan, 
na primjer u tipu slova (lijevo slova goti- 
ce). S vremenom je izgled slova pojedno- 
stavljen dok nije dobio svoj današnji 
izgled. Prva tiskana knjiga u Hrvatskoj je 
Misal tiskan u Senju 1494. godine. 


Što je olovni redak? 

Krajem prošlog stoljeća izumljeni su stro- 
jevi koji mogu odvajati i spajati različita 
slova abecede. Ti strojevi — linotipi, koriste 
se kao obični pisaći strojevi. Oni stvaraju 
riječi i smještaju ih u retke od kojih 
nastaje stranica. 


RENESANSA 


Tim imenom označujemo veliki kulturni 
pokret u svekolikom ljudskom djelovanju, 
koji je izvršio promjene u društvenom 
ustroju, politici i ljudskoj misli, u načinu 
života i poimanju svijeta, u umjetnosti i 
književnosti. Zbog toga i riječ renesansa — 
preporod, ponovo rađanje, koja naglašava 
stvaralačku vrijednost pokreta u suprotno- 
sti s ranijim razdobljem, srednjim vijekom, 
koji je u kulturnoj evoluciji bio gotovo 
stajanje na mjestu. 


Kada i gdje započinje renesansa? 
Renesansa se rađa u Italiji početkom 15. 
st. a iscrpljena je krajem istog stoljeća. Iz 
Italije se proširila po cijeloj Europi, 
obnavljajući posvuda zanimanje za učenje 
i umjetnost. 


U kojim je sredinama začeta? 

Zrelu renesansu nalazimo na dvorovima 
velike talijanske gospode toga vremena, 
koji su se voljeli okružiti ljudima iz kulture 
i umjetnosti, koji su svojom nazočnošću 
davali sjaj toj sredini, a za uzvrat uživali su 
zaštitu, dobročinstva i plaću. Raskošne 
gospodske palače i dvori moćnika postali 
su prava kulturna središta, gdje se učilo i 
stvaralo i gdje su se održavale raskošne 
priredbe. Umjetnici su ulagali svu svoju 
darovitost u dostojno slavljenje svoga 
gospodara, i djela koja su nam ostavili: 
književna, slikarska, kiparska i arhitekton- 
ska, primjeri su umjetnosti koju bi bilo 
teško nadmašiti. Na dvorovima su se 
osnivale akademije, središta okupljanja 
književnika i drugih umjetnika. Važnu 
ulogu dobivaju i prve javne knjižnice. Na 
donjoj slici prikazan je život u Firenci u 
vrijeme obitelji Medici. 

Koja su temeljena obilježja renesanse? 

Prije svega renesansa ponovo otkriva 
antičke civilizacije, a nadasve grčku i 
rimsku, čije je najznačajnije predstavnike 
izučavala, stvarajući jednu novu znanost — 
filologiju, studij jezika. Drugo obiježje je 
bilo ponovno otkrivanje čovjeka kao mi- 
saonog bića i vrednovanje njegovih spo- 
sobnosti na način da čovjekova sudbina 
više ne ovisi samo o religiji ili Božjoj volji, 
već je ishod vlastita djelovanja i vlastita 
izbora. Novi je bio i odnos prema prirodi 
koja je postala pravi rudnik spoznaja o 
prije zanemarenim stvarima. Zbog toga je 
došlo do velikog napretka medicine i 
fizike. Smatralo se da su umjetnost i 
književnost najbolji rezultati stvaralačkih 
sposobnosti čovjeka, ali i najbolji način 
zapisivanja vlastitog imena i vlastite veli- 
čine u vječnost. Koje novine donosi renesansa 
na polju tehnike i znanosti? 

Renesansna kultura dovela je do brojnih i 
važnih otkrića na polju zemljopisa, tehnike 
i znanosti uopće. Čovjek, potaknut željom 
da sazna i da vidi novo, putuje morima na 
velikim brodovima, koristeći najbolje in- 
strumente i pomagala za plovidbu. Barto- 
lomeo Diaz 1488. prvi stiže do južnog rta 
Afrike. Vasco da Gama 1497. stiže u 
Indiju. Magellan oplovljuje zemaljsku kug- 
lu. Ali najznačajniji je pothvat bilo otkriće 
američkog kontinenta, a to uspijeva 1492. 
Kristoforu Kolumbu. Drugo otkriće neo- 
bično važno za razvoj i širenje kulture je 
Gutenbergovo otkriće tiskarskog stroja s 
pokretnim slovima. Moramo spomenuti 
još i izum vatrenog oružja i baruta koji su 
u potpunosti izmijenili način vođenja 
ratova. Značajna su i saznanja o ljekovi- 
tosti biljaka čime započinje moderna zna- 
nost (botanika), i saznanja o ljudskom 
tijelu (anatomija), koja dovode do obnav- 
ljanja medicine i do utemeljenja suvreme- 
nih prirodnih znanosti, malo kasnije. Slika 
gore prikazuje anatomsku studiju Leonar- 
da da Vincia. 

PIRATI I GUSARI 


Tko su bili pirati? 

Pirati su morski pljačkaši koji su napadali 
brodove svih država i pljačkali za svoj 
račun robu koju su ti brodovi prevozili. 


Od kada potječe piratstvo? 

Na Mediteranu piratstvo postoji još od 
davnih vremena. Feničani, poznati kao 
sposobni mornari, često su bili i smioni 
pirati. U doba seobe naroda i u srednjem 
vijeku teško je praviti razliku između 
barbarskih osvajanja i piratskih krstarenja, 
uz primjer Normana ili Arapa. Piratstvo je 
gotovo posve nestalo u 19. stoljeću, osim u 
nekim dijelovima indonezijskog otočja. 
Poseban su slučaj bili arapski pirati koji su 
od 16. stoljeća u Sjevernoj Africi stvarali 
prave džave. Sve do 19. st. bili su opasni 
za plovidbu Mediteranom. 


Tko su bili pirati na Atlantiku? 

Nakon otkrića Amerike pojačale su se 
trgovačke veze između kolonija Novoga 
svijeta i Europe. Brodovi, koji su plovili iz 
kolonija, bili su prepuni svakovrsne robe. 
Ta su bogatstva privlačila engleske, fran- 
cuske i nizozemske pustolove koji su 
stvorili udrugu poznatu kao "Braća obale" 
ili flibustjeri. 


Tko su bili flibustjeri? " 


Flibustjeri, od engl. freebooter, pljačkaš, 
bili su vrsta pirata koji su između 17. i 18. 
stoljeća vodili žestoku borbu sa Španjol- 
cima na Antilima. Zarobljavali su galije, 


pljačkali ih, upadali i u obalna središta / 
kolonija. Francuski flibustjeri s otoka 


Tortuge, engleski s Jamajke i nizozemski s 
Nizozemskih Antila, ukrcavali su bukanire 
kao saveznike. 


Kakvi su bili piratski zakoni? 

Piratske dužnosti i obveze bile su propi- 
sane pravilima koja su određivala željeznu 
stegu na brodu. Odsutnost ili pušenje u 
unutrašnjosti broda kažnjavano je sa če- 
trdeset udaraca bičem. Pljačkaški udio 
svakog mornara povećavao se s brojem 
rana zadobivenih u borbi. 


Tko su bili bukaniri? 

To su bili naseljenici, uzgajivači goveda na 
Antilima, koji su prodavali goveđu kožu i 
meso dimljeno na posebnom roštilju zva- 
nom boucan. Kada su ih 1629. s Bahama 
protjerali Englezi, a iz San Kristofora 
1630. Španjolci, ujedinili su se s flibustje- 
rima iz Tortuge. Najpoznatiji su bili: Hen- 
ry Morgan, koji je 1671. poharao Panamu, 
izgleda po zapovijedi Engleza, i Francuz 
Nau. U tim su stoljećima i mnoge žene 
bile pirati. Povijest spominje Anne Bonny 
i Mary Reed. 


Tko su bili gusari? 
To su bili pomorski ratnici koji su ovlašte- 
no i u interesu svoje zemlje i vladara 
napadali i plijenili neprijateljske brodove 
ili imovinu na moru i time slabili pro- 
tivnika. Na Antilima je to bilo protiv 
Spanjolaca, a na Jadranu neretljanski i 
omiški gusari ugrožavali su mletačku moć. 

Tko su bili najpoznatiji gusari? 

Francis Drake, koji je imao velikih zasluga 
za stvaranje britanskog kolonijalnog car- 
stva, Raleigh Hawkins i Jean Bart. 


Kakvo su oružje koristili gusari i pirati? 
Kao osobno oružje rabili su pištolj, sablju, 
sjekiru, kratki mač i pušku. Na brodovima 
topovi velikog kalibra izbacivali su kugle 
vazane lancem u parove koje su rušile 
jarbole. Koristili su razne brodove: fustu, 
mali veoma brzi brodić na jedra ili vesla, 
malu galiju na vesla s jednim jarbolom, 
veliku galiju s tri jarbola, 32 vesla i 36 
topova i galijun s 4 jarbola i 70 topova. 


Amerika 


FRANCUSKA 
REVOLUCIJA 


Kada je izbila francuska revolucija? 
Točan nadnevak toga događaja, koji je 
promijenio ne samo sudbinu Francuske 
nego i čitava svijeta, je 14. srpnja 1789. 
Toga je dana pariški puk napao tvrđavu 
Bastilju u kojoj su bili politički zatvorenici. 
Kao svi povijesni događaji i francuska 
revolucija izbila je zbog složenih društve- 
nih prilika i trajala je nekoliko godina. 


Tko je upravljao Francuskom? 
Kao i u velikom dijelu Europe i Francus- 
kom je vladao apsolutist, kralj Luj XVI. 
To je značilo da je sve uredbe za vođenje 
države propisao on ili njegovi pomoćnici, 
koji su pripadali ili plemstvu ili svećenstvu. 
Treći stalež nije bio uključen u upravljanje 
državom. 


Tko je bio treći stalež? 

To je bio novi društveni stalež nastao u 
srednjem vijeku. Taj stalež nije živio od 
rente sa zemlje kao plemstvo ili s crkvenih 
posjeda kao kler, nego neposredno od 
svoga rada. To su bili obrtnici i trgovci. 
Sve brojniji i brojniji, a nakon industrijske 
revolucije u 18. stoljeću u Engleskoj, koja 
je u potpunosti promijenila način prozvod- 
nje, oni su osjetili potrebu da imaju svoje 
predstavnike među onima koji vode ze- 
mlju, koji će zastupati njihove interese. 


Što je odlučeno "prisegom u dvorani Jeu 
de paume u Versaillesu"? 

Predstavnici građanstva tajno su se sastali 
u lipnju 1789. i odlučili okončati vladavinu 
plemstva i klera, prisežući da će ići do 
kraja u svojoj nakani. Taj se sastanak 
održao u dvorani za igru, koja je preteča 
današnjeg tenisa. 


Zašto je treći stalež dobio 

podršku naroda? 

Seljaci i radnici su živjeli u krajnjem 
siromaštvu. Bili su prisiljeni plaćati velike 
poreze za uzdržavanje aristokracije. Na 
dnevnom je redu bila upravo ta nepravda. 
Kad su predstavnici građanstva, među 
kojima su bili Marat, Danton i Robes- 
pierre, obznanili svoje ideje, kojima su 
željeli stvoriti novo društvo, utemeljeno na 
jednakosti, bratstvu i slobodi, narod ih je 
podržao a time omogućio revoluciju. 


Tko su bili jakobinci? 

Kad su se nakon zauzimanja vlasti i uhiće- 
nja kralja sastali predstavnici trećeg stale- 
ža da bi stvorili novi ustav i nove državne 
zakone, među njima je bila skupina, a 
vodio ju je Robespierre, koja je željela 
potpune i odlučne promjene. To su bili 
jakobinci. 


Da li su se uspjeli nametnuti? 
Robespierreove (slika gore) ideje su pre- 


vladale, premda samo za kratko vrijeme. 
To je i najtragičniji dio revolucije, poznat 
kao "jakobinski teror". Sve osumnjičene 
osobe smaknute su po kratkom postupku 
na giljotini. Među prvim žrtvama bio je i 
kralj, koji je uzalud pokušavao pobjeći (na 
slici lijevo Luja XVI. vode na stratište). 


Kako je završila revolucija? 
Robespierreova okrutnost — u jednoj godi- 
ni osudio je na smrt više od dvije tisuće 
osoba — dosadila je samim revolucionarima 
pa su ga 27. srpnja 1794. uhitili i poslali na 
giljotinu. Sljedeće je godine Francuska 
dobila novi ustav. 


Zašto je važna ova revolucija? 

Zato što je proslavila načela koja su iz 
temelja promijenila društvene prilike toga 
doba, ustanovljujući jednakost građana 
pred državom. 


INDUSTRIJSKA 
REVOLUCIJA 


Što je industrijska revolucija? 
U drugoj polovici 18. stoljeća u Engleskoj 
započinje novi sustav proizvodnje za- 
hvaljujući nizu tehničkih inovacija koje su 
u potpunosti promijenile društvene i gos- 
podarske odnose ne samo u Engleskoj 
nego i u čitavoj Europi. Te su promjene 
poznate kao industrijska revolucija. 


Kako je došlo do tih promjena? 
Stalne i rastuće potrebe ručne proizvodnje 
i širenje trgovine u sve udaljenija pod- 
ručja, potakli su na stvaranje novih sred- 
stava za proizvodnju, koja se neće osla- 
njati samo na skupi i spori rad ljudskih 
ruku, već i na strojeve koji su se s vreme- 
nom usavršili. 


Koji je bio prvi "stroj"? 

To je bio tkalački stroj. Izumio ga je 
Englez John Kay i označio je početak 
mehanizacije poslova oko tkanja. 


Tko je radio na strojevima? 

Na tkalačkim poslovima najviše su radile 
žene, koje su ručno prepletale osnovu i 
potku (slika dolje prikazuje žene u predio- 
nici lana). Sada se taj posao daje muš- 
karcima koji rade u velikim pogonima iz 
kojih nastaju prve tvornice. 


Što je proletarijat? 

Ljudi koji su radili u prvim tvornicama 
nisu ništa posjedovali. Njihovo jedino 
bogatstvo bilo je u snazi i vještini njhovih 
ruku i velikom broju djece (lat. proles, 
potomstvo), koja su i sama radila u tvorni- 
cama i rudnicima već od ranog djetinjstva. 


Kad se javlja teška industrija? 

Da bi mogli obrađivati sirovu rudaču, bilo 
je potrebno koristiti jak izvor energije, 
tako jak da pokrene strojeve kao što je 
parni čekić (gornja slika). Ta energija je 
bila para. 


Tko je izumio parni stroj? 

Prvi primjerak klipa kojeg pokreće tlak 
nagomilane pare u cilindru napravio je 
James Watt u drugoj polovici 18. st. Ali 
tek je početkom 19. stoljeća izumljen 
parni čekić, zahvaljujući radu engleskog 
inženjera Jamesa Naysmitha. 


Je li para bila korištena i u druge svrhe? 
Da, bila je korištena u prometu: riječnom 
i morskom (parobrodi) i kopnenom (prve 
lokomotive). Trgovina je time postala još 
razvijenija, a nicale su nove i nove tvorni- 
ce 

Je li bilo i drugih izvora energije? 
Ugljen (gore vidimo rudarsko okno), iako 
korišten još od davnih vremena, postaje u 
18. stoljeću najvažniji izvor energije. Kao 
gorivo korišten je isključivo sve do otkrića 
nafte. 


Koje su bile društvene posljedice 
industrijske revolucije? 

Širenje tvornica u blizini rudnika ugljena 
ili velikh gradova, zahtijevalo je mnogo 
radne snage. Muškarci, žene i djeca na- 
puštali su rad na zemlji s izgledima na 
sigurnu zaradu. Tako su nastajala gradska 
naselja, gdje se u početku živjelo u vrlo 
teškim uvjetima, s radnim danom i do 16 
sati. Tek su se krajem 19. st. radnici 
organizirali da bi obranili svoja prava i 
dobili kraće radno vrijeme i bolje radne 
uvjete. 


VELIKI 
ISTRAŽIVAČI 


Tko je bio James Cook? 

Cook je jedan od najznačajnijih pomoraca 
poslije Kolumba, Vasca da Game i Ma- 
gellana. Njegova putovanja označuju kraj 
velikih zemljopisnih otkrića, ali i početak 
novog doba znanstvenih istraživanja. Su- 
djelovao je 1762. s engleskom mornaricom 
u istraživanju obala Nove zemlje i Labra- 
dora. Godine 1768. vodio je ekspediciju 
na južna mora s ciljem promatranja pro- 
laza Venere pokraj Sunca. Oplovio je 
Novi Zeland, a poslije je istraživao istočnu 
obalu Australije i izradio njenu kartu. 
Otkrio je Uskršnji otok i Havaje. Godine 
1776. dobio je zadatak da pronađe sje- 
verozapadni prolaz (put koji povezuje 
Atlantski i Tihi ocean) u Američkom 
arhipelagu. Došavši na sjevernoameričku 
obalu u blizini otoka Vancouvera, krenuo 
je na sjever sve do Beringova prolaza, a 
dalje nije mogao jer ga je zaustavio led na 
70. stupnju sjeverne zemljopisne širine. 


Što je pokrenulo istraživanje Afrike? 

Sve do 19. stoljeća unutrašnjost Afrike je 
gotovo nepoznata. Englezi su 1798. ute- 
meljili "Afričko društvo" sa sljedećim 
ciljevima: određivanje toka i izvora Nila i 
Nigera i prelaženje Sahare do područja 
Nigera. 


Koji su veliki istraživači 

afričkog kontinenta? 

Škot Mungo Park je između 1795. i 1805. 
obavio prva znanstvena istraživanja srca 
Afrike. Nijemac Hornemann je 1798. i 
1800. otišao iz Egipta u Fezan i prvi 
prešao Saharu od sjevera do juga. Alexan- 
der Laing je 1822. prvi došao do izvora 
Nigera. Englez John Speke je otkrio 
Viktorijino jezero i rijeku koja iz njega 
teče na sjever — Nil. Samuel Baker je 1864. 
stigao na Albertovo jezero i upotpunio 
saznanja o Nilu, čiji je prvi izvor otkrio 
Austrijanac Baumann. Južnu su Afriku 
istraživali Škot David Livingston i Ameri- 
kanac Henry Stanley (slika dolje). Član 
Stanleyeve ekspedicije bio je i Hrvat 
Dragutin Lerman. Afriku su istraživali još 
i Hrvati braća Seljan. 


Tko su bili najznačajniji istraživači 
azijskog kontinenta? 

Između 1808. i 1812. istraživači engleskog 
"Azijskog društva" otkrili su izvore rijeka 
Ganges i Ind. Škot Burnes je 1833. prešao 
Hindukuš. Burmu je istraživao Archibald 
Ross Colquhoun tražeći putove prema 
Kini. Englez Young Husband 1877. godine 
krenuo je iz Pekinga i prešao Srednju 
Aziju sa zapada na istok. Najviši vrhunci 
na svijetu Mount Everest (8848 m) i K2 
(8611 m) osvojeni su u 20. st. Novozelan- 
đanin Edmund Hillary i njegov nepalski 
vodič Tensing Norgay stali su 1953. nogom 
na najviši vrhunac na svijetu. Sljedeće 
godine su Achile Compagnoni i Lino 
Lacedelli osvojili K2. 


s prije 1880. 
od 1800. do 1850. 
od 1850. do 1900. 
nakon 1900. 


Istraživanja afričkog 
kontinenta 


Zašto su započela istraživanja Arktika? 
U početku je to bilo zbog istraživanja 
dvaju prolaza koji povezuju Atlantski i 
Tihi ocean (sjeverozapadni i sjeveroistočni 
prolaz). 


Tko je otkrio sjeverozapadni prolaz? 

Bio je to Robert McClure koji je tu stigao 
nakon prolaza Ledenim morem preko 
Beringova tjesnaca. Nije ga uspio proći jer 
je bio zapriječen ledom. To je uspjelo 
Roaldu Amundsenu od 1903. do 1906. 


Tko je otkrio sjeveroistočni prolaz? 

Bio je to Norvežanin Nordenskičld koji je 
uspio prvi njime proći između 1878. i 
1879. godine. 


Tko je prvi stigao na Sjeverni pol? 
Poslije brojnih pokušaja, poput onoga 
Fridtjofa Nansena i Frederica Hjalmara 
Johansena, 6. travnja 1909. Robert Edwin 
Peary osvojio Sjeverni pol. 


Tko je osvojio Južni pol? 
Dana 14. prosinca 1911. Amundsenova je 
ekspedicija postavila norvešku zastavu na 
Južni pol samo 34 dana prije nesretnog 
pothvata Roberta Scotta, koji je doživio 
tragičan kraj na povratku. 


AMERIČKI 
GRAĐANSKI RAT 


Tko su bili sudionici rata? 

Sudionice rata bile su države američkog 
Sjevera i Juga, koje su sačinjavale osnovnu 
jezgru današnjih SAD. Rat je trajao od 
1861. do 1865. godine. Izbio je zbog 
gospodarskih i političkih razlika. Dok su 


države Sjevera već poznavale neku vrstu Tko se borio protiv takvih prilika? 
industrijske gospodarske organizacije, gos- Predsjednik nove konfederacije Sjedi- 


podarstvo Juga oslanjalo se na poljo- | njenih Država Abraham Lincoln bio 
/ je istaknuti protivnik ropstva još od 
mladih dana. 


privredu, posebno na uzgoj pamuka. 


Kako se sakupljao pamuk? 

Na golemim plantažama radili su robovi — 
crnci, kojima se trgovalo kao sa svakom 
drugom robom, a bili su podrijetlom iz 
Afrike. Vlasnici su bili gospodari njihova 
života i smrti. 

Zašto se taj rat zove secesionistički? 
Kao odgovor na Lincolnov izbor i njegovo 
protivljenje ropstvu, države Juga su se 
pobunile i organizirale u vlastitu konfede- 
raciju, odvajajući se (secesija) od država 
koje su ostale u Savezu. 


Kako se razvijao rat? 

Vojska Juga na čijem je čelu stajao gene- 
ral Lee prva je napala i imala je u početku 
više uspjeha, ali nakon dvije godine gene- 
rali Grant i Sherman dugim nizom protu- 
udara prislili su Južnjake na povlačenje a 
poslije i na predaju. Među mnogim bitka- 
ma odvijala se i jedna pomorska u Hamp- 
ton Roadsu (na donjoj slici) u kojoj su 
sudjelovale dvije oklopnjače: oklopnjača 
Monitor za Sjever i Virginija za Jug. 
Pobijedila je oklopnjača Monitor. 

Je li ovo bio važan rat? 
S jedne strane rat je ojačao države Sjeve- 
ra, koje su polako proširile proces indus- 
trijalizacije i na južne države, a s druge 
strane označio je kraj ropstvu i osnažio 
demokratska načela koja su bila temelj 
američke nezavisnosti (1776). Međutim, 
predsjednik Lincoln (slika dolje) platio je 
vlastitim životom svoj ideal slobode. 


Koje su bile posljedice ukidanja ropstva? 
Američki građanski rat precrtao je jednu 
od najtužnijih i najsramotnijih stranica 
ljudske povijesti, ali je stvorio, iako ne- 
hotice, jednu drugu pojavu: rasizam. Iako 
po zakonu svaki američki građanin ima 
"ista prava", neovisno o boji kože, bilo je 
teško iz glava ljudi otkloniti rasne predra- 
sude. I poslije ukidanja ropstva nastavljeni 
su progoni crnaca. Takva netrpeljivost 
postoji i danas, ne samo u SAD već i u 
mnogim drugim dijelovima svijeta. Nedav- 
no je pala i posljednja tvrđava rasizma, 
Južnoafrička Republika, gdje su održani 
prvi sveopći slobodni izbori a na čelo 
države došao je crnac Nelson Mandela. 


SVJETSKI RATOVI 


Kada je započeo Prvi svjetski rat? 

Ovaj je rat izazvala Srbija. Dana 28. lipnja 
1914. srpski agent Gavrilo Princip ubio je 
u Sarajevu austrougarskog prestolonas- 
ljednika nadvojvodu Ferdinada i time 
izazvao najveće svjetsko krvoproliće. U rat 
između Srbije i Austro-Ugarske umiješale 
su se Njemačka i Rusija, pa Francuska i 
Engleska i napokon Sjedinjene Države. 


Da li su Hrvati sudjelovali u tom ratu? 
Hrvatska je bila u sastavu Austro-Ugarske 
i Hrvati su bili u austrougarskoj vojsci. 
Kad je rat izgubljen i država se raspala, 
neke su države dobile samostalnost; Ma- 
đarska i tadašnja Čehoslovačka, a Hrvat- 
ska je voljom sila pobjednica pridružena 
novoj državi Jugoslaviji. 


Koliko je trajao Prvi svjetski rat? 

Pet su se godina neprijateljske vojske 
sukobljavale u iscrpljujućem ratu u rovo- 
vima. Rovovi su bili zamršeni labirint 
iskopanih jama, koje su kopali sami vojnici 
kad bi osvojili neku uzvisinu. Ponekad su 
neprijateljski rovovi bili udaljeni jedan od 
drugog samo nekoliko metara. 


Koji su bili još načini borbe? 

Izrađena su i prihvaćena u borbi prva 
bojna kola čiji je prototip bio tenk Mark 1 
(slika gore). Ona su poslije usavršavana, 
pa su zajedno sa zrakoplovom bila naj- 
rabljenije sredstvo u Drugom svjetskom 
ratu. 


Kad je započeo Drugi svjetski rat? 

Ekspanzionistički ciljevi Hitlerove Nje- 
mačke, Italije i Japana odveli su svijet 
1939. u drugi krvavi sukob. Šest je godina 
Europa bila u strašnom ratu. Rat je 
uništio brojne gradove i donio smrt sto- 
tinama tisuća civila. U početku su Nijemci 
imali uspjeha. Osvajali su državu za drža- 
vom, ali kad su se u rat uključile Sje- 
dinjene Države, situacija se preokrenula. 


Kakav je bio sporazum velikh sila na 
kraju rata? 

Pobjednici su se susreli na Jalti, gdje su 
dogovorili buduća interesna područja. 
Sporazum je potpisan između Churchila 
za Veliku Britaniju, Roosevelta za SAD i 
Staljina za SSSR (slika dolje). Tim nesret- 
nim sporazumom srednjoeuropske zemlje 
prepuštene su na milost i nemilost Staljinu 
i komunizmu. 


Što je "hladni rat"? 

Od drugog svjetskog rata svijet se susreo s 
brojnim lokalnim ratovima među manjim 
državama. S druge strane velike sile, 
podijeljene na slobodne države na Zapadu 
i one s nedemokratskim komunističkim 
režimima, predvođene SSSR-om, bile su u 
stalnim napetostima, "hladnom ratu", zbog 
prevlasti u svijetu. 


Postoje li opasnosti od novog rata? 
Tehnološki je napredak prisutan i na polju 
naoružanja. Stvorene su dalekometne 
rakete i bakteriološka oružja, koja mogu 
uništiti i učiniti nekorisnima velika poljo- 
privredna područja. 


#4 Jeli atomska bomba već upotrebljena? 

| Eksplozija atomske bombe u japanskom 
gradu Hiroshimi, 6. kolovoza 1945., i uniš- 
tenje čitavog grada u nekoliko sekundi, 
kao i stotine tisuća žrtava, mogu i danas 
biti primjer njene razorne moći. 


da: 
t 


Znate li? 


Što je OUN? 
To je kratica za Organizaciju Ujedinjenih 
naroda koja je stvorena 1945. s namjerom 
očuvanja svjetske sigurnosti i mira. Sjediš- 
te joj je u New Yorku. 


Tko je bio Drakon? 

Bio je atenski zakonodavac koji je živio u 
7. stoljeću prije Krista. Zapisao je do tada 
važeće, ali nepisane zakone, koji su se 
isticali iznimnom strogošću predviđenih 
kazni. 


Tko je prvi predsjednik Republike 
Hrvatske.? 

To je dr. Franjo Tuđman izabran nakon 
prvih slobodnih izbora 1990. godine. 


Tko su bili uskoci? 

To su bili prebjezi koji su od druge pol. 15 
st. bježali pred Turcima ili iz krajeva pod 
njihovom vlašću, prelazili ("uskakali") u 
susjedne slobodne hrvatske krajeve i nas- 
tavljali borbu protiv Turaka. Najpoznatiji 
su bili senjski uskoci. 


Tko su bili samuraji? 

Do 11. st. tako su u Japanu nazivani 
stražari u carskoj palači, a poslije, u 
feudalno doba, posebna klasa vojnika 
donekle slična europskim vitezovima. 


Tko je bio Matija Gubec? 
Matija Gubec je bio vođa hrvatskog seljač- 
kog ustanka godine 1573. Nakon poraza 
po predaji pogubljen je na današnjem 
Markovu trgu u Zagrebu. 


Tko je bio Hernando Kortez? 

To je bi španjolski konkvistador koji je 
između 1519. i 1521. osvojio državu Azte- 
ka i njihovu prijestolnicu Tenochtitlan. 


Što je FAO? 
FAO je kratica engleskih riječi Food and 
Agriculture Organisation, koje znače Or- 

ganizacija za prehranu i poljoprivredu. 
Stvorena je 1945. u Quebecu a sjedište joj 
je u Rimu. Bavi se problemima vezanim 
uz raspodjelu prehrambenih proizvoda u 
svijetu s posebnim naglaskom na slabije 
razvijene zemlje. 


Što je Mayflower? 

To je brod koji je 1620. prevezao iz 
Engleske u Sjevernu Ameriku prve dose- 
ljenike. Taj je brod isplovio iz Plymoutha 
5. kolovoza 1620. i stigao u Massachusetts 
11. prosinca. 


Tko je bila dinastija Ming? 

To je dinastija kineskih careva koji su 
vladali od 1368. do 1644. godine. Njihovu 
vladavinu obilježuje umjetnički i intelektu- 
alni razvoj koji možemo usporediti s 
renesansom u Europi. 


Tko je bio Minotaur? 

Minotaur je bilo mitsko čudovište s ljud- 
skim tijelom i glavom bika koje je živjelo 
na Kreti, u labirintu, gdje ga je zatvorio 
kralj Minos. Ubio ga je Tezej uz pomoć 
Arijadne. 


Što su menhiri? 

To su pretpovijesni spomenici, veliki ko- 
madi kamenja, postavljeni okomito na tlu. 
Najviše ih je u Velikoj Britaniji. 


Što su stećci? 

To su hrvatski srednjovjekovni nadgrobni 
spomenici, uglavnom iz razdoblja 13. do 
16. st., sačuvani u golemom broju u 
Herceg Bosni i nešto rjeđe u srednjoj i 
južnoj Dalmaciji. 


Što je Poljička republika? 

To je naziv za autonomnu općinu ili 
kneževinu koja se prostirala na prostoru 
između Stobreča kod Splita i Omiša. 
Osnovana u razdoblju od 11. do 13. 
stoljeća, trajala je s promjenljivom srećom 
sve do 1807., kad su je nakon bune 
francuski vojnici u krvi ugušili. 


ŽIVOTINJE 


ŽIVOT BILJAKA 


Kako se razvija biljka? 
Lako je uočiti različite faze po kojima se 
odvija životni ciklus biljaka. On teče od 
trenutka kada sjemenka padne na zemlju, 
pa sve do pune zrelosti. Iz sjemenke će se 
nakon klijanja razviti korijen, stabljika i 
lišće. Poslije će se razviti cvjetovi iz kojih 
će zatim nastati plodovi i sjemenke. Iz tih 
će sjemenki ponovo započeti život druge 
biljke. 


Kako biljka može živjeti? 
Neke biljke prođu kroz sve faze životnog 
ciklusa tijekom jedne godine i poslije 
ugibaju. Zovemo ih jednogodišnje biljke. 
Takav je npr. maslačak (gornja slika). 
Drugima je za to potrebno više godina, pa 
ih nazivamo višegodišnjim biljkama. Sve 
velike biljke s drvenastom stabljikom su 
višegodišnje. Nakon što su se dovoljno 
razvile mogu više puta u svom životu 
cvjetati i davati plodove. 


84 


Što je maslačak? 

Maslačak je vrsta zeljaste biljke sa žutim 
cvatom, vrlo raširen na livadama. Iz cvata 
se razvije pahuljasta kugla poput lampiona 
koje smo svi puhali u djetinjstvu. Njihovi 
plodovi, koji sadrže klicu, provode zimu 
na zemlji gdje ih je prethodne zime donio 
vjetar. U proljeće iz njih niču biljčice, s 
prizemnim listovima u obliku rozete, me- 
đu kojima se javljaju prvi pupoljci cvatova. 
Maslačak cvate tijekom ljeta a iz njegovih 
cvjetova u cvatu nastaju plodovi s čuper- 
kom bijelih dlačica. Jesen zatvara životni 
ciklus ove biljke. Plodove raznosi vjetar i 
oni padaju daleko od biljke na kojoj su 
nastali. Krajem zime proklijat će i tako 
osigurati nastavak vrste. Maslačak u jed- 
noj godini završi svoj život. 


Kako se višegodišnje biljke ponašaju zimi? Kad cvjetaju višegodišnje biljke? 

Za razliku od jednogodišnjih biljaka, više- Najvećim dijelom cvjetaju u proljeće. 

godišnje biljke ne ugibaju, već s prvom | Neke, kao pastirska iglica, cvjetaju od prve 

* hladnoćom usporavaju vlastitu aktivnost i godine, drugima, kao breskvi, trebaju tri 

ulaze u razdoblje odmora. godine da stvori prve cvjetove (slika lije- 
vo). Neke, kao agava, cvjetaju na samom 

kraju svoga života. 


Što je neophodno potrebno za život biljke? 
Prije svega potrebni su: voda, zrak, izlo- 
ženost svjetlu (u mraku zelene biljke ne 
mogu živjeti) i pravilna izmjena ljetnih 
toplih i zimskih hladnih razdoblja. Ali 
postoje i biljke koje mogu živjeti u iznim- 
no nepogodnim područjima i prilikama, 
prilagodivši im se. Takav je slučaj biljaka u 
pustinji, kao što su kaktusi, koji su u 
stanju odoljeti i dulje vrijeme nedostatku 
vode. Ali niti jedna biljka ne može izdržati 
predugu sušu. 


SJEMENKA 


Zašto je potrebna sjemenka? 

Sjemenka je biljni organ koji nastaje iz 
oplođenog sjemenog zametka i klica je 
nove biljke. Svake biljka teži "stvoriti" 
sjemenke kojima je zadaća nastaviti vrstu. 
Iz sjemenki će izrasti nova biljka, koja će 
dati cvjetove, plodove i nove sjemenke. 


Kako je građena sjemenka? 

Osnovni dio sjemenke je zametak, jer 
sadrži buduću biljku u malom. Na njemu 
razlikujemo ono iz čega će se razviti 
korijen i stabljika koja sa strane ima jednu 
ili više supki, a na vrhu pupoljak zametka. 
Supke su listovi u zametku. Biljni je 
zametak uronjen u endosperm, koji pred- 
stavlja pričuvnu hranu. Sve je to zaštićeno 
čvrstim omotačem koji nazivamo lupina. 
Ako nema endosperma, pričuvna se hrana 
nalazi u supkama, koje mogu biti krupne i 
mesnate (na primjer u graha). 


Što su golosjemenjače i kritosjemenjače? 
Golosjemenjače znači "s golim sjemenom", 
jer njihove sjemenke nisu zatvorene u 
plodu (npr. bor, smreka). Stanje je suprot- 
no u kritosjemenjača (npr. trešnja, jabu- 
ka). Ipak, sjemenke su uvijek zaštićene 
pomoćnim organima (npr. ljuske češera u 
četinjača). Na donjoj slici vidimo tijek 
klijanja ricinusove sjemenke. 


JEDNOSUPNICE 


Koliko supki ima sjemenka? 
U golosjemenjača nalazimo dvije ili više 
supki. U kritosjemenjača nalazimo najviše 
dvije supke. Stoga ih nazivamo dvosupnice 
(Dicotyledoneae). U kikirikija dvije polo- 
vice sjemenke su dvije supke. Kritosje- 
menjače, koje imaju samo jednu supku, na- 
zivamo jednosupnice (Monocotyledoneae) a 
to su: pšenica, riža, ječam, 

kukuruz i crveni luk. BOB. s 


Da li je različit kemijski sastav — *“: 
sjemenki? 

Da, različit je u različitih vrsta, ali 
svaka je sjemenka bogata uljima, 
škrobom i bjelančevinama. Neke 
sjemenke poput onih u kukuruza, 
graška, crvenog luka... sadrže 
mnogo šećera koji dozrijevanjem 
prelazi u škrob. 


Kako koristimo sjemenke? 
Sjemenka prestavlja važnu zalihu hrane. “ 
Pomisli samo na sjemenke žitarica kao što 
su pšenica i riža, i na ssemenke mahunarki 
kao što su grah i grašak. Iz sjemenaka 
soje, lana, suncokreta i pamuka dobivamo 
ulje i margarin. Mnoge aromatične biljke 
poznate su po sjemenu, odnosno plodu: 
muškatni oraščić, anis, gorušica, kiml. U 
suvremenom uzgoju biljnih kultura obavlja 
se nadzor i odabir kvalitetna sjemena radi 
procjene kakvoće. Na taj se način spre- 
čava zagađenje i osigurava visok stupanj | 
klijavosti. Na slici desno je suncokret: 
njegove su sjemenke jako bogate uljem, 
od 25 do 32%. 


biljka 
ricinus 


Koja je veličina sjemenki? pd 
Sjemenaka ima svih veličina, od sasvim 
malih (poput zrnaca prašine) u neki 
tropskih orhideja, pa do golemih koko- 
sovih oraha. 


Nakon koliko vremena iz sjemenaka može 
još uvijek niknuti biljka? 

Neki znanstvenici smatraju da u iznimnim 
prilikama sjemenka može sačuvati svoju 
vitalnost do unedogled. U stvarnosti, 
vrijeme vitalnosti je različito u različitih 
vrsta. Ima sjemenki koje moraju klijati čim 
su odvojene od biljke (vrba); u protivnom 
ugibaju. Potvrđeni rekorder dugovječnosti 
je s istoka; lotos s lijepim ružičastim 
cvijetom. U močvarnim tresetištima Ja- 
pana, u jednom kajaku, koji je potjecao iz 
neolitika, pronađene su sjemenke lotosa 
koje su preživjele nedirnute više od 2000 
godina. Uz veliku pozornost i brigu koju 
su mu dali stručnjaci, botaničari, dvije su 
sjemenke proklijale, dajući na kraju pre- 
krasne cvjetove po kojima je lotos poznat. 

RAZNOŠENJE 
SJEMENKI I 
PLODOVA 


Što je to raznošenje sjemenki? 

Raznošenje sjemenaka je posebna pojava 
u životu biljaka koja omogućuje njihovo 
rasprostranjivanje. Razlikujemo aktivno i 
pasivno. U prvom slučaju biljka uspijeva 
razasuti sjemenke bliže ili dalje, koristeći 
vlastite prilagodbe. Drugu vrstu razno- 


šenja sjemenaka omogućuju vjetar, voda | 


ili životinje. 


Zašto biljka "želi" razasuti daleko 
vlastite sjemenke? 

Kad bi sve sjemenke s neke biljke pale 
ispod njih, uskoro više ne bi imala pro- 
stora za vlastito preživljavanje. Zbog toga 
biljke "nastoje" svim sredstvima raznijeti 
sjemenke. One mogu biti razasute same ili 
zajedno s plodom. 


Koje mogućnosti imaju sjemenke za 
odvojiti se od matične biljke? 


Da bi se odvojile od biljke i došle do 
mjesta gdje će moći klijati, pomažu im 
zrak, voda ili životinje. Pri tome sjemena 
lupina štiti klicu od oštećenja. 


plod s 
padobranom 
(maslačak) 


krilata 
sjemenka 


Kako lopoč rasprostire svoje sjemenke? 
Lopoč, kokos i joha su biljke koje se 
koriste vodom da bi rasprostranile svoje 
sjemenke i plodove. Sjemenka lopoča 
posjeduje spužvasti omotač, koji se sastoji 
od mnoštva šupljina punih zraka. Tako 
omogućuje sjemenki da plutajući dospije 
do velikih udaljenosti. 


Koje su osobine sjemenaka koje raznosi 
vjetar? 

Sjemenke koje raznosi vjetar su ili vrlo 
lagane, kao u orhideje ili crvene pustikare, 
ili su opremljene krilcima, kao sjemenke 
bora, jasena, brijesta i javora. Neke od 
njih imaju dlakave produžetke koji služe 
kao padobrani; kao maslačak, pamuk, vrba 
i topola. Na slici dolje prikazani su neki 
primjeri raznošenja sjemenaka vjetrom uz 
pomoć krilca ili dlačica. 


krilati 


krilati 
plodovi 


Kako životinje pridonose raznošenju 
sjemenki? 

Mnoge su biljke svoje sjemenke smjestile 
u mesnate plodove jakih boja da bi pri- 
vukle životinje i tako olakšale raznošenje 
sjemenaka. Kao što se vidi na donjoj slici, 
češljugaru dok jede ispadne 
nekoliko sjemenki trputca, vje- 
verica daleko nosi lješnjak u > 
ustima, a mrav nosi sjemenku 
vrijeska u gnijezdo. 

Sjemenka bokvice, kad se do- SA 
voljno ovlaži, postaje ljepljiva i i 
prima se za perje ptica i dlake 
sisavaca, koju oni tako raspro- 
stranjuju u prirodi. 


Koji su drugi načini raznošenja 
sjemenaka? 

Neke biljke kao što su npr. mak (1) i 
zijevalica (2) imaju pericidni plod poput 
"kadionice". Sjemenke se nalaze u tobolcu 
koji se otvara na više mjesta. Kada tobolac 
visi dovoljan je lagan vjetrić da se sje- 
menke rasprše. 


Da li je točno da se neki plodovi 
"rasprsnu" i tako rasprše sjemenke? 

Da, ponekad se sjemenke razbacuju u 
daljinu uz pomoć posebnog mehanizma. 
Kad se plod osuši, dolazi do naprezanja 
koje lako uzrokuje pucanje samog ploda i 
sjemenke se rasprše na određenu uda- 
ljenost od matične biljke. Taj je način 
raspršivanja prisutan u mahunarki, poput 
graška. Nešto slično postoji i u ljubice (3) 
i u nedirka (4). 


Zašto neki plodovi imaju kukice? 
Da bi se mogli pričvrstiti o 
dlaku životinja. Na primjer, 
plod čička ima površinu po- 
krivenu kukicama da bi se pri- 
hvatio za runo ovaca, koje se 
onda pobrinu za raznošenje 
sjemenki na velike udaljenosti. 


LIST 


Kakva je unutrašnjost lista? 

Gornja površina lista, lice, zaštićeno je 
laganom pokožicom, kutikulom, ispod 
koje je gornja epiderma od jednog sloja 
stanica, koja propušta Sunčevo svjetlo, ali 
sprečava hlapljenje vode. Ispod gornje 
epiderme nalaze se produžene stanice, 
smještene gusto jedna do druge u ne- 
koliko slojeva koji čine palisadno tkivo. Te 
stanice bogate su kloroplastima, u kojima 
se zbiva fotosinteza. Ispod se nalaze druge 
stanice, odvojene širokim prostorima u 
kojima cirkulira zrak, a koje sačinjavaju 
spužvasto tkivo. S donje je strane list 
zaštićen donjom epidermom, na kojoj se 
nalaze sićušni otvori, puči, preko kojih se 
obavlja izmjena plinova između biljke i 
okoliša. I donja je epiderma zaštićena 
kutikulom. 


spužvasto 
tkivo 


Što je fotosinteza? 

To je proces koji omogućuje biljci da 
proizvede osnovne tvari za svoju ishranu, 
a ishod je dugog niza kemijskih reakcija. 
Možemo jednostavno reći da je to sinteza 
ugljik dioksida (CO,) i vode (H,O), koja 
se zbiva u kloroplastima uz pomoć svjetlo- 
sne energije, u jednostavne šećere kao što 
je grožđani šećer. Za vrijeme toga procesa 
oslobađa se kisik (O,) koji preko puči 
izlazi van. 


Što je klorofil? 

To je zeleni pigment koji se nalazi u 
kloroplastima a ima sposobnost pretva- 
ranja svjetlosne energije u kemijsku, što je 
važan dio procesa fotosinteze. Preko svo- 
jih puči list upija iz zraka molekule ugljik 
dioksida, dok iz korijena preko žila dobiva 
molekule vode, koja se nagomila u stani- 
cama palisadnog sloja lista. Cim i naj- 
manja količina svjetlosne energije dođe do 
lista, hvata je klorofil i u procesu foto- 
sinteze pretvara u kemijsku energiju, koja 
se ugrađuje u molekule šećera, glukoze. 


Da li biljke dišu? 

Kao i sva živa bića i biljke dišu, to jest 
udišu kisik, a izdišu ugljik dioksid. To se 
zbiva preko svih dijelova biljke, a najviše 
preko puči, koje se u velikom broju nalaze 
na naličju lista. 


gornja epiderma 


palisadno puči 
tkivo 


donja epiderm: 


f Različiti oblici listova 


kiselica vrba 


(list u obliku (okrugli list) 
oplja) 


(elipsasti list) 


pitomi bor 
kesten (iglica) 
(nazubljeni 

list) 


hrast (list 
podijeljen 
na režnjeve) 


streljača 
( list u 
obliku strijele) 


Zašto biljke isparavaju vodu? 

Da bi se hranila, biljka uzima iz zemlje, 
preko korijena, veliku količinu vode (koja 
sadrži mineralne tvari), koju ne može 
zadržati. Višak te vode odbacuje se preko 
puči na listovima. Puči posjeduju građu 
koja im omogućuje reguliranje ispuštanja 
količine vode kako ne bi došlo do isušenja 
biljke i njena uginuća. 


Zašto lišće opada? 

Kad se temperatura tla spusti ispod odre- 
đenih granica, uzimanje vode preko ko- 
rijena prilično se smanjuje sve do pot- 
punog prestanka. Ako bi biljke i dalje 
isparavale vodu, one bi se osušile. Hranji- 
ve tvari u listovima tada se spuštaju preko 
peteljki i skupljaju u dubljim slojevima 
kore ili debla. U tom su trenutku listovi 
potpuno nepotrebni te opadaju. Prije 
nego što se odvoje od biljke, nastaje 
svojevrsan ožiljak na dnu peteljki, tako da 
nakon opadanja ne ostaje otvorena rana. 


STABLJIKA 


Što je stabljika? 

To je dio biljke koji se u najvećem broju 
slučajeva uzdiže okomito u zrak i ima 
grane i listove. 


Čemu služi stabljika? 

Ona služi kao veza između korijena, koji 
prima vodu iz zemlje, i listova u kojima se 
stvara klorofil i zbiva fotosinteza. 


Što je deblo? 

To je donji dio stabljike građen od drva u 
drvenastih biljaka, na koji se nastavlja 
razgranata krošnja, kao što je to u hrasta 
ili jele. 

Što je kora? 


Ona je vanjski zaštitni sloj drvenaste stab- 
ljike, odnosno debla. 

Od koliko se slojeva sastoji drvenasta 
stabljika? 

Kao što se može vidjeti na slici sa strane, 
sastoji se od pet slojeva. Srčika je središnji 
sloj koji je često stvrdnut i daje deblu 
čvrstoću potrebnu za držanje krošnje. 
Zatim slijedi drvo kojega čine žile preko 
kojih voda s mineralima ide iz korijena u 
lišće. Zatim dolazi kambij, tanki sloj izme- 
đu drva i lika, pa liko kojega čine žile 
preko kojih hranjivi sok putuju iz listova u 
druge dijelove biljke. Zadnja je kora, koja 
je vanjski sloj i služi kao zaštita drvenaste 
stabljike. 


| podanak 
(perunika) 


Ima li drugih vrsta stabljika? 

Osim drvenastih ima mnogo drugih vrsta 
stabljika. Deblo je stabljika od drveta, bez 
grana, kao u palme. Stabljika u žitarica je 
vlat. Ona je čvrsta, zeljasta, u unutraš- 
njosti šuplja kao u pšenice, riže, raži i 
drugih žitarica. Zeljasta stabljika u nekih 
biljaka kao što je djetelina ispunjena je u 
unutrašnjosti. Kaktus ima stabljiku poput 
spremnika. Osim što proizvodi klorofil i 
obavlja fotosintezu (listovi su pretvoreni u 
bodlje), pravo je spremište vode. 


Ima li stabljika puzavica i penjačica? 
Da, mnoge biljke imaju stabljike koje se 
ne uspijevaju same držati uspravnima, pa 
pužu po zemlji, kao jagoda, ili se hvataju 
za oslonce preko izdanaka, koji su se 
preobrazili u vitice, kao u vinove loze ili 
bundeve, ili se obavijaju oko druge biljke 
da bi mogle rasti uvis, kao grah i druge 
povijuše. 

Da li sve stabljike rastu uvis? 

Ne sve. Mnoge biljke imaju podzemne 
stabljike koje žive bez da ikada ugledaju 
svjetlo. Ove čudne stabljike izgledaju kao 
korijen, ali to nisu. Obično narastu i 
prikupe dovoljno pričuvne hrane koja će 
im koristiti u proljeće da bi prehranile 
nove nadzemne izdanke. 


Koje su podzemne stabljike? 

Podzemne stabljike su podanak, gomolj i 
lukovica. Podanak je jako izdužena sta- 
bljika, a ukopan je u zemlju na maloj 
dubini gdje raste vodoravno. Đurđica i 
perunika imaju takve stabljike. Gomolj je 
podzemna stabljika, koja se razvija u zem- 
lji, i raste i nakuplja tvari, u prvom redu 
škrob. Primjer za gomolj je krumpir. 
Lukovica se sastoji od stabljike mesnatih 
listova kao u slučaju crvenog luka ili 
tulipana. 


Da li sve biljke imaju 
stabljiku? 

Samo biljke s provodnim 
žilama, koje provode vodu i 
hranjivi sok, imaju stablji- 
ku. Mahovine, gljive, alge i 
bakterije nisu biljke sa ži- 
lama i nemaju stabljiku. 

BILJKE 
REKORDERI 


Ima li suparništva u prirodi? 

Često čujemo da se govori o najjačem, o 
najboljem, o najbržem, o najsposobnijem, 
kada govorimo o športašu, glumcu, pje- 
vaču... Biti "naj" u nečemu za ljude znači 
osvojiti nešto, pobijediti u nekom žesto- 
kom natjecanju. I priroda ima svoje "re- 
kordere", iako bez antagonističkog duha 
ljudi. 


Tko drži rekord visine? 

Mamutovci, koji mogu biti viši od 80 
metara (divovski mamutovac). U tim slu- 
čajevima deblo ima promjer od otprilike 
devet metara. 


Koliko biljka može živjeti? 

Život biljke ima različito trajanje. Do- 
voljno je pomisliti na žito koje posijano u 
jesen, ako se ne požanje sljedeće ljeto, 
suši se i ugiba. Biljke grašak, grah, bun- 
deva, rađaju se, rastu i ugibaju u nekoliko 
mjeseci. To se događa sa zeljastim bilj- 
kama, to jest onima sa zeljastom stab- 
ljikom. Ali u svijetu biljaka život traje i... 
tisućama godina. Od 100 do 120 godina u 
breze, do 4000 godina u divovskih mamu- 
tovaca. 


Koje su najdugovječnije biljke? 

Osim mamutovca, to su čempres (3000 
godina), kesten (2000 godina), cedar 
(1200 godina). Hrast, poznat po svojoj 
dugovječnosti, živi "samo"... 500 do 700 
godina. 

Koje drvo najduže živi? 

To je osjavi bor (Pinus aristata), vrsta 
bora (na gornjoj slici vidimo njegov češer) 
koji živi u šumama Sjeverne Amerike. Ima 
primjeraka starih i do 4600 godina. 


Kako određujemo starost drvenaste 
biljke? 

U prvoj godini života deblo razvija jedan 
drveni krug, tzv. god oko srčike. Svake se 
godine njemu pridoda novi krug-god, tako 
da je dovoljno prebrojiti u poprečnom 
presjeku debla broj koncentričnih kru- 
gova, da bi se saznala starost biljke (gor- 
nja slika na lijevoj strani). 


Koja biljka živi na najvećoj visini? 

Za vrijeme uspona na K2 na Himalaji 
pronađen je crveni lišaj (Xanthoria ele- 
gans) na otprilike 6600 metara nadmorske 
visine. U alpskom lancu taj rekord drži 
ledenjački žabljak koji je pronađen na 
visini od preko 4000 metara u švicarskim 
Alpama. 


Tko najviše "pije"? 

Penjačica iz roda palmi, imenom rotang, 
koja može biti duga više od 200 metara. 
Ako izrežemo jedan njen komad du- 
žine 2 ili 3 metra, iz njega će isteći 

više od litre vode, prozirne i dobre 7 


za piće, koju je ta biljka upila /4 
preko korijena. 


Imaju li i cvjetovi rekordere? 

Da, rekord drži raflezija, biljka parazit 
koja živi na lijanama u tropskim šumama 
(slika gore). Ovaj cvijet može imati pro- 
mjer od jednog metra i težinu od 9 kg. 


Koliko dugačak može biti korijen biljke? 
Korijen se može razvijati u dubinu ili po 
površini. Npr. korijen pustinjske metljike 
može doseći dubinu veću od 50 metara, 
dok ne dosegne vodu u zemlji. Korijen 
baobaba (biljke koja raste u afričkim 
savanama) stvara čvrsto uporište šireći se 
preko 100 metara od divovskog debla. 


Xanthoria elegans z 
6600 m : : 


ledenjački žabljak 
4272 m 


OPRAŠIVANJE Koji vanjski čimbenici omogućuju 
oprašivanje? 
Oprašivanje omogućuje vjetar (anemo- 
gamija) ili životinje (entomogamija). U 
nekim slučajevima oprašivanje se zbiva 
posredstvom vode (hidrogamija). 
' cvjetni vjenčić 


JE : Kako dolazi do oplodnje? 
X Na donjoj slici možemo slijediti neke faze 
G £ koje dovode do razvoja nove biljke. 1. 
&4 Svaki prašnik na svom vrhu ima prašnicu 
NZ & 3 koja oslobađa pelud kada sazrije. 2. Pe- 
Pp Ag ludno zrnce, koje se odvojilo od prašnika, 
=: 4 dolazi do tučka i prihvati se za njegovu 


h njušku. 3. Kroz vrat tučka sadržaj pelud- 
ha nog zrnca silazi u plodnicu u kojoj dolazi 
I do oplodnje. 4. Iz oplođenog sjemenog za- 
i) metka razvija se sjemenka a od plodnice 
usplođe, što zajedno čini plod (5). 6. Ako 
uvjeti to dopuste, razvit će se iz sjemenke 
nova biljka. Na odrasloj biljci pojavit će se 
cvjetovi i ciklus će se ponoviti. 


Koja je uloga cvijeta? 

Cvjetovi osiguravaju razmnožavanje biljne 
vrste. U kritosjemenjača cvijet sadrži ove 
reproduktivne organe: prašnike, sačinjene 
od prašničke niti, koje na vrhu imaju 
prašnice, u čijoj unutrašnjosti sazrijeva 
pelud, i tučak koga čini plodnica i izdu- 
ljeni vrat s njuškom koja prihvaća pelud. 


Kako nastaje nova sjemenka? 

Zrnce peluda prihvati se na njušku tučka 
(oprašivanje) i prodre u plodnicu (oplod- 
nja). 

nove biljke 

Koliko ima načina oplodnje? 

U cvjetova koji imaju prašnike i tučak u 
istom cvijetu moguća je oplodnja koju 
zovemo "samooplodnja". Ako se pelud 
jednog cvijeta uz pomoć posrednika pre- 
nosi na tučak drugog cvijeta, govorimo o 
mogućoj unakrsnoj oplodnji. 


Q< 


zrnce peluda 


Koje su osobine različitih vrsta 


- oprašivanja? 


Biljke koje se oprašuju uz pomoć vjetra, 
stvaraju mnogo laganog i suhog peluda 
koji zrak lako nosi. Na donjoj slici pri- 
kazan je primjer oprašivanja uz pomoć 
vjetra koji je karakterističan za golo- 
sjemenjače, kao što su borovi i jele i koji 
imaju neugledne i jednospolne cvjetove. 
Biljke koje se oprašuju uz pomoć životinja 
stvaraju pelud s izbočinama na površini: 
bodljama, bradavicama, zupcima itd., po- 
moću kojih lako prijanjaju uz tijelo živo- 
tinja. Životinje koje obavljaju prijenos 
peluda nazivaju se oprašivači. Kukci, po- 
sebno opnokrilci, i leptiri koji se hrane 
nektarom, šećerastom tvari na dnu čaške 
cvijeta, spadaju u najbolje prijenosnike 
peluda. Neki cvjetovi koriste različite 
prilagodbe da bi privukli oprašivače: inten- 
zivan miris, upadljive oblike i boje kojima 
šalju neodoljive pozive. Da bi prodrli u 
cvijet, kukci guraju prašnice koje se, uko- 
liko su zrele, otvaraju i ispuštaju pelud. 
Kukci, putujući sa cvijeta na cvijet, preno- 
se pelud koji će se u mnogo slučajeva 
smjestiti na njušku tučka. Biljke, koje se 
oprašuju uz pomoć vode, proizvode obilje 
peluda omotanog membranama otpornim 
na djelovanje vode. 


ČUDNOVATE BILJKE, 
ČUDNOVATI CVJETOVI 


Kako se hrane biljke? 

Život biljci omogućuje poseban proces 
koji se naziva sinteza klorofila. Ona će joj 
omogućiti da pretvori ugljik dioksid i 
mineralne soli s vodom u organsku tvar 
korisnu za njenu prehranu. Ta se pre- 
tvorba zbiva zahvaljujući svjetlu. Ali, ima 
biljaka koje za prehranu nisu u stanju 
obaviti ovaj proces. One se hvataju za 
druge biljke i koriste "hranu" koju su ove 
proizvele. Takve biljke nazivamo para- 
zitima, a one na kojima žive domaćinom ili 
domadarom. U nekim slučajevima između 
dvaju organizama može doći do suživota, 
pa kažemo da žive u simbiozi. 


Imaju li biljke paraziti cvjetove? 

Općenito govoreći nemaju. Ipak neke od 
tih čudnovatih biljaka, kao što su orhideje 
ili imela, imaju jako lijepe cvjetove. Ovo je 
moguće jer one nisu u potpunosti paraziti 
(imela), ili žive na drugoj biljci kao podlo- 
zi (orhideja). 


haustorija 
ili sisulja 


biljka 
domaćin 


list biljke ginko biloba 


Kako živi imela? 

To je grmolika biljka koja se prihvaća na 
jabuke, kruške, topole, bademe, šljive... 
Posjeduje duge i mesnate zelene listove 
pomoću kojih je sposobna sama stvoriti 
hranu, pri čemu sisuljama uzima vodu od 
biljke domaćina (dolje lijevo). Stoga je 
ubrajamo u poluparazite. 


Kada je nastao list? 
Tisućljeća su prošla od vremena kada su 
biljke prešle iz života u vodi u život na 
kopnu. Njihovi su se ogranci polako pri- 
bližili i postali plosnati, stvarajući među 
sobom tanko tkivo. To je prvi rudimentarni 
list komu se i danas možemo diviti u vrlo 
stare biljke ginkgo biloba (gore lijevo). 


Što su epifitske orhideje? ko 
Neke vrste tropskih orhideja zakorijenjuju Pana 


se na drvenastoj biljci kao podlozi. One 
nisu paraziti. 


Postoje li "plutajuće" biljke? 

Povezani s jakim korijenom, koji je čvrsto 
urasao u zemlju na dnu vode, iz stabljike 
izrastaju listovi lopoča na dugim petelj- 
kama, čije plojke plutaju na vodi. Naj- 
spektakularniji primjer je biljka Victoria 
regia s promjerom listova od dobrih 2 
metra (gore desno). 

Kako se hrane biljke kukcožderi? 
Ove biljke cvjetnjače sposobne su uhvatiti 
i probaviti male kukce. Pčela, privučena 
mirisom, smješta se na cvijet, a uljasta 
tekućina pomogne joj da klizne na dno 
"lonca" i pčela se nađe u smrtonosnoj 
zamci (dolje lijevo, cvijet-klopka biljke 
vrčonoše). Na poseban na- 
čin hrani se biljka rosulja. 
Njen list ima male pipke 
koji se zatvore preko kukca 
čim na nj sleti. Kiselkasta 
tekućina omogućit će joj da 
"probavi" tu životinjicu (do- 
lje). 


PLODOVI 


Što je plod? 

Plod je organ biljke koji nastaje pre- 
tvorbom plodnice cvijeta nakon oplodnje. 
Njegova je zadaća da zaštiti i hrani sje- 
menke za vrijeme sazrijevanja i da osigura 
širenje sjemena kada ono sazrije. To se 
ostvaruje na različite načine pa otud i 
raznovrsnost plodova: nisu plodovi samo 
breskva, trešnja, banana nego i tikva, zrno 
žita, mahuna graška... 


Koliko ima vrsta plodova? 

Plodove najprije razlikujemo po tome da li 
se otvaraju kad su zreli, da bi oslobodili 
sjemenke, ili otpadaju zatvoreni. Prema 
čvrstoći — da li su siromašni vodom ili su 
mekani i puni soka, dijelimo ih na suhe i 
mesnate. Plod koji se sastoji od niza malih 
plodova nazivamo zbirni plod. Postoje i 
pravi i nepravi plodovi, i to prema ulozi 
plodnice ili drugog dijela cvijeta u stva- 
ranju ploda, na primjer, cvjetište u jabuke 
ili kruške. 


Što je usplođe ili perikarp? 
To je dio ploda koji okružuje sjemenke. 
Dijelimo ga u tri različita sloja: vanjski dio 
je epikarp (npr. u trešnje to je vanjska 
kožica), srednji sloj je mezokarp (u trešnje 
to je mesnati dio), i unutarnji dio, endo- 
karp, u uskom dodiru sa sjemenkom (u 
trešnje to je koštica). 

Zbog čega je plod jabuke nepravi plod? 
Zbog toga što je nastao i iz cvjetišta koje 
sudjeluje u postanku mesnatog dijela. Od 
plodnice je nastao onaj dio koji zovemo 
"srce", a to je upravo ono što inače čini 
pravi plod. 


Koji suhi plodovi opadaju zatvoreni? 

Osnovne vrste plodova su: 1. Roška čije je 
usplođe otporno i sadrži samo jednu 
sjemenku. Rošku imaju suncokret, ma- 
slačak i dr. 2. Plod orah ima drvenast 
perikarp koji pokriva cijelu sjemenku kao 
u lješnjaka. Ovoj skupini ne pripada pravi 


orah koji je koštunica s drvenastim endo- | 


karpom. 3. Pšeno je tipičan plod žitarica s 
jednom sjemenkom čija je lupina srasla s 
usplođem. 4. Oraščić je plod karakteristi- 
čan za brijest i jasen, obično ima drvena- 
sto usplođe i sadrži jednu sjemenku. 


Koji su to otvoreni suhi plodovi? 

To su; mahune, građene od dvije ljuske 
koje sadržavaju sjemenke (tipične mahu- 
narke su grašak i grah); komuška, tipičan 
plod krstašica (kupus i repa) s dva pre- 
tinca, i tobolac s dva ili više pretinaca 
. (plod maka). 

Koji su mesnati plodovi? 

Koštunica je mesnat plod s jednom sje- 
menkom zatvorenom u drvenoj koštici. 
Koštunice su: trešnja, breskva i marelica. 
Druga vrsta mesnatog ploda su bobe s 
nježnom kožicom i mesnatim usplođem 
koje sadrži mnoštvo sjemenki, kao u raj- 
čice, grožđa i borovnice. Bobu ima npr. i 
bundeva, koja ima čvrst vanjski dio, dok su 
joj endokarp i mezokarp mekani i sadrže 
mnogo sjemenki. Boba je i karakterističan 
plod za agrume (naranča, limun, man- 
darina). 


skupni plod (jagoda) 


Što su skupni plodovi? 

Skupnim plodovima nazivamo plodove 
nastale iz istog cvata. Taj nam skup plo- 
dova izgleda kao jedan jedini, kao u 
slučaju duda ili smokve. Skupni se plod 
razlikuje od zbirnog ploda jer su pojedini 
plodići ovog drugog nastali iz isto tolikog 
broja tučaka jednog cvijeta, kao npr. u 
kupine, maline i jagode. 


PLODOVI 
U OVOJU 


Što su plodovi u ovoju? 

U te plodove osim oraha ubrajamo i druge 
suhe plodove kao kesten, pinjol i kikiriki. 
Ustvari, pinjoli nisu plodovi nego sje- 
menke, a kikiriki ima sjemenke u plodu. 
Ovdje uzimamo za plodove u ovoju, plo- 
dove onog oblika, koji se i nalaze u čvrstoj 
ljusci, a razvili su se iz dva ili više plodnih 
listića koji nose sjemenke, i koji ostaju 
zatvoreni nakon što dozriju. 


Od čega se sastoje plodovi u ovoju? 
Osim kikirikija, ostali se sastoje od vanj- 
skog mesnatog dijela, od drvenaste sre- 
dine i unutrašnjosti koja sadrži sjemenke 
koje mogu biti jestive. U oraha sjemenka 
se često naziva jezgra. Iz njih se dobiva 
ulje, koje se na različite načine koristi u 
industriji. 


cijeli plod 
ovoj zelena ljuska 


(endokarp) (egzokarp i 
/ mezokarp) 


prerezani i ženski 
plod š cvijet 


Koji je "najveći" orah? 

To je dobro poznati kokosov orah, koji je 
zapravo velika jajolika koštunica težine do 
otprilike 2 kg i duljine 20 do 30 cm. 
Njegova unutrašnja šupljina ispunjena je 
bjelkastom šećerastom tekućinom — koko- 
sovim mlijekom. Iz kokosa se dobiva ulje i 
različite vrste biljnog maslaca. 


Koje su osobine oraha? 

Orah (njegov latinski naziv je Juglans 
regia) je jednodomna biljka, što znači da 
ima i muške i ženske cvjetove na istoj 
stabljici. Muški cvjetovi su skupljeni u 
rese, viseće cvatove duge desetak centime- 
tara. Ženski cvjetovi stoje svaki posebno 
ili su skupljeni u skupine od po dva do 
četiri cvijeta. Plod oraha je sastavljen od 
zelene ljuske koju čine dva sloja: vanjski 
zelene boje i mekan, koji kada sazrije 
postaje crn (egzokarp), i unutrašnji (endo- 
karp), drvenast i dvoljušturan, u kojemu 
se nalazi orahova sjemenka — jezgra. Ora- 
hovo drvo se koristi za izradu namještaja. 

Gdje se uzgajaju biljke s plodovima u 
ovoju? 

Uzgajaju se u mnogim tropskim, sup- 
tropskim i u područjima s umjerenom kli- 
mom. Bademi, koji potječu iz Male Azije, 
danas se uzgajaju u mnogim mediteran- 
skim zemljama i u Kaliforniji. Domovine 
kestena su: i Europa, i Afrika, i Azija i jug 
Sjedinjenih Država, iako ga u ovoj zadnjoj 
više nema. Nestao je kao posljedica neke 
bolesti. Danas se uzgaja u Europi, Aziji i 
Japanu. Lješnjaci rastu u mediteranskim 
zemljama i na sjeveroistoku Sjedinjenih 
Država. Kikiriki, koji potječe iz Brazila, 
danas se uzgaja u Indiji, Kini, Africi i 
Sjedinjenim Državama. Klinčić, poznat 
kao mirodija, potječe s Molučkih otoka. 
Pistać raste kao samonikla biljka u umje- 
reno toplim područjima. Brazilski orah 
raste u slijevu Amazone i u Boliviji kao 
šumska divovska zimzelena biljka. 

Da li su ovi plodovi važni u prehrani? 
Oni posjeduju znatnu količinu vitamina, 
bjelančevina, masti i mineralnih soli pa su 
vrlo dragocjena hrana. Mnogi se koriste u 
pripremi poslastica, za torte, nabujke i 
sladolede, druge dodajemo juhama i pirja- 
nom mesu. Neke koristimo za dobivanje 
ulja, ili za aromu ili kao mirodije. 


Da li ove plodove koristimo 

i u industriji? 

Strihnin, koji se rabi u proizvodnji lijeko- 
va, dobiva se iz strihninovca (Strychnos 
nux-vomica). Ta biljka raste u šumama 
Indije i Burme. Ovoji nekih plodova melju 
se i koriste kao sredstvo za popunjavanje 
u proizvodnji plastičnih materijala. Neki 
drugi plodovi koriste se u izradi dugmadi, 
u pripremi crnila, boja i lakova, a neki za 
kozmetičke proizvode. 


LIVADA 


Što je livada? 

Livadom obično nazivamo prostor na 
kojemu rastu različite trave i ostale sitne 
zeljaste biljke cvjetnjače s običnim cvje- 
tovima. Livada je ustvari životna zajednica 
životinja i biljaka o čijoj ravnoteži ovisi 
njen razvoj. 


Postoje li prirodne i umjetne livade? 
Prirodne livade gotovo da više ne postoje, 
ako isključimo one visoko u planinama, a 
brojne su umjetne livade, one koje seljak 
kosi i gnoji da bi dobio stočnu hranu — 
sijeno za svoje blago. 


Koja je korist od livada? 

Livade, zahvaljujući svojoj vlažnosti, osvje- 
žavaju okoliš, hrane zemlju i sprečavaju 
stvaranje odrona i urušavanje terena. 


Na koji način livade "hrane" zemlju? 

Livadne biljke i trava trebaju obilatu i 
stalnu količinu vode i mineralnih tvari 
koje upijaju preko korijenja. Svi organizmi 
na livadi s vremenom ugibaju i raspadaju 

se hraneći čitav niz mikroorganizama koji 
su korisni u stvaranju humusa, iznimno 
plodnoga tankog sloja zemlje. 


Što potiče rast livadnog bilja? 
Nazočnost fosfora pogoduje razvoju 
korijena, kalij štiti od bolesti i pomaže 
upijanje hranjivih tvari. 


Što su mikroorganizmi? 

To su jednostavni i vrlo sitni organizmi 
koji sudjeluju u truljenju životinjskih i 
biljnih ostataka, i stvaraju humus. 

Koje još stanovnike ugošćuje livada? 
Ima ih mnogo, no neki su veoma korisni, 
dok su drugi vrlo štetni. Od prvih, gujavica 
ima važnu zadaću jer prozračuje zemlju. 
Kopajući neprestano kanale rahli zemlju 
mrveći osobito zbijene slojeve. Ali, štetni 
su oni stanovnici livade koji jedu lišće, kao 
skakavci, i ličinke hrušta koje jedu ko- 
rijenje. Međutim, ekološki gledano svi su 
ti organizmi korisni, jer ostvaruju biološku 
ravnotežu u okolišu. 


Da li su sve livade jednake? 

Kakvoća livada je različita pa tako i koristi 
koje od njih dobijamo. Gustoća biljaka, 
učestalost košnje i otpornost prema nica- 
nju štetnih biljaka, najvažnije su osobine 
livada. 


Može li se oblikovati livada? 

Obavljeni su različiti pokusi koji nam 
danas omogućuju da odaberemo različite 
vrste livadnih biljaka, koje su prilagođene 
podneblju ili svrsi s kojom ih sijemo na 
livadi. 


li 
ti 
| čestoslavica 


' 


DOBI 
4, Ke 


Da li košnja koristi livadi? 

Košenjem livade sprečava se rast korova. 
Za razliku od korisnog livadnog bilja, 
korov raste visoko pa ga košnjom odstra- 
njujemo. Livadne biljke rastu i nastavljaju 
se razvijati iz prizemnog dijela, jer kosa 
reže samo njihove vrhove. Košnja trave od 
velike je koristi, osobito na selu, gdje 
treba mnogo stočne hrane za ishranu i 
uzgoj krupnoga blaga. 


Treba li livadi voda? 

Livada mora uvijek biti vlažna, ali ne 
preobilno, jer od previše vlage rastu gljive 
koje nisu korisne livadnom bilju. 

GLJIVE 

Što su gljive? 

Gljive su biljke bez klorofila, koje zbog 
toga žive na račun drugih organizama. 
Hrane se ili organskom tvari koju proiz- 
vedu drugi živi organizmi (gljive paraziti), 
ili ostacima mrtvih organizama (gljive 
saprofiti), ili čak žive u simbiozi s drugim 
organizmima. Dio gljive koji se uzdiže iz 
zemlje je plodište. Pravo je tijelo gljive 
"micelij", koji raste skriven u zemlji. Ispre- 
pleten je od tankih niti, "hifa", koje imaju 
sposobnost upijanja vode i mineralnih 
tvari u njoj otopljenih. 

Što je mikoriza? 

To je poseban oblik simbioze između 
gljive i drugih biljaka. U nekih vrsta hife 
gljive prodiru u unutrašnjost korijena 
drveta i zamjenjuju njegove dlačice pri 
upijanju vode iz tla. Biljka, sa svoje strane, 
prepušta gljivi jedan dio organskih tvari 
koje proizvede fotosintezom, opskrbljujući 
ju tako hranom. 


Ima li mikroskopskih gljiva? 

Da, tisuće gljiva nisu vidljive golim okom. 
Mikroskopske su gljive, npr. plijesni, koje 
se razviju na voću i povrću. I kvasci su 
mikroskopske gljive, koje čovjek poznaje i 
koristi još od antičkih vremena. Poznat je 
pivski kvasac, koji se dodaje tijestu za 
kruh, da bi se ono diglo, uskislo. 


Kako se razmnožavaju gljive? 
Iz zrelog plodišta gljive ispadaju "spore" 
kojima se gljiva razmnožava. Spore su 
sitna lagana zrnca, smještena na donjoj 
strani klobuka. Kad padnu na tlo spore 
klijaju i proizvode niti — hife, koje će 
izgraditi micelij. Micelij će se rastući 
razgranati, iz njega će se razviti tijelo s 
plodištem koje će kada sazrije dati spore, 
od kojih će započeti novi ciklus razmno- 
žavanja gljiva. Na svakom plodištu gljive 
ima do nekoliko milijardi spora. 


Često se plodišta gljive s kojega 
nekih viših gljiva ispadaju spore, iz Ž 
i vide u blizini drveća. kojih će niknuti nove 
* tj Uzrok je postojanje hife, koje će dati 5 
# veze između korijena micelij gljive. Iz njih 
biljke i gljiva. Na će se poslije razviti 
“a. slici vidite plodište plodišta gljive. 

Koje su gljive jestive? 
Najpoznatije jestive gljive su: vrganj (Bo- 
letus edulis), djed (Boletus scaber), sunča- 
nica (Lepiota procera), smrčak (Morchella 
esculenta), blagva (Amanita caesarea), 
puza (Armillariella mellea) i pečurka 
(Agaricus hortensis). 


Koje su najotrovnije gljive? 

Neke gljive mogu uzrokovati smrt, ako ih 
pojedemo. To su: zelena pupavka (Amani- 
ta phalloides), bijela pupavka (Amanita 
: verna), smrdljiva pupavka (Amanita viro- 
Šš sa) i muhara (Amanita muscaria) 


Da li su gljive korisne za prirodu? 
Gljive su uistinu korisne za prirodu. Da bi 
došle do hrane, one razgrađuju otpalo 
lišće i uginulo bilje koje prekriva prostor 
oko drveća, kao i ostatke svakog drugog 
organizma, proizvodeći 
ugljik dioksid, koji odlazi ;< 
: Pi Ki 
u zrak, i vodu i mineral- =; " 
ne tvari, koje odlaze u (9%? 
tlo i postaju hrana za 


POLJOPRIVREDNE 
KULTURE 


Da li se biljke "pripitomljuju"? 
Voćke, povrće, ukrasno bilje, biljke iz 
kojih se dobivaju biljna vlakna kao pamuk 
i konoplja, dakle, sve ono što se danas 
uzgaja nekada je samoniklo nicalo i raslo. 
Covjek je svojim radom samo promijenio i 
prilagodio te biljke svojim potrebama, 
upravo kao što je to uradio i s domaćim 
životinjama. Prvo je odstranio one biljke 
koje mu nisu bile korisne, da bi promicao 
širenje onih koje su mu bile neophodne za 
život. Poslije je zahvaljujući iskustvu znao 
toliko izmijeniti njihove osobine, da bi 
izvukao iz njih najviše što je mogao u 
njihovoj plodnosti, otpornosti prema bo- 
lestima, prilagodljivosti na različiti okoliš u 
kojem su rasle, da ih mi više niti ne 
poznajemo kao divlje "pretke" nekih bilja- 
ka (npr. kukuruz). 


Odakle potječu poljoprivredne kulture? 
Biljke koje danas čovjek uzgaja u najraz- 
ličitijim područjima često su rasle u vrlo 
udaljenim krajevima: riža npr. potječe iz 
istočne Azije, kukuruz, krumpir, rajčica i 
grah iz obiju Amerika, a smokva iz Ara- 
bije. 

KRETANJE 
ŽIVOTINJA 


Ima li mnogo načina na koje se 
kreću četveronošci? 

Da. Kada se, na primjer, neka živo- 
tinja kreće pomičući noge naprijed s 
jedne strane a onda s druge, tu 
vrstu kretanja nazivamo kas (npr. 
žirafa). Kad jedna noga ide naprijed, a 
odgovarajuća na drugoj strani ostaje stra- 
ga, to je hod (gledajte kako se kreće pas). 
Kad je konj u galopu ima trenutaka kad 
mu ni jedna od četiri noge ne dodiruje tlo. 


Kako se kreću gmizavci? 
Njihovo karakteristično kretanje sastoji se 
od vijuganja tijela — gmizanja trupa i repa 
po tlu. I gušteri, koji imaju kratke noge, 
koriste ih samo kao oslonac pri gmizanju. 
U podzemnom rovu zmija se kreće kao 
"harmonika" stežući i rastežući tijelo i 
gurajući se naprijed. Neke zmije, koje žive 
u pustinji, da bi što manje dodirivale vrući 
pijesak, kreću se kao vijugava staza gmi- 
žući postrance. 


Da li kukci i ptice imaju različita krila? 
Postoje tri vrste krila: krila ptica, koja 
odgovaraju prednjim udovima u kralješ- 
njaka koji žive na zemlji, a prekrivena su 

pahuljicama i perjem, krila u kukaca, koja 
sačinjava tanka i najčešće prozirna opna, i 
krila u šišmiša, koja imaju tanku opnu, 
letnicu, napetu između tijela i prstiju 
prednjih nogu. 


Kako lete ptice? 
Slika prikazuje let goluba: jednim za- 
mahom krila ptica se diže sa zemlje a 
poslije njezina krila snažno tuku po zraku 
dajući joj brzinu (to je let s mahanjem 
krila). Često, kad ptica dođe do određene 
visine, više ne pokreće krila nego ih drži 
raširena kližući po zraku kao jedrilica, uz 
minimalnu napetost mišića. Neke ptice 
koriste jedrenje leteći na zračnim strujama 
koje ih nose u visinu uz vrlo mali napor. 

Da li hrušt leti krilima? 

Da. Prije dizanja u zrak on podiže pot- 
krilca i drži ih nepokretnima dok opnena 
krila počinju mahati. Njihovi vršci se brzo 
kreću radeći kao krila i kao propeleri 
zrakoplova. 


Koliko može skočiti žaba? 

Zaba može skočiti u daljinu gotovo metar. 
To je gotovo 12 puta uvećana duljina 
njena tijela! No to nije apsolutni rekord 
među životinjama koje se kreću u skoko- 
vima. Klokan može skočiti u daljinu pet 
puta dužu od njegove visine, ali je zato 
buha u stanju sebe "nadmašiti" za 200 
puta. 


Kako žaba skače? 
Ona skače koristeći jak odraz svojih straž- 
njih nogu koje se odupru o tlo, ispruže i 
odskoče. Rade jednim dijelom kao opru- 
ge. U svih životinja, koje se kreću skačući, 
stražnje noge imaju 

snažne mišiće. . 

Koje su najbrže ribe? 

Lijevi dijagram daje najveće brzine koje 
mogu razviti pojedine vrste riba. Najbrža 
je riba jedro sa 109 km na sat. Ako se 
promatra kretanje ribe, može se primijetiti 
da se ona kreće mašući okomitom repnom 
perajom naizmjence s desna na lijevo i 

Koje su najbrže kopnene životinje? 

Najbrži je besumnje gepard,.ali i gazela je 
trkač koji zavređuje pozornost. Noj uspije- 
va razviti brzinu od 80 km na sat (najveća 
čovjekova brzina je nešto preko 40 km na 
sat). 


Tko su najbrži letači? 
Po zraku se kreću mnoga živa bića; velik 
broj kukaca i ptica, a od sisavaca šišmiši. 
Između različitih načina kretanja životinja 
letom se prevaljuju najveće udaljenosti i 
razvijaju najveće brzine. Ciopa s repom 
ukriž leti i 350 km na sat, što je rekordna 
brzina u životinjskom svijetu, iako fregata 
(crni brzan) u obrušavanju (desno) ima 
brzinu od 400 km na sat. 

Da li je istina da brzina geparda prelazi Ima li životinja koje se ne kreću? 


100 km na sat? Postoje životinje koje žive u vodi, poput 
Istina je. Rekord u brzini, koji drži ge- moruzgvi i koralja, koje se ne miču već 
pard, životinja iz roda mačaka, raspro- žive trajno pričvršćene za dno. Ali čak i 
stranjena najviše u afričkoj savani, prelazi one moraju micati nekim dijelom svoga 
100 km na sat. tijela da bi se obranile i došle do hrane. 


Na primjer, bijeli polipi koralja imaju 
vijenac lovki koje im okružuju usta a 
mogu se pokretati ili uvući. 


klokan 29 km/h 

VELIKI 
GRABEŽLJIVCI 


Tko su veliki grabežljivci? 

Grabežljivac je životinja koja napada i 
ubija druge životinje da bi se nahranila. 
Cijeli je životinjski svijet organiziran kao 
velika hranidbena "mreža", u kojoj jedne 
životinje napadaju druge, a onda i same 
postaju žrtve većih grabežljivaca. Tom 
mrežom vlada jedan relativno mali broj 
velikih grabežljivaca, koji teško sami pos- 
taju plijenom drugih životinja. Od sisavaca 
najveći grabežljivci su mesožderi (tigrovi, 
lavovi, vukovi, lisice itd.), koji su se na 
različite načine prilagodili i tjelesno 
usavršili za napadaje na slabije od sebe. 


Da li je štuka opasna grabežljivica? 
Doista, štuku smatramo najopasnijom 
među grabežljivim ribama u slatkim vo- 
dama u Europi. Lijevo vidimo štuku koja 
se sprema uhvatiti 
linjka. I sam li- 
njak, štukina žrt- 
va, je grabežljivac 
jer se hrani malim 
rakovima. 


Da li je kuna zlatica najokretnija 
grabežljivica? 

U europskim šumama žive različite vrste 
srednjih i malih mesoždera (lasica, kuna 
zlatica, kuna bjelica, tvor) koji hvataju 
plijen munjevitim skokovima ili brzim 
potjerama. Kuna zlatica (na prethodnoj 
stranici gore, dok progoni vjevericu) je 
najspretnija od svih grabežljivih sisavaca. 


Koje su osobine važne za napadače? 
Radi se o različitim osobinama. Posebno 
su mačke prilagođene trčanju ili naglom 
napadaju skokom, a mogu se iznimno tiho 
kretati da bi iznenadile svoje žrtve. Drugi 
grabežljivci love u skupinama (rod pasa 
poput vukova i čagljeva) i progone svoj 
plijen mijenjajući se u trci, da bi kad ga 
stignu napali skupno. Medvjed, koristeći 
svoje velike šape, lovi losose ljeti kad se 
penju uzvodno uz potoke, kamo odlaze 
odlagati jajašca. Morska vidra se usavršila 
u lovu na školjkaše. Ispružena u vodi s 
trbuhom izvan nje, školjkaša stavi na prsa 
i udara ga snažno kamenom, kojega vješto 
pridrži prednjim šapama. 


Da li je sjeverni medvjed najveći 

grabežljivac arktičkog područja? 

Ovaj medvjed najviše se hrani tuljanima i 

malim morževima, a sam može postati | Da li lavovi love u skupini? 


plijenom sabljaste pliskavice, najprož- Da, jedini su iz roda mačaka koj sudjeluju 
drljivije među sisavcima grabežljivcima (u u jednoj vrsti "zajedničkog" lova, ali za 
želucu jedne pronađeni su ostaci 13 obal- razliku od životinja iz roda pasa, poput 
nih pliskavica i 14 tuljana). vukova, ne progone dugo svoj plijen. 

"ČISTAČI" 
PRIRODE 


Tko su "čistači" prirode? 

U prirodi postoje brojne životinje čija je 
uloga držati "čistim" okoliš u kojem se 
kreću, uklanjajući lešine životinja i prirod- 
ne otpatke. U protivnom sve bi to uzro- 
kovalo niz zagađenja opasnih za život u 
tom prostoru. Zbog te njihove djelatnosti 
smatramo ih "čistačima" prirode. 


Koje su životinje "čistači"? 

Među onima koji se hrane strvinama, 
najpoznatiji su supovi i kondori, a od 
sisavaca čagljevi i hijene. Ništa manje 
važna nije uloga kukaca čistača, koji se 
hrane ostacima drugih životinja, kao kukac 
balegar (na sljedećoj stranici gore) i gro- 
bar. Bakterije i ostali mikroorganizmi u 
zemlji pobrinu se za konačnu razgradnju 
organskih spojeva. 


Kako uspijevaju ostvariti važnu zadaću 
čišćenja? 

Nakon što životinje grabežljivci, kao što je 
lav, napadnu npr. zebru, i pojedu njene 
najukusnije dijelove, ostavljaju je. Supovi 
primjećuju iz visine ostatke životinje za- 
hvaljujući svojoj oštrovidnosti. Nizom 
koncentričnih letova bacaju se na plijen i 
zavinutim kljunom brižljivo očiste ono što 
je ostalo oko kostiju. Na isti način čopori 
hijena ili čagljeva, kad ugledaju plijen, 
pažljivo očiste sve što je preostalo. Na 
kraju od zebre neće ostati ništa, osim 
očišćena kostura, koji će s vremenom 
razlaganjem uz pomoć bakterija stvoriti 
odličan gnoj za tlo. Hijene i čaglji, iako 
vrlo rijetko, napadaju i žive životinje. 


Što je dušikov ciklus? 

To je postupak kojim ovaj važan element 
prelazi u zemlju razlaganjem uginulih 
životinja, čineći je plodnom, kako smo već 
upoznali na primjeru uginule zebre. 


Tko su kukci balegari? 

To i kaže njihov naziv. Doista, ti kukci 
skupljaju balegu životinja, praveći od nje 
male loptice koje guraju dok ne nađu 
pravo mjesto gdje će ih zakopati, kao 
zalihu hrane. Cesto koriste ove lopte od 
balege i za odlaganje jajašaca. 


A kukci grobari? 

Za razliku od kukaca balegara, njihova 
hrana su male strvine miševa, poljskih 
miševa i ptica koji ne privlače velike 
grabežljivce. Da bi došli do strvine, ovi 
kukci posluju u skupini. Kad je pronađu 
počinju grozničavo kopati unaokolo od- 
stranjujući zemlju dok ne naprave pravu 
rupu u koju ukopaju strvinu. To će biti 
bogata zaliha hrane i za odrasle životinje i 
za njihove ličinke. 


Da li su i muhe korisne? 

Znamo da posebno ljeti moramo pokrivati 
hranu da ne bi na nju slijetale muhe, 
prenositelji štetnih bakterija. Međutim, u 
određenim slučajevima one su dragocjena 
pomoć prirodi. One odlažu svoja jajašca u 
strvinama, iz kojih se razvijaju ličinke, vrlo 
proždrljive odmah po rođenju. Tako i one 
znatno pomažu razgradnju organizama i 
povratak anorganskih tvari u tlo. 


Koji drugi kukac koristi balegu? 
Stršljen. On kopa podzemne hodnike 
ispod goveđe balege, odlaže jajašca i 
zatvara otvore hodnika balegom. 


Što je čovjek naučio od "čistača" prirode? 
Vidjeli smo da je razgradnja biljnih i 
životinjskih ostataka, koju obavlja bezbroj- 
no mnoštvo kukaca, važan udio u održa- 
vanju ravnoteže u prirodi. Činjenicu da 
bakterije i drugi mikroorganizmi mogu 
pretvoriti otpatke u neškodljive, čak ko- 
risne tvari, čovjek je iskoristio u stvaranju 
gnojiva na poljoprivrednoj površini na isti 
način. Tako tlo postaje bogato hranjivim 
tvarima. Ovaj postupak omogućuje povra- 
tak u zemlju onih tvari, posebno nitrata, 
koji su vrlo važni za rast biljaka. U pro- 
tivnom tlo bismo vrlo brzo iscrpli i postalo 
bi neplodno. 


SELIDBE 


Zbog čega neke životinje sele? 
Mnoge vrste životinja dolaskom hladnijih 
godišnjih doba sele u toplija podneblja. 
Divlje guske i patke prave gnijezda u 
nordijskim zemljama i spretno plivaju u 
hladnoj vodi. Ali kad se bare zalede ne 
mogu više pretraživati dno u potrazi za 
hranom. Tada se sve zajedno dižu u jata i 
kreću na jug. 


čigra 18 000 km 


brezov zviždak 13 000 km 


zlatak pijukavac 12 000 km 


lastavica 9 000 km 


sivi kit 8 000 km 


plamenac 6 000km 


leptir monarh 3 000 km * 


Kolike udaljenosti prijeđu? 
Gornja tablica donosi udaljenosti koje 
neke selice prelaze. Rekorder među seli- 
cama je čigra. Ova ptica, koja živi u blizini 
Sjevernog pola, prezimi u južnim 
dijelovima zemaljske kugle, gotovo 
blizu Južnog pola. 


Da li i bizoni sele? 

Danas bizoni slobodno žive samo u 
Kanadi i u američkim nacionalnim 
parkovima. I njima zima predstavlja 
problem. Kada snijeg pokrije paš- 
njake moraju se spustiti u manje 
hladna južna i zapadna područja. 


Je li istina da leptir monarh 

prijeđe put od 3000 km? 

Ima životinja manjih od ptica koje mogu 
napraviti duga putovanja. Jedna od tih je 
leptir monarh koji živi u Sjevernoj Ame- 
rici. Svake godine seli iz Kanade u Mek- 
siko prelazeći otprilike 3000 km. Taj put 
nije kratak, ali ono zbog čega je taj kukac 
izniman, s krilima tankim poput papira, to 
je činjenica da teži manje od pola grama. 


Zašto losos pliva uzvodno? 

Losos se rađa u slatkoj vodi potoka, u 
udubinama u kojima je majka odložila 
jajašca. Tu živi otprilike dvije godine, a 
onda se spušta prema moru. Njegov se 
organizam odmah prilagođuje životu u 
slanoj vodi. Nakon nekoliko godina, kad 
dođe vrijeme mriještenja, instinkt ga "zo- 
ve" u krajeve gdje je proveo mladenačko 
doba. Samo će tamo odložiti svoja jajašca. 
Zato se iz mora vraća u rijeke i potoke 
plivajući uzvodno. Taj put može biti dug i 
tisuću kilometara. 


Da li skakavci sve uništavaju? 
Za poljodjelstvo nisu svi skakavci štetni. 
Pogibeljni su posebno putujući skakavci. 
Ima ih najviše u Aziji i Africi, gdje stva- 
raju mnoštva od milijuna i milijuna je- 
dinki, koja kreću u potragu za hranom. 
Kada hrane nema, posebice zbog suše, oni 
putuju u potrazi za novim područjima, 
uništavajući sve kuda prolaze, pa ne ostaje 
niti jedna vlat trave. 


ZIMSKI SAN U 
ŽIVOTINJA 


Zbog čega se spava? 

Sve životinje, kao i čovjek, imaju potrebu 
za spavanjem na duže ili kraće vrijeme. To 
im omogućuje obnovu energije potrošene 
tijekom dana, budući da za vrijeme sna 
kolanje krvi usporava svoj ritam i cijeli 
Živčani sustav se opušta. Neke životinje 
produžavaju ovaj san u određenim go- 
dišnjim dobima. 


Što je zimski san? 

Zimski je san fiziološki proces u kojem 
životne funkcije gotovo u potpunosti pre- 
staju. Temperatura tijela izjednačuje se s 
temperaturom okoliša (sviscu se tempe- 
ratura tijela zna spustiti i do — 4% C!). 
Kucanje srca se uspori i potrebe za hra- 
nom gotovo da nema. 


Kada životinje spavaju zimski san? 

Kako je zimski san vezan uz potrebu 
preživljavanja, a posebno u nepovoljnu 
okolišu, to se vrijeme obično poklapa sa 
zimom kada je potraga za hranom iznimno 
teška zbog hladne klime i obilna snijega. 


Koje životinje spavaju zimski san? 
Prvenstveno su to toplokrvne životinje kao 
ptice i sisavci, ali i neke vrste kukaca, 
gmazova i vodozemaca. I kolibrić podlije- 
že jednom manje duboku obliku sna — 
letargiji. 


Gdje se zavlače? 

U zemlju ili u duplje u drveću. Puh i 
vjeverica obično prirede jazbinu u drvetu. 
Neki kukci poput uholože pod korom, a 
svisci, puhovi, žabe i zmije zavlače se u 
zemlju. 


Da li je taj san bez prekida? 

To je različito, neke životinje se bude da 
bi jele, pile i odstranile izmet. Druge pak 
nisu aktivne mjesecima. 


Kako prežive toliko dugo bez hrane? 
Vjeverica, na primjer, poprilično se udeb- 
lja tijekom ljeta a masno tkivo će joj biti 


prava prirodna zaliha za vrijeme sna. A 
hrčci naprave zalihe hrane u svojim jaz- 
binama. 


Da li je san samo zimski? ' 
Ne, u iznimno sušnim područjima, da bi 
preživjele nepovoljno doba, životinje pod- 
liježu dugoj obamrlosti. U tom se slučaju 
govori o "preživljavanju ljeta" ili o ljetnom 
snu ili estivaciji. 


121 


Da li samo životinje spavaju zimski san? 
Kako je zimski san oblik djelomičnog 
prekidanja vegetativnih aktivnosti nekog 
organizma, tako i biljke sebi dopuštaju 
dug san, koji pada obično u doba zimskog 
mirovanja. 


Kako se životinje bude iz sna? 
Dolaskom proljeća, buđenje je gotovo 
iznenadno. Temperatura tijela, koja je bila 
iznimno niska, za nekoliko sati može se 
popeti i na 30*C. Taj porast temperature 
trgne životinju iz obamrlosti. 


PREOBRAZBE 


Zašto neki kukci mijenjaju oblik? 

Dok je za većinu životinja rast zbivanje 
koje uključuje čitavo tijelo, dotle neki 
kukci sa čvrstom kožom mijenjaju vanjski 
omotač tijela nekoliko puta. Njihovo tijelo 
raste i koža postaje za nj pretijesna, pa je 
kukac odbacuje i stvara novu. To se 
presvlačenje zbiva u ličinke više puta. 


Što je preobrazba? 
Kad u proljeće vidimo leptira u letu, 
najviše nas zadivi ljepota boja njegovih 
krila, pri čemu ne obraćamo veliku pozor- 
nost njegovu majušnom tijelu. A duga je 
priča o tom organizmu. Kad se otvori 
jajašce leptira, iz njega iziđe mala ličinka — 
gusjenica, obično zelene ili smeđe boje, u 
svakom slučaju bez krila. Prije nego što 
postane slična majci, promijenit će izgled i 
tako doživjeti potpunu pretvorbu, koju 
nazivamo "preobrazbom", 


Koliko različitih stadija treba kukac proći 
da bi se potpuno razvio? 

Nakon što je izišla iz jajašca gusjenica će 
proći kroz tri osnovna stadija, koji imaju 
jasno određena imena: ličinka, kukuljica i 
razvijeni kukac. U prvom stadiju 
kukac je vrlo proždrljiv. Na slici 
dolje prikazan je razvoj jednog noć- 
nog leptira od gusjenice do razvi- 
jenog leptira. 

Zašto vodozemci imaju "dva" života? 
Ove su životinje "ostatak" evolucije u 
tisućljetnoj povijesti našeg planeta — prije- 
laza živih bića iz života u vodi u život na 
kopnu. 


A što se zbiva u moru? 

I ovdje možemo govoriti o nekim primje- 
rima preobrazbe. Riba list se rađa iz 
jajašca slično kao druge ribe sa po jednim 
okom na svakoj strani tijela. Kako 
postupno raste, tijelo joj dobiva karakte- 
rističan plosnat oblik s očima na jednoj 
strani tijela. 


Koliko traje preobrazba? 

Vrijeme potrebno za preobrazbu nije isto 
u svih životinja. Za prijelaz od gusjenice 
do leptira dovoljna su tri do četiri tjedna. 
Hrušt (slika dolje) živi kao ličinka tri, 
ponekad i četiri godine. Za to vrijeme živi 
u zemlji, jedući mlado korijenje kojim se 
neprestano hrani. 


Što je kukuljica? 
Nakon ubrzana rasta ličinka neko vrijeme 
živi u obliku kukuljice, posve nepokretna, 
i ne hrani se. To je najvažniji trenutak u 
životu toga kukca, jer se za to vrijeme 


događa preobrazba u odraslu jedinku. nj 


Da li samo kukci doživljavaju 
preobrazbu? 

Ne. Doživljavaju je i neki vodozemci, ribe 
i rakovi. 


Da li je preobrazba samo vanjska? 

U vodozemaca nalazimo primjere potpune 
promjene. Zaba, koja u početku kao 
ličinka živi samo u vodi, poslije kao od- 
rasla jedinka živi i na kopnu (slika dolje 
na stranici lijevo). Iz jajašca (1) razvijaju 
se punoglavci (2) koji imaju sve osobine 
ribe — dišu samo preko škrga. Rastom, 
škrge se polako gube, dok ne ostane samo 
njihov unutrašnji dio (3), pa se razvijaju, | 
prvo, stražnji udovi (4), onda prednji (5), | 
gubi se rep i žaba izlazi iz vode (6). 
Istodobno se razvija disanje plućima i 
nastaje odrasla žaba (7) koja započinje 
svoj život na kopnu. 


kukuljica 

SKRB ZA 
POTOMSTVO 


Možemo li govoriti o "odgoju" u 
životinjskom svijetu? 

Već u ptica roditelji podučavaju mlade 
mnogočemu, od letenja do toga kako doći 
do hrane. Ali tek u sisavaca nalazimo 
pravi "odgoj", koji će u čovjeka postati 
veoma složen. Razlog tome je vrijeme 
potrebno mladunčetu da postane samo- 
stalno. Što je to vrijeme dulje, to je i 
potreba za roditeljskom skrbi izraženija. 


Koliko dugo traje skrb roditelja za 
mladunče? 

Ta skrb traje različito vrijeme. Pticama je 
dovoljno nekoliko tjedana. U sisavaca, 
mladunče divokoze je vezano uz majku 
godinu dana, lavić tri godine, a mlado 
čimpanze četiri ili pet godina. 


Zašto se mladunčad njeguje? 

U životinjskom svijetu skrb je usko vezana 
za preživljavanje vrste. Tijekom tisućljeća 
prirodni je odabir prisilio životinje da 
prilagode ponašanje ovom cilju. 


Kako životinje pokazuju nježnost? 
Zvukovima i opipom. Na primjer u maj- 
muna majke običavaju milovati i s ljubav- 
lju grliti mladunčad da bi im dale osjećaj 
sigurnosti. 


Kako se ponašaju gmazovi? 

U njih brige za mlade gotovo da i nema, 
osim u... okrutnog krokodila. Čim se mladi 
krokodili izlegu iz jaja, majka ih uzima u 
ralje i nosi do vode. 


“ 


SAN 


Da li mužjak i ženka surađuju u skrbi za 
mlade? 

Ima različitih ponašanja. U sisavaca je 
uvijek ženka ta koja će se brinuti za 
mlade, hraneći ih i prateći u prvim poku- 
šajima lova. U ptica postoji uska suradnja 
obaju roditelja. Na primjer, lastavice za- 
jedno hrane mlade i poučavaju ih letenju. 
Naprotiv, u drugih vrsta ptica, majka se 
brine za gnijezdo, a otac nabavlja hranu. 
Ptica kljunorožac (gore desno) čak obzida 
ženku u duplju drveta da ptići ne bi bili u 
opasnosti, a on je hrani kroz 
mali otvor. 


Ima li "loših" roditelja? ; 
Ima ih Baš među pticama. .“f88. 
Kukavica se ne brine za vla- 
stite mlade. Ona svoja jaja 
ostavlja u gnijezdima drugih 
ptica. Poočim i pomajka će se za njih 
pobrinuti, ne znajući da hrane i podižu 
pticu koja nije njihove vrste. A i mala 
kukavica će biti jednako loša. Neće oklije- 
vati da rastući istjera iz gnijezda pravu 
djecu svojih skrbnika (gore lijevo). - 


Ima li koja majka "čudakinja"? 
Najčudniji je bez premca slučaj ženke 
oposuma, tobolčara koji živi u Sjevernoj 
Americi. Nakon prvih dana života, ova 
neumorna majka, nosi djecu na leđima i 
nikad ih ne napušta. Oni se svojim repi- 
ćima "drže" za rep majke, koji stoji čvrsto 
poput grane nekog drveta. 

ŽIVOTNE ZAJEDNICE 
ŽIVOTINJA 


Postoji li osjećaj za skupinu u životinja? 
Preživljavanje najvećeg broja životinjskih 
vrsta ovisi gotovo uvijek o njihovoj spo- 
sobnosti da stvore skupinu. Doista, zajed- 
nički život osigurava i međusobnu zaštitu 
među odraslim životinjama i nastavljanje 
vrste s brižljivom zaštitom mladih. 


Što je temelj zajednice? 

Dok u sisavaca polaznu jezgru čini obitelj, 
kukci zajednički život temelje na točno 
određenoj podjeli posla. U prvom je 
slučaju obitelj odgovorna za odrastanje 
mladih kojima treba skrb. Međutim, u 
drugom slučaju sve određuje broj jedinki 
koje sudjeluju u različitim djelatnostima, a 
sve u svrhu preživljavanja. 


Postoje li životinje osamljenici? 

Da. Bogomoljka je, na primjer, tako napa- 
dački raspoložena da ne podnosi blizinu 
svojih istovrsnika. 


Kako žive slonovi? 

U ovih je životinja najjača povezanost 
majke i mladunčeta. Nakon trudnoće, koja 
traje gotovo dvije godine, mlado treba 
mnogo nježnosti i zaštite. Bilo u pokretu 
ili za odmora, krdo uvijek pazi da mladi 
budu u sredini, okruženi majkama. Mužja- 
ci idu na čelu i na kraju krda. U slučaju 
opasnosti oni daju znak, ali će najprije 
ženke junački braniti život mladih. 


A kako žive pingvini? 

Nakon što su na jajima, izmjenjujući se, 
ležali mužjak i ženka, rađaju se mladi koje 
odmah vode "u društvo". To znači da rastu 
zajedno s drugim mladuncima. Pingvini 
ponekad stvore jata i do 200000 jedinki. 


Što znači "čišćenje buha" u majmuna? 
Donja slika prikazuje nekoliko majmuna, 
makaka, zadubljenih u jednu od najpoz- 
natijih radnji — "čišćenje buha". Osim što 
je u pitanju važan higijenski zahvat, kojim 
će odstraniti parazite, to je jedan od 
"pokazatelja" društvenog položaja svake 
jedinke u skupini. Jedinke na nižem polo- 
žaju moraju marljivo raditi za dobrobit 
onih na važnijim položajima. Dakle, na 
slici je prvi s lijeva najvažniji majmun, a 
važnost opada sve do najnižeg položaja u 
skupini (desno). I mladunčad brzo nauči 
željezni zakon ove hijerarhije. 


Koji kukci žive u zajednicama? 

Mravi, pčele i termiti su sigurno najsre- 
đenije vrste, s jasno određenim društve- 
nim slojevima, sve prema njihovim zada- 
ćama. Postoje radilice (nalaze hranu i pre- 
hranjuju kraljicu), vojnici (brinu se za 
obranu) i kraljica (za razmnožavanje). 


Koja je najstarija zajednica kukaca? 
Jamačno je to zajednica termita. Ali u 
ovom slučaju "najstariji" ne znači primi- 
tivan ili posebno jednostavan. Dovoljno je 
pomisliti na složenost termitnjaka, pravih 
gradova labirinata koji mogu doseći, kao u 
nekim tropskim područjima, visinu i preko 
5 metara iznad tla. Dok u mravinjacima 
sve vrvi od radilica koje ulaze i izlaze kroz 
otvore, u termitnjacima se ne vidi niti 
jedan termit, niti bilo kakva pukotina za 
ulaz. Ulazne dvorane i hodnici su obično 
pri zemlji, skriveni među korijenjem drve- 
ća ili pod kamenjem. Kao u pčela i mravi, 
razmnožavanje je i u termita povjereno 
kraljici, za koju se brinu i koju hrane 
mladi termiti. Malo prije odlaganja ja- 
jašaca ona veličinom znatno nadmašuje 
ostale termite (slika gore). 

SIMBIOZA I 
MUTUALIZAM 


Što je simbioza? 

U biologiji se udruživanje dvaju ili više 
organizama različitih vrsta radi obostrane 
koristi naziva simbioza. Vrste koje sudje- 
luju u ovom odnosu žive uvijek zajedno i 
iz tog zajedničkog života vuku prednosti 
bitne za njihovo preživljavanje. I mutuali- 
zam je udruživanje zbog ovih prednosti, 
međutim, u ovom slučaju, za razliku od 
simbioze, ne radi se o prinudnom su- 
životu, stoga što svaka od vrsta koje u njoj 
sudjeluju može živjeti i bez one druge. 


Kako se ponaša rak samac? 

Rak samac je rak koji, želeći zaštititi svoj 
mekani trbuh od napadača, ulazi u napu- 
štenu puževu kućicu. Na nju se uskoro 
uhvati vlasulja koja se tako može kretati i 
lakše nalaziti hranu. Zauzvrat vlasulja 
brani račića svojim žarnicima. 


vlasulja 


puževa 
kućica 

Ima li slučajeva simbioze u 

biljnom svijetu? 

Sigurno da ima. Mnoge se gljive, na 
primjer, udružuju s drugim živim biljnim 
organizmima ustupajući im jedan dio vode 
koju njihove hife (stanice od kojih je 
sastavljen micelij gljive) mogu upiti čak i 
ako je i u plinovitom stanju. A gljivini 
gosti daju joj jedan dio hrane koju oni 
stvore fotosintezom. Ova vrsta simbioze 
naziva se mikoriza. Poznat je i zajednički 
život gljiva i algi. Ishod takva udruživanja 
je posebna vrsta biljnih organizama, lišaje- 
va, koji mogu živjeti i napredovati i u naj- 
nepogodnijim područjima kao što su ar- 
ktički predjeli. 


Tko krokodilu "pere zube"? 

Koja bi se životinja usudila približiti 
ustima krokodila? Pa ipak postoji ptica, 
poznata kao "krokodilov čuvar", koja ima 
za to hrabrosti. Bez straha ulazi u njegove 
ralje i hrani se ostacima hrane u njegovim 
ustima. U zamjenu, ptica ga oslobađa 
parazita, ponajviše pijavica koje mu napa- 
daju desni. 


S kime živi tuatara? 

Tuatara ili pilasti premosnik je neobičan 
gmaz koji živi na novozelandskom otoku 
Karewa. Na istom otoku, malo većem od 
hridi, živi i ptica zvana zovoj. Kako imaju 
na raspolaganju malo prostora te su se 
dvije životinje prilagodile zajedničkom 
životu. Zovoj se brine za gradnju gnijezda, 
a tuatara, koja je strahovit gutač kukaca, 
brine se za njegovu čistoću. Tako ptica i 
gmaz žive zajedno kao dobri prijatelji. 

Zašto mravi "odgajaju" 
neke tvrdokrilce? . 
U mravinjacima osim mravi često žive i 
neke druge vrste kukaca, posebno tvrdo- 
krilci. Umjesto da ih napadnu, mravi se 
brinu za njih i hrane ih. Prirodno, ovakvo 
ponašanje nije bez razloga, jer ti kukci 
posjeduju posebne žlijezde koje proizvode 
šećerne tvari, za kojima su mravi posebno 
pohlepni. 


PONAŠANJE 
ŽIVOTINJA 


Da li je ponašanje životinjama urođeno? 
Općenito govoreći, životinje u ponašanju 
slijede instikte, ali ima slučajeva da uče 
oponašanjem ili kroz iskustvo. 


Na koji način životinje uče? 
Najznačajniji primjer učenja kroz iskustvo 
pokazuju čimpanze. Ako postavimo bana- 
ne na visinu koju čimpanza 
ne može dohvatiti, ona će 
pokušati sve da bi došla do 
njih. Nakon različitih ne- 
uspjelih pokušaja dohva- 
tit će štap i nekakav 
predmet na koji će se 
popeti i tako doći 45%“ 
do željena voća. ž 

Da li životinje međusobno komuniciraju? 
Svaka životinjska vrsta ima svoj jezik, koji 
može biti izražen zvukovima, mirisima i 
vizualnim znakovima. Od ovih zadnjih 
najpoznatiji je jezik krijesnica. 


Kojom prigodom se izmjenjuju ovi 
znakovi? 

U doba parenja mužjak krijesnice, dok leti 
iznad livade, na kojoj su ženke, a koje 
nemaju krila, on ispušta iz trbuha ne- 
prekidni svjetlosni signal. Kad neka ženka 
primijeti taj signal, odgovori na njega 
bljeskajući s prekidima. 


Postoji li neprijateljstvo u svijetu 
životinja? 

Ono postoji posebno među mužjacima u 
borbi za ženku. Na primjer, u svijetu 
vodenih životinja, nježne ribe leptiri od- 
mjeravaju snagu "u željeznom zahvatu" i 
žestoko se guraju jedna uz drugu uda- 
rajući se glavama. 


Kako komuniciraju kukci? 

Najviše korišteni jezik u kukaca je jezik 
mirisa. Mirisni kolobar, koji okružuje žen- 
ku leptira, može privući mužjaka udalje- 
nog nekoliko metara. A mravi ostavljaju 
mirisni trag po zemlji, koji, ukoliko se 
prekine, pravi teškoće koloni u kretanju. 
Kad žohar pronađe hranu, pušta miris 
kojim privlači ostale. U ovom slučaju, rekli 
bismo da se radi o znaku "pozivanja". 
Kukci primaju ove mirisne signale preko 
vrlo osjetljivih ticala (antena). 


Da li životinje koriste posebnu 
domišljatost da bi došle do hrane? 
ivotinjski svijet poznaje brojne primjere 
dostjetljivosti i lukavosti. Oštrigar se hrani 
dagnjama i drugim školjkašima. Ima oštar 
kljun kojim se služi kao dlijetom da bi 
došao do meke i ukusne unutrašnjosti 
školjkaša. On može otvoriti kućicu školj- 
kaša tukući po rascjepu ili prodirući klju- 
nom kao klinom između dvije ljušture. U 
kukaca, ličinka skrivena čeka da u njenu 
rupu upadne kakav kukac, kojega će oša- 
mutiti i paralizirati otrovnom tekućinom, i 
usisati sve njegove životne sokove. 


PTICE 


Koje su osobine ptica? 

Ptice su kralješnjaci s krilima i tijelom 
pokrivenim pokrovnim perjem i pahu- 
ljicama. Legu se iz jaja, dišu plućima i 
imaju krvotok sličan krvotoku čovjeka. 
Pojavile su se na Zemlji prije više od 140 
milijuna godina. Potječu od gmazova. Prva 
poznata ptica je ARCHAEOPTERYX, a 
njen jedini primjerak, okamenjeni kostur, 
nalazimo u muzeju u Londonu. Danas živi 
oko 9000 vrsta vrlo različitih ptica. Ptice 
obično dijelimo na stanarice, koje uvijek 
žive na istom mjestu, velike selice, koje 
daleko putuju radi povoljnije klime, i 
djelomične selice ili tzv. skitalice. 


Gdje žive i čime se hrane? 

Ptice nastanjuju cijelu Zemlju, od pola do 
ekvatora, od obala mora, jezera i rijeka do 
najviših planinskih vrhunaca. Hrane se 
različitim biljem, životinjama, osobito 
kukcima, ovisno o vlasti- 

tim osobinama i kli- 

matskim uvjetima. 


Čemu služi kljun i zbog čega ima 
različite oblike? 

U ptica su usta zamijenjena kljunom, bez 
zubi, kojim one kljucaju biljke, pretražuju 
tlo u potrazi za gujavicama ili kukcima i 
hvataju hranu. Kljunom hrane i mlade, 
čiste i češljaju perje i grade gnijezdo. 
Oblik kljuna je evoluirao u različitih vrsta 
da bi se prilagodio potrazi za hranom. 
Tako postoje dugi i nježni kljunovi (kao u 
kolibrića na slici), u obliku kliješta, plos- 
nati, kukasti... Covjek je proučavajući 
oblike kljunova i njihovu uporabu neke 
kopirao za vlastita oruđa za rad. 


Kako ptice lete? 

Kosti ptica su "pneumatizirane", što znači 
da sadrže šupljine koje su povezane sa 
zračnim vrećicama dišnog aparata. Time 
smanjuju težinu tijela i olakšavaju let. 
Brzina leta ovisi i o snazi krila koja imaju 
uporište u grebenu prsne kosti. 

Zašto su mužjak i ženka ptica ponekad 
različitih boja? 

Radi se o spolnom dvoličju. U iste vrste 
ptica mužjaci se razlikuju od ženki po boji 
i obliku perja koje postaje pravi zov za 
suprotni spol u doba udvaranja. Najpoz- 
natije ptice u kojih nalazimo ovu osobinu 
su pauni, patke i fazani (prikazani na 
slici). 


Koja je zadaća perja? 

Perje prvenstveno služi za zaštitu ptičjeg 
tijela od hladnoće, budući da su ptice 
homeotermne, tj. toplokrvne životinje. 
Osim toga, perje je neophodno potrebno 
za letenje, a sastoji se od dijela zabodenog 
u kožu — cijevi i zastavice koja ima niz 


malih isperaka i kukastih resica, zakva- 
čenih jedna za drugu (uvećano na slici 
lijevo). Perje je lagano, nepropusno i 
različitih boja. 


vrabac 


Kako "vide" ptice? 

Ptice imaju jako razvijen vid zahvaljujući 
posebnom smještaju očiju na glavi. Na 
crtežu je tamnijom bojom prikazano vidno 
polje (oba oka) triju ptica. Kao što se vidi, 
šumska šljuka ima i stražnje vidno polje, 
što znači da je njena vidna sposobnost 


ŽIVOT U JEZERIMA 
I BARAMA 


Da li mnogi organizmi žive u jezerima i 
barama? 

Da, jezera i bare su prostor u kome 
obitavaju mnogi posebni oblici života. 
Neke od njih možete vidjeti prikazane na 
slici dolje. Ako ikada budete imali priliku 
promatrati mikroskopom kap vode uzete 
iz jezera ili bare, moći ćete vidjeti još 


nitima zelenih mikroskopskih algi plivaju 
male praživotinje i svijaju se majušna 
crvolika bića. Svako malo pojavi se kakav 
"veliki" račić, dugačak pola milimetra, koji 
se vidi golim okom. 


a 

Da li je u ovim prostorima često 


mikroskepsko bilje? 

Da, često je. Zelene alge, o kojima smo 
govorili, samo su jedan primjer. Česte su 
kremenjašice, različite vrste bičaša poput 
živahnih euglena, koje se kreću brže od 
mnogih praživotinja. Ima i elegantnih 
primjeraka vrste Ceratium s tijelom pro- 
duljenim u dodatke slične rogovima. Sva 
ta mikroskopska bića zajedno čine tako- 
zvani fitoplankton, tj. biljni plankton. 


Čime se hrani vodomar? 

Vodomar je šarena ptica s dugim i velikim 
kljunom, velikom glavom, a kratkim i 
odsječenim krilima i repom. Zasjedne na 
kakvu granu i satima istražuje površinu 
vode. Kad ugleda ribu, naglo zaroni gla- 
vom i pojavi se uvijek s plijenom u kljunu. 


Zašto lopoči plutaju? 

Listovi i cvjetovi lopoča plutaju jer se u 
njima nalaze šupljine ispunjene zrakom, 
koje su poput plovka, i koje u dodiru s 
postojećim prostorima, stanicama onih 
dijelova koji su pod vodom, osiguravaju 
potrebnu opskrbu kisikom i ugljik dioksi- 
dom. 


vodomar 


Po čemu je poseban rašac? 

Rašac (latinsko ime je Trapa natans) je 
jednogodišnja biljka koja često raste na 
močvarnim mjestima i duž obala jezera i 
vodenih tokova. Njene sjemenke imaju 


jake oštre kukice kojima se poput sidra 
uhvate za muljevito dno bara i vodenih 
tokova u kojima klijaju. Njihovi plodovi su 
između ostalog i jestivi. 

KITOVI 


Da li su kitovi ribe? 
Ne. Kitovi su sisavci poput psa, krave i 
čovjeka. Posebne promjene njihova orga- 
nizma savršeno su ih prilagodile 
životu u vodi. Nemaju škrge nego 
velika pluća koja im omogućuju 
dugotrajna uronjavanja. Imaju jed- 
nu ili dvije nozdrve (oduške) kroz 
koje izbacuju mlazove vodene 
pare. 


Gdje žive kitovi? 
Možemo reći da kitovi žive 
u morima, osim nekih 
vrsta koje nalazimo u 
rijekama kao npr. u 
Gangesu. 


Kada su se pojavili na Zemlji? 

Prema proučavanim fosilnim nalazima 
kitovi su se pojavili na Zemlji prije otpri- 
like 70 milijuna godina. 


Koliko postoji vrsta kitova? 

Kitove dijelimo na zubane i usane. Prvi 
imaju različit broj zubi od 2 do 272, samo 
jednu nozdrvu i mesožderi su. Postoji oko 
70 vrsta zubana, između kojih spominjemo 
dupina ili pliskavicu, sabljastu pliskavicu ili 
kita ubojicu, narvala i ulješuru. Usani 
nemaju zube i imaju viseće rožnate pločice 
— usi, koje čine filtar na kojem se zadržava 
plankton kojim se oni hrane. U ovu sku- 
pinu, koja ima po dvije nozdrve, spadaju i 
plavetni kitovi. 


grbavi kit 


Koje su osnovne osobine kitova? 

Kitovi imaju izduženo tijelo koje se dobro 
prilagodilo životu pod vodom. Hidro- 
dinamična građa dopušta im da plivaju i 
65 km/sat. Vrat im je kratak i nepomičan, 
a veličina lubanje ovisi o vrsti. Prednje 
peraje im služe za određivanje smjera i 
održavanje stabilnosti, a režnjevi vodo- 
ravne — repne peraje služe kao pogonski 
dio tijela. 


Da li kitovi žive u skupinama? 

Kitovi usani žive sami ili u manjim sku- 
pinama, dok zubani žive u većim sku- 
pinama. U skupinama vlada hijerarhija s 
najvećim mužjakom na čelu. Ako se neki 
kit iz skupine razboli ili je ranjen, ostali će 
mu pomoći. 


Kako se rađaju mladi? 
Kao kod svih sisavaca 
mladi se razvijaju u ma- 
ternicama ženki. Mladi se rađaju u vodi i 
majke ih doje. Odnos između majke i 
dojenčeta traje i nakon što mladunče 
prestane sisati. 


Koji je najveći kit? 

Plavi kit nije samo najveći kit, već i najveći 
živi stvor. Može biti dug i 32 m i težiti do 
130000 kg. 


Da li kitovi sele? 

Kitovi usani žive u polarnim krajevima, ali 
kad trebaju dobiti mlade odlaze u krajeve 
s umjerenijom klimom. Iz toga razloga 
poduzimaju povremene i duge selidbe 
(preko 11000 km u odlasku i povratku). 


Gdje živi ulješura? 
Ulješura živi u toplim i 
umjerenim vodama. Me- 
sožder je i hrani se divov- 
skim lignjama. Njezino 
glomazno tijelo sadrži 
masnu tvar koju nazivamo 
ambra. Uješura je najveći od 
kitova zubana; mužjaci mogu 
biti dugi i 20 m, dok su ženke 
duge najviše 15 m. 


ulješura 


stup vodene pare početak uronjavanja uronjavanje 


Kako možemo razlikovati kitove? 
plavetni Kit Različite vrste kitova možemo razlikovati s 
m. _ a _ relativnom lakoćom. Dovoljno je obratiti 
pozornost na neke pojedinosti kao što je 
prikazano na tablici lijevo. Među poje- 
Gei ama ka dinostima koje određuju vrstu su oblik i 


Roo" ana 
pam“ su : dimenzije mlaza pare koju životinja is- 


pušta iz nozdrva svaki put kad izroni iz 
vode. Zatim slijedi presjek hrpta u tre- 
nutku uronjavanja. Na primjer, kitovi 
nemaju izbočine na leđima, a plavetni 
kitovi imaju leđne peraje. Slika ispod 
prikazuje sabljastu pliskvicu. Ova životinja 
kao i dupin može visoko skakati iz vode. 


mali sjeverni kit 

UGROŽENE 
ŽIVOTINJSKE 
VRSTE 


Kad se smatra da je neka 
životinjska vrsta ugrožena? 
Smatramo da je neka životinjska vrsta 
ugrožena onda kada se njena rasprostra- 
njenost drastično smanjuje, ugrožavajući 
opstanak same vrste. 


Koji mogu biti uzroci izumiranja ? 
Prije pojave čovjeka izumiranje je bilo 
rezultat prirodnog odabira kao što se 
dogodilo s dinosaurima. Proučavajući fo- 
silne ostatke zaključujemo da jedna živo- 
tinjska vrsta izumire svakih tisuću godina, 
ali od početka 20. stoljeća, širenjem i 
razvojem tehnologije, koja oduzima sve 
veći i veći prostor prirodi, i brzina izumi- 
ranja je porasla do uznemirujuće jedne 
vrste godišnje. Osim što je uništio pirodno 
stanište, čovjek je načeo prirodnu ravno- 
težu lovom (često nedopuštenim), i dovo- 
đenjem u isti okoliš vrsta koje su se 
pokazale kao neprijatelji. Osim toga čo- 
vjek nanosi štetu prirodnim staništima, 
uništavajući šume da bi došao do drva, 
crpeći na nerazuman način utrobu Zemlje, 
da bi došao do ruda, zagađujući vode 
industrijskim ispustima, pretjerano kori- 
steći zaštitna sredstva za poljoprivredne 
kulture itd. 

Mogu li zaštitna sredstva i zagađene vode 
dovesti do izumiranja neke vrste? 

Doista mogu. Uzmimo kao primjer sivog 
sokola koji je bio na rubu izumiranja. 
Njegov uobičajeni plijen su patke, koje su 
se hranile ribom i algama iz područja 
zagađenim DDT-em. Taj je insekticid, 
taložeći se u tkivu patke, uzrokovao u 
sokola promjenu procesa prijenosa kalcija 
u jaja. U nekim slučajevima kalcija je u 
ljuski bilo tako malo da je pucala prije 
nego što su se mladi razvili. U drugima je 
pak razina kalcija bila tako visoka da 
mladi nisu uspijevali razbiti ljusku jajeta i 
izići van. 


šumska 
gorila 


Koje su životinjske vrste ugrožene? 
Gornja slika pokazuje neke od najpozna- 
tijih ugroženih životinjskih vrsta. Druge 
životinje, koje su zbog čovjeka izložene 
opasnosti da izumru, su kornjače (koje se 
love zbog njihova oklopa), slonovi (zbog 
kljova), krokodili (zbog kože), vuk i velike 
mačke (zbog krzna), kitovi (zbog ulja i 
usi)... 


klokan 
valabi 


Kako se ugroženu vrstu 
može zaštititi? 
Zivotinje i biljke pridonose održavanju 
ekološke ravnoteže potrebne za opstanak 
ljudske vrste. Postoje zakoni za zaštitu 
životinja u slobodnoj prirodi i ustanove 
(kao što su nacionalni parkovi) i objekti 
pod paskom čovjeka (kao što su zoološki 
vrtovi) kojima se štite određene životinje 
od izumiranja. Danas zoološki vrtovi često 
znače za određene vrste jamstvo da će se 
moći spasiti iz prirode koja je sve manje 
primjerena njihovu preživljavanju. Pone- 
kad je zaštita neke vrste vrlo složen prob- 
lem, kao u slučaju medvjeda koji živi samo 
ako svaka jedinka ima na raspolaganju 25- 
50 km? šume. To znači da su za pre- 
življavanje brojnih medvjeđih skupina 
potrebna velika šumska prostranstva. 


Znate li ... 


Koja je najveća živuća ptica? 
To je noj. Visok je oko 2,5 m, a teži od 50 
do 75 kg. 


Što je kas? 

To je način hoda u nekih četveronožaca, a 
sastoji se u istovremenom pomicanju nogu 
s jedne pa s druge strane tijela. 


Gdje živi crnovrata kobra? 

Živi u Južnoj Africi. Ona može izbaciti, 
"ispljunuti", otrov i na udaljenosti od 2 
metra pogoditi žrtvu. 


Ima li divovskih leptira? 

U tropskom dijelu Amerike žive doista 
divovski leptiri. Jedan noćni leptir (lat. 
Attacus atlas) kad raširi krila dosegne i 25 
cm. 


Koliko živi mrav? 
Mrav radnik živi 3 do 6 godina, dok 
kraljica ženka živi od 15 do 18 godina. 


Koja je najduža zmija? 

To je mrežasti piton, koji živi na jugo- 
istoku Azije. Najduži do sada pronađeni 
primjerak je bio dug gotovo 10 metara. | 


Da li svi šišmiši sišu krv? 

Najveći se dio šišmiša hrani kukcima. 
Samo tri vrste isključivo sišu krv. To su: 
pravi vampir iz Azare, koji živi u Južnoj 
Americi, vampir iz Amazonije i vampir s 
dlakavim nožicama, koji je vrlo rijedak, a 
živi u Meksiku, Srednjoj Americi i Brazilu. 


Kako se brani smrdljivac? 

Smrdljivac ima žlijezde smještene u blizini 
anusa, koje izlučuju tekućinu neugodna 
mirisa. U slučaju opasnosti on se okrene, 
podigne rep i poprska napadača razdra- 
žujućim mlazom iz kojega se širi odvratan 
smrad. Time može pogoditi cilj udaljen 
3,5 m. 

Što je mimikrija? 

To je sposobnost nekih životinja da popri- 
me izgled okoline u kojoj žive, da bi se 
mogle lakše zaštititi od napadača. 


Što je onager? 

To je sisavac iz porodice konja koji živi u 
azijskim pustinjama. Sličan je divljem 
magarcu. 


Što je papaja? 
To je biljka tropskog podrijetla, s izduže- 
nim plodom sličnim dinji. 


Čime se hrani pčelinja matica? 

Hrane je matičnom mlječi, izlučevinom 
različitih žlijezda pčela radilica. Mlječ 
sadrži šećere, bjelančevine i vitamine. 


Što je parazitizam? 

To je udruživanje dviju vrsta (životinjskih 
ili biljnih), u kome jedna (parazit) živi na 
račun druge (domadar). 


Odakle ribi pilot to ime? 
Riba pilot je dobila taj naziv po navici da 
pliva ispred morskog psa i da ga vodi. 


Što su tabanaši? 

To su sisavci koji hodaju prislanjajući se 
uz tlo čitavim tabanom, kao npr. medvjed 
ili čovjek. 


Da li su svi vrganji jestivi? 

Vrganji su gljive koje pripadaju rodu BO- 
LETUS. Mnoge od njih su jestive, ali 
među njima postoji vrlo otrovna vrsta 
gljiva ludara (Boletus satanas). 


Što su sargaške alge? 

To je vrsta smeđih alga koje žive u trop- 
skim i umjerenim morima. Najveća pluta- 
juća masa tih algi je u Sargaškom moru, 
gdje Golfska struja neprekidno donosi 
nove i nove. 


ZNANOST 
I TEHNIKA 


NAJVEĆI ZRAKOPLOV 
NA SVIJETU 


Koji je najveći zrakoplov na svijetu? 

To je Boeing 747, zvan Jumbo jet, čiji su 
presjek i unutrašnjost prikazani dolje. Dug 
je gotovo 70 m, visok 19 m a težak 356 
tona. Ima 4 motora i može primiti do 500 
putnika. 


Kojom brzinom može letjeti? 

Može letjeti 970 km na sat na visini od 13 
kilometara. Podvoz mu se sastoji od 18 
kotača. Pri uzlijetanju potrebna mu je 
uzletna staza duga oko 3000 m. 


Kad je napravljen prvi Jumbo jet? 

Prvi Jumbo jet napravljen je šezdesetih 
godina našeg stoljeća. Prvi put je poletio 
1969. godine. 


radarska antena 

pilot zapovjednik 

drugi pilot 

inženjer leta 

stepenice koje vode u 
pilotsku kabinu i salon 
kabina 1. razreda 
domaćice zrakoplova 
prednji kotači za slijetanje 
bar 


. WC 

. gornji salon 

. skladište plinskih boca 
. 1. razred 

. UKV antena 

. motori 

. unutarnje pretkrilce 

. satelitska antena 

. središnje pretkrilce 

. vanjsko pretkrilce 

. radio antena 

. vanjsko poprečno krilce 
. središnje krilce 

. unutarnje poprečno zakrilce 
. unutarnja građa krila 
(služi i kao spremište goriva) 
. kuhinja 


26. turistički razred 

27. prostor za prtljagu 

28. završetak prostora 
pod tlakom 

29. okomiti stabilizator 

30. sustav protiv zaleđivanja 

31-32. gornje i donje 

kormilo za smjer 

33. mlaznica pomoćne 
turbine 

34-35. ekvilibratori 


Prednji kotači 
za slijetanje 


pod teretom 


crta tla 

krila prema gore. 

To je uzgon. a oro 


Zbog čega zrakoplov leti? 

Zbog toga što ima motor koji ga gura 
naprijed takvom snagom da može svladati 
otpor zraka, i zbog toga što ima krila s 
presjekom kao na gornjem crtežu, koja 
stvaraju uzgon pomoću kojeg svladava 
svoju težinu. 

Što je poluga? 
Poluga je jedan od najstarijih i najkorisni- 
jih elemenata strojeva koje je čovjek 
izumio. Sastoji se od čvrstog kraka, koji 
naslonjen na čvrsti oslonac, omogućuje 
podizanje velikog tereta uz primjenu mno- 
go manje sile. Zakon poluge koristi se i za 
mjerenje težine. Na vagi, na krajevima 
krakova, obješeni su tanjuri na koje se 
stavljaju utezi i roba za vaganje. 


primitivni kotač 


zupčanici sata 


vodeničko kolo 


Zašto je važan kotač? 
Izum kotača promijenio je život čovjeka. 
“ Pomislimo samo na prijevozna sredstva, 
zupčanike velikih strojeva, zupčanike ma- 
lih uređaja kao što je sat, ili na mlinske 
kotače koji iskorištavaju energiju vodenih 
tokova. 


Koji su osnovni dijelovi kotača? 
Kotač ima oblik valjka koji se okreće oko 
vlastite osi. Sastoji se od glavine, oglavlja i 
vijenca. U glavini se nalazi ležaj osovine ili 
je osovina u nju čvrsto usađena. Oglavlje 
spaja glavinu s vijencem. 


KLIN 
kosina 


drvo rascijepljeno 
klinom 


Što je klin i čemu služi? 
Klin je jednostavan mehanički element u 
obliku trostrane prizme s oštrim vrhom. 
Ako se zabije u neko tijelo (slika gore), 
rascijepljuje ga, ili u slučaju najrasprostra- 
njenijeg klina — noža, reže ga. Puno se 
upotrebljava kod alata za obradu materi- 
jala povezan s drugim oruđem. U blanji 
služi za izravnjavanje površine. Kao oštri- 
ca, primijenjena na pneumatskom čekiću, 
služi za razbijanje vrlo krutih materijala 
poput stijena. Na plugu služi za oranje. 


nož blanje 


VIJAK 


Kako se izrađuju vijci? 

Vijci su osnovni elementi u strojarstvu a 
čovjek ih koristi za najrazličitije svrhe. 
Mogu imati oblik valjka ili stošca. Cijelom 
dužinom ili samo po jednom dijelu imaju 
pliće ili dublje zavojne ureze, tzv. navoje. 
Vijci se sastoje od tijela i glave, a prema 
namjeni mogu biti različitih veličina i 
navoja. Kod svrdla služe za bušenje drva 
ili drugih materijala, u stroju za mljevenje 
mesa potiskuju meso prema sječivu, u 
preši omogućuju gnječenje. Međutim, 
vijak se najčešće koristi za pričvršćivanje 
mehaničkih komada i dijelova, ili za među- 
sobno spajanje različitih elemenata. 


vijci u preši za ulje 


svrdlo bušilice 


PUŽ u stroju za mljevenje mesa 


KINEMATOGRAFIJA 


Kada je i kako rođena filmska umjetnost? 
Filmska umjetnost je nastala na razmeđu 
19. i 20. stoljeća kao ishod iskorištavanja i 
usavršavanja tehničkih (filmskih) sredstava 
i postupaka. Zameci filmske umjetnosti 
javljaju se već u prvoj polovici 19. stoljeća. 
Neki su znanstvenici otkrili da izmjenom 
niza statičnih sličica u brzom slijedu, zbog 
tromosti mrežnice oka, dobijemo dojam 
filmskog pokreta. Braća A. i L. Lumičre 
konstruirala su spravu koja je snimala 16 
slika u sekundi. Godine 1895. prikazali su 
u Parizu film s vlakom koji juri i ozbiljno 
uplašili publiku. 


cinerama 
projektor 


cinemaskop 
projektor 


cirkoramski 
projektor 

panoramski 
ekran 
. < 
klasična dvorana j 
klasični ekran / cinerama 
cirkoramska cineramska 
dvorana dvorana 


Koji su noviji izumi u kinematografiji? 
Iako je televizija u velikoj mjeri smanjila 
popularnost kino predstavama, kino je još 
uvijek živo zahvaljujući i mnogim pro- 
nalascima. Tako je reprodukcija zvuka po 
cijelom prostoru kino dvorane dovedena 
do savršenstva, što nije uvijek ostvarivo u 
kući. Primjenom anamorfotskog optičkog 
sustava (lijevo vidite presjek cilindrične 
leće koja se stavlja ispred klasičnog objek- 
tiva) proširuje se mogućnost projekcije 
slike u vodoravnom smjeru. A za još šire 
kutove koriste se projekcije s više pro- 
jektora odjednom. Donji crtež prikazuje 
plan dvorane i kutova projekcije. 


Što je cinerama 

a što cinemaskop? 

Najveća usavršavanja u kinematografiji 
usmjerena su ka pojačavanju osjećaja 
stvarnosti i stvaranju dojma u gledatelja 
da se nalazi u nekom drugom svijetu, što 
se obilno primjenjuje u znanstvenoj fan- 
tastici, koja koristi niz posebnih efekata. 
Cinerama, stvorena 1952., rabi tri projek- 
tora i jedno polukružno platno, kako bi 
omogućila vidno polje od 70-80 stupnjeva 
(umjesto 40 stupnjeva, koje je davalo 
normalno platno), a ima zvučnike raspore- 
đene po cijeloj dvorani. Sa cinemaskopom 
i panavision tehnikom, novijim ostvare- 
njem panoramskog platna, projiciraju se 
slike s većim vodoravnim uvećanjem od 
okomitog, poboljšavajući tako kut gledanja 
i dajući širu panoramu od one koju oko 
može uhvatiti u jednom pogledu. Postoji 
još Disneyeva stereoskopska projekcija 
3 — D (trodimenzionalna). 


m 


normalne 
platno 


cinemaskop 


cinerama 
platno 

TISAK 


Koliko danas poznajemo tiskarskih 
tehnika? 

Danas se koriste tri osnovne tiskarske teh- 
nike: knjigotisak, bakrotisak na valjku i 
ofset. 


Koje je temeljno načelo tiska? 

Složenije tiskarske tehnike temelje se na 
osnovnom postupku, a taj je otiskivanje 
slika i riječi na papiru uz pomoć pečata ili 
matrice. Na matrici su iskucana ili urezana 
slova, cijele riječi i slike. Namočena u 
tiskarsku boju i pritisnuta na list papira 
(pogledaj donju sliku), matrica ostavlja 
otisak slova ili slike. Isto se događa kad je 
matrica na valjku, na kojem su iskucana ili 
urezana slova ili slike. Valjak umočen u 
tiskarsku boju može se provaljati po listu 
papira ili se papir može propustiti ispod 
valjka (vidi sliku 2). U oba slučaja dobiva- 
mo tiskani materijal. 


Kako nastaje tipografski materijal? 

Kod tipografije stranica ima slova od 
tiskarske slitine, ispupčena, napravljena 
posebnim strojem. Tiskarska boja pokrije 
samo ono "napisano", a stranica ostaje 
otisnuta pritiskom na papir. 

Kako se izrađuje slika u boji? 

Kad pogledaš ovog leptira vidiš različite 
boje, bilo "čiste" boje, bilo u nijansama. 
Ova je slika otisnuta sa 4 tinte različite 
boje: žutom, crvenom, plavom i crnom 
(vidi gore četiri detalja). Prve tri su 
osnovne boje. Crna služi za njihovo poja- 
čavanje. Slika koju treba reproducirati 
rastavi se u osnovne boje, koje se kasnije 
stavljaju jedna na drugu u četiri nanosa, i 
tako reproducira izvornik. 


Što je mrežica ili raster? 

Ako sliku u boji pogledate s povećalom, 
vidjet ćete da je sastavljena od mnogo- 
brojnih točkica. One mogu biti veće ili 
manje, bliže ili dalje. Pomoću tih točkica 
dobivamo različite nijanse neke boje. Boja 
je intenzivnija tamo gdje su točkice veće. 
To znači da su razmaci između točkica 
širi, dok je boja slabija gdje su točkice 
manje. 


Zašto tiskarski stroj ima 4 valjka? 
Upravo zbog toga što su boje razdvojene i 
svaki je valjak namočen u različitu boju, 
žutu, crvenu, plavu i crnu (vidi donju 
sliku). Papir prolazi ispod 4 valjka i na 
kraju se dobiva, nakon točnih slaganja, 
početna slika. 


zah. razrezivanje papira 


kontejner za boju 
jak. namočen bojom 


Kako izgleda bakrotisak na valjku? 

To je sustav tiska s valjkom, u kojemu su 
slova i slike izdubljene u za to namijenje- 
nim pločama. Boja ispuni sve žljebiće, a 
višak se ukloni lopaticom. Papir omotan 
oko jednog valjka presavije se uz ploču, 
koja je namazana bojom i sama omotana 
oko drugog valjka. Tako se tiskaju novine. 


Kako radi ofset? 

Ova vrsta tiska ne koristi niti ureze niti 
izbočine. Rabe se posebne ploče, obrađe- 
ne posebnim kiselinama. Boja se zaustav- 
lja na obrađenim dijelovima, to jest na 
onima koje reproduciraju dijelove za tisak. 
I ofset koristi sustav s valjcima, ali na 
poseban način. Valjak s pločom prijanja 
uz valjak s bojom i dalje na valjak s 
papirom. 


preokretanje lista 

FORD T 


Zbog čega je u povijesti automobila važan 
Ford T? 

To je model koji 1908. godine označuje 
rađanje automobilske industrije. Njegova 
mehanička rješenja su u suštini kao dana- 
šnja, ali daleko iznad ostalih vozila tog 
vremena, a nadasve zato što je proizvod- 
nja bila serijska pa time jeftinija, a to je 
omogućilo masovnu prodaju. 


Da li je 1908. postojala montažna traka? 
Montažnu traku je uveo Henry Ford u 
svoje tvornice u Detroitu, SAD, upravo za 
izradu Forda T. Automobil se pomicao po 
traci od radnika do radnika. Svaki je 
ugrađivao neki dio ili obavio neku točno 
određenu radnju. I to uvijek istu, me- 
haničku. Na ovaj je način Ford mogao 
proizvesti svoja vozila mnogo jeftinije i u 
velikom broju, pa su ih čak i njegovi 
radnici, koji su ih sastavljali, mogli kupiti. 


Koliko je proizvedeno primjeraka 

Forda T? 

Proizvodnja ovih automobila, koje su 
Amerikanci nazvali Tin Lizzie. (Limena 
Liza), nastavila se od 1908. do 1927. 
godine i kroz to vrijeme u radionicama 
Ford Motor Company proizvedeno je 18 
milijuna primjeraka. Ako je na početku 
stoljeća automobil bio proizvod za izabra- 
ne, s modelom "T" on je postao proizvod 
za mase. 


Da li je Ford T prvi automobil proizveden 
serijski? 

Ne. Prvi serijski proizveden automobil bio 
je Oldsmobile. Njegova proizvodnja (kon- 
struktor se zvao Olds) započela je 1901. 
godine. On međutim nije koristio mon- 
tažnu traku, a broj proizvedenih auto- 
mobila nije se mogao usporediti s Fordo- 
vim. 


Da li je Ford T prvi Fordov automobil? 
Ne. Henry Ford je počeo već prije, tj. 
1896. godine proizvoditi automobile. 


današnji eksperimentalni modeli 


Da li se od tada puno promijenio oblik 
automobila? 

Da. Tada je na oblik jako utjecao izgled 
starih kočija s konjima. Na slici gore vidite 
modele tridesetih, četrdesetih, pedesetih 
godina ovog stoljeća i dva današnja proto- 
tipa. Danas se razvijaju modeli koji omo- 
gućuju veće brzine, a manju potrošnju. 


MAGNETIZAM 


Što je magnetizam? 

Najobičniji primjer magnetizma su prirod- 
ni i trajni magneti koji privlače predmete 
od željeza. To je samo očitovanje, vidljivo 
golim okom, mnogo složenijih pojava koje 
se ostvaruju kroz strukturu atoma neke 
tvari i koje su usko vezane uz električne 
pojave. 


Dakle, elektricitet i magnetizam 

su usko vezani? 

Da, jer sve u biti nastaje iz gibanja elek- 
trona, koji kruže oko jezgre atoma i oko 
vlastite osi. To gibanje zovemo spin. 
Gibanje elektrona odgovara malim prste- 
novima električne struje koji stvaraju 
električno polje. Na svako električno 
polje, ma kako maleno bilo, vezano je 
jedno magnetsko polje, čiji se utjecaj 
osjeća na određenoj udaljenosti. Magnet- 
ske osobine materijala ovise o složenom 
rasporedu silnica malenih magnetskih 
polja, vezanih uz mnoge elektrone u 
atomima tih materijala. Svaki magnet ima 
dva pola, sjeverni N i južni S. Raznoimeni 
polovi se privlače, a istoimeni odbijaju. 


elektromagnet 

Može li se vidjeti djelovanje 

magnetskog polja? 

Da. Ako stavimo magnet na list papira po 
kojemu su jednolično prosute željezne 
strugotine, pod utjecajem magnetizma 
strugotine će se rasporediti na poseban 
način, kao što se može vidjeti na slici gore. 
Crte duž kojih će se strugotine rasporediti 
su magnetske silnice, a to su crte duž 
kojih se ispoljava djelovanje magnetskog 
polja. 


Što je elektromagnet? 

Znamo da postoje prirodni magneti, ali 
zbog činjenice da svako električno polje 
stvara i magnetsko polje, mogu se stvoriti 
"umjetni magneti". Ako pustimo električnu 
struju kroz svitak, on se ponaša kao 
prirodni magnet koji može privući željez- 
nu polugu. Sto zavojnice imaju više navo- 
ja, to je magnetsko polje jače. Na tom se 
načelu temelje i golemi elektromagneti 
koji se rabe za podizanje velikih željeznih 
predmeta. 


Zemljine 
magnetske silnice 


Ako se magnetizam dobiva iz elektriciteta, 
da li vrijedi i obrnuto? 

Da, ako vrtimo svitak između dva pola 
magneta, duž njega teče električna struja 
(inducirana struja). Isto se zbiva kad 
svitak miruje a vrti se magnet. Na mo- 
gućnosti dobivanja inducirane električne 
struje temelji se rad električnih genera- 
tora, kao što su dinamo i alternator, i 
općenito električni motori. I dinamo obič- 
nog bicikla radi na tom načelu. 


kompas 


Što je Zemljin magnetizam? 

Zemlja se (možda zbog sastava njene 
jezgre) ponaša kao veliki magnet, koji oko 
sebe stvara magnetsko polje duž 
smjera koji ide približno od Sje- 
vernog do Južnog Zemljina po- 
la. Zbog toga se magnetska 
igla kompasa namješta u 
smjeru sjever — jug. Kompas 
su poznavali već stari Ki- / 
nezi, ali prvi je govorio o € 
Zemlji kao magnetu /*%77 
engleski fizičar William / 
Gilbert 1600. godine. 


TRGOVAČKI 
BRODOVI 


Što je trgovački brod? 

Prema službenom nazivu to je bilo koji 
brod namijenjen trgovačkoj uporabi na 
morima, jezerima i rijekama. 


Da li su i putnički brodovi trgovački 
brodovi? 

Da, i oni su trgovački brodovi. Trgovački 
brodovi su i brodovi za prijevoz roba, 
brodovi za izvođenje radova na moru ili 
na morskom dnu (npr. za postavljanje 
podmorskih kablova) i uslužni brodovi 
(kao remorkeri i brodovi bolnice). To su 
praktički sva plovila, osim vojnih i onih 
koja služe za razonodu. 


Što su brodovi cisterne? 
To su brodovi namijenjeni prijevozu teku- 
ćina i plinova. Najvažniji i najveći, su- 
pertankeri, služe za prijevoz nafte i teku- 
ćeg zemnog plina na niskoj temperaturi. 
Neki imaju bruto nosivost do 500.000 
tona, a dugi su preko 350 m. 


Što su prevozili parobrodi na 
Mississippiju? 

Prevozili su putnike, a od roba najčešće 
pamuk i drvo. 


Što je brod za prijevoz kontejnera? 

To je vrsta trgovačkog broda posebno 
konstruiranog za prijevoz kontejnera. 
Kontejneri su sanduci u obliku kvadra, 
standardnih dimenzija i s obujmom ,od 
otprilike 36 prostornih metara. Utovaraju 
se na brod pomoću posebnih dizalica. 
Kontejneri su bili vrlo jednostavna, ali 
revolucionarna ideja, jer je određivanje 
istih veličina za sve kontejnere i za sve 
vrste tovara, omogućilo i standardiziranje 
prijevoznih sredstava kao i uređaja za 
utovar i istovar, s velikim uštedama vre- 
mena i boljim mogućnostima planiranja. 
Jedan te isti kontejner prevozi se na 
kamionu, na vlaku i na brodu, smanjujući 
probleme prijenosa između različitih pri- 
jevoznih sredstava. U suvremenom brodu 
za prijevoz kontejnera utovar i istovar 
obavljaju se istovremeno. 

Što je remorker? 

To je vrsta uslužnog trgovačkog broda 
posebne namjene a služi za vuču drugih 
plovila na mjestima gdje ovi nisu u moguć- 
nosti samostalno ploviti, ili u slučajevima 
havarije. Služe i u operacijama spašavanja, 


remorker 


kao i za pružanje usluga u lukama, laguna- 
ma i na jezerima. 


E 


Što je trajekt? 
To je trgovački brod za posebnu uslugu 
brzog povezivanja relativno kratkih razda- 
ljina na moru ili jezeru. Imaju utvrđeni 
red plovidbe, prevoze robu i putnike a 
služe i za prijevoz vlakova, kamiona, 
autobusa i automobila. 


ZRAČNI BRODOVI 


Što je zračni brod? 

To je posebna vrsta zrakoplova koji se 
održava u zraku zbog aerostatičkog uzgo- 
na, tj. zato što je lakši od zraka, za razliku 
od drugih zrakoplova, koji su teži od zraka 
i u zraku se održavaju na drugi način, 
uzgonom na krila. 


Ima li uzgon kakvu ulogu i u letu zračnog 
broda? 

Za razliku od balona i mongolfijera, vrete- 
nasti oblik zračnih brodova omogućuje im 
da u letu iskoriste i aerodinamičko načelo 
uzgona, koji nastaje zbog činjenice da zrak 
struji brže iznad, nego ispod predmeta 
koji je u pokretu u zraku. 

Da li je mongolfijer zračni brod? 

Ne, ali i mongolfijeri su aerostati (zračni 
baloni, koji se održavaju u zraku jer su od 
njega lakši). Mongolfijeri i baloni su 
aerostati bez pogonskih uređaja. Dakle, 
kreću se samo pomoću zračnih struja. 
Zračni brodovi, s druge strane, imaju 
pogonske uređaje, propelere, uređaje za 
upravljanje i kontrolu leta. 


Zašto je poznat zračni brod Norge? 
Zbog ekspedicije na Sjeverni pol. Norge je 
1926. bio prvi zrakoplov koji je preletio 


Sjeverni pol (12. svibnja u 1 sat i 30 


čvrsta prstenasta 
građa 


kormilo 
smjera 


visinsko 
kormilo 


baloni 
s plinom 


minuta po Greenwichu), s prijeđenih 5300 
km iz Kraljevog zaljeva do Tellera na 
Beringovu moru (slika lijevo). Norge je 
konstruirao i njime upravljao Umberto 
Nobile, a pothvat je poduzeo norveški 
istraživač Roald Amundsen. Taj istraživač 
je 1911. osvojio Južni pol i već 1925. 
pokušao, iako bez uspjeha, preletjeti Sje- 
verni pol s dva hidroplana. 


Koji su napoznatiji zračni brodovi? 

To su bili cepelini, konstruirani u Njemač- 
koj 1914. godine i rabljeni u njemačkoj 
vojsci tijekom prvog svjetskog rata. Ko- 
rišteni su za zračne napadaje i bombardi- 
ranja. 


središnji prolaz 


spremnik za plin 
(16 baloneta) 


prostor za 


putnike 


kontejneri 


pogonski uređaj 


Kako izgleda zračni brod? 

Zračni brod sastoji se obično od aerostata, 
spremnika plina koji omogućuje aerosta- 
tički uzgon, na čiju su krmu vezana kor- 
mila visine i smjera. Pogonski strojevi su 
smješteni u gondolama ispod aerostata, 
gdje se nalaze i gondole za teret i putnike. 
Na gornjoj slici je prikazan najveći zračni 
brod krutog sustava, Hindenburg, iz 1936. 
Bio je dug 245 m, a nosio je teret od 12 
tona i 50 putnika. 


Da li je spremnik plina uvijek krut? 

Ne uvijek, postoje aerostati s krutim, 
polukrutim i mekanim sustavom spremni- 
ka plina. 


Kojim je plinom punjen spremnik? 
Ponajviše helijem. Prije se koristio i vodik, 
ali je njegova zapaljivost uzrokovala mno- 
ge nesreće i bila razlogom njegova odbaci- 
vanja. 


spremnici 
za gorivo 
i vodu 


pilotska 
kabina 


Da li se i danas koriste zračni brodovi? 
Da, iako rijetko, za prijevoz putnika i 
tereta (jer pripadaju zrakoplovima s naj- 
većom nosivošću), a posebno za velike i 
teške terete. Kako mogu stajati u mjestu, 
koriste se za nošenje kamera (za snimanje 
športskih događaja ili za nadgledanje 
nekog područja u slučaju nesreće ili poža- 
ra), u reklamne svrhe i u komunikacijama. 
Gornji crtež prikazuje presjek zračnog 
broda za prijevoz teških tereta. Pokreću 
ga četiri motora slična helikopterima. 

istraživački 
& laboratorij 


TELEKOMUNIKACIJE 


Postoji li mnogo načina komuniciranja na 
daljinu? 

U osnovi postoje 4 opća sredstva komuni- 
kacija na daljinu: akustička, optička, elek- 
trična i elektromagnetska. Akustični i 
optički su tradicionalni sustavi. Na primjer 
glas, bubanj i signalne vatre prva su 
komunikacijska sredstva. Suvremeni tele- 
komunikacijski sustavi temelje se gotovo 
isključivo na elektromagnetskim osobina- 
ma. Ako kroz jedan vodič teče izmjenična 
struja, nastaju elektromagnetski valovi koji 
se šire u prostor, poput svjetlosnih valova. 


Kako komuniciramo uz pomoć 
elektromagnetskih valova? 
Elektromagnetski valovi se šire na veliku 
udaljenost bez značajnog slabljenja. Te 
valove, koje odašilja neka antena, koja se 
ponaša kao vodič, može na udaljenosti 
prihvatiti neki sličan uređaj koji djeluje u 
suprotnom smjeru, pretvarajući elektro- 
magnetske valove u impuls električne 
struje, koju možemo mjeriti i pretvoriti u 
razumljive signale. Ovaj tip valova koriste 
telegraf, telefon, radio i televizija. 


telekomunikacijski 
satelit 


Kako se prenosi poruka? 

Neki, uvijek isti, jednostavni val će nam 
"reći" jako malo. Prijenosni val se modu- 
lira (zato kažemo prijenosni val) prema 
utvrđenom pravilu, prekidajući ili mijenja- 
jući (modulirajući) svoju amplitudu i frek- 
venciju. Najjednostavniji primjer je radio- 
telegrafija, kojoj je dovoljna šifra sastav- 
ljena od dva znaka (točka i crta). Sustavi 
za prijenos televizijske slike su mnogo 
složeniji, ali se zasnivaju na istom načelu. 


Zbog čega su umjetni sateliti važni u 
telekomunikaciji? 

Kao i zrakama svjetla i radio valovima 
smetaju zapreke. Satelit može služiti kao 
primopredajnik, i omogućiti izmjenu poru- 
ka između točaka koje inače ne bi mogle 
komunicirati zbog prirodnih prepreka. 


ananana: 
nzansaaa 


Kakva je primjena umjetnih satelita u 
telekomunikacijama? 

Najčešća primjena je primanje i odašilja- 
nje telefonskih, radio i televizijskih signa- 
la, ali umjetni satelit može imati i uređaje 
za precizno snimanje i prijenos primljenih 
podataka na Zemlju. Tako se koriste 
meteorološki sateliti, koji neprekidno šalju 
informacije o prilikama u atmosferi i slike 
koje su snimile automatske kamere. Još je 
jedna zanimljiva primjena ovih satelita, a 
to je komunikacija između udaljenih ra- 
čunala (npr. jednog u Europi, a drugog u 
Sjedinjenim Američkim Državama), koji 
mogu ostvariti programsku komunikaciju 
u zajedničkom radu, na rješavanju tako 
složenih problema koje niti jedan od njih, 
kad bi radio sam, ne bi mogao riješiti 
pravovremeno. 


KOMPJUTORSKI 
ANIMIRANI 
FILM 


Je li teško napraviti animirani film? 
Stvaranje animiranog filma je dugotrajan 
postupak. Osim ideje, scenarija i stvaranja 
likova, mora se nacrtati jedna po jedna na 
desetke tisuća sličica. Naše oko primjećuje 
sličice u trajanju desetinke sekunde, što 
znači da je potrebno projicirati otprilike 
10 sličica u sekundi, da bi dobili privid 
pokreta. Možete odmah izračunati koliko 
različitih slika crtač mora prirediti i pore- 
dati u točan slijed (koji odgovara različi- 
tim fazama pokreta), da bi snimio animira- 
ni film koji traje samo nekoliko minuta. 


Mogu li se koristiti računala za pripremu 
animiranih filmova? 

Odgovor je da. Danas barem u određenoj 
mjeri crtaču pomaže računalo. Najkarakte- 


vo... 


betweening, u anglosaksonskoj terminolo- 
giji between znači između). Uz pomoć 
magnetske olovke crtač crta samo neke 
osnovne slike za prikazivanje pokreta: 
početni, srednji i krajnji položaj, kao što je 
prikazano na slici lijevo, i priprema sce- 
narij po kojem će se odvijati radnja (dolje 
lijevo). Kada se ovi elementi unesu u 
računalo, program u računalu omogućuje 
da se naprave sve slike koje će dati cijeli 
pokret, koji s onim početnim slikama, uz 
postupne promjene početnog položaja, idu 
polako prema srednjem itd. Ovaj postupak 
ubrzava posao stvaranja crtanih filmova. 


Da li su crteži računala savršeni? 

Ne uvijek. To ovisi o stupnju složenosti 
umetanja, koje se od njega traži i kvaliteti 
kompjutorskog programa. Međutim, u 
ovom trenutku i neki sitni popravak crtača 
na crtežu će dobro doći. 


Da li je umetanje jedini postupak za koji 
koristimo računalo? 

Ne, mnogi specijalni efekti i ne samo u 
animiranim filmovima nego i u igranim 
filmovima i reklamama ostvareni su pomo- 
ću računala. Kada se npr. vidi nekakav 
natpis koji se okreće, produljuje, proširuje 
i mijenja oblik, to je uvijek ishod nekog 
programa za grafiku u računalu. Isto 
vrijedi i za posebne efekte u pustolovnim 
i znanstveno fantastičnim filmovima. Može 
se uzeti slika i pretvoriti je u oblik koji je 
"razumljiv" računalu (posebnim sustavom 
pretvara se slika u brojčani oblik), a 
poslije stroj može izvršiti razne preinake. 
Rezultat takvog postupka može ponovno 
biti pretvoren u sliku koja se može ko- 
ristiti za film. 


I tako je Mickey Mouse još uvijek suvremen? 
Mickey Mouse, kojeg je stvorila mašta 
Walta Disneya za njegove stripove 1930. 
godine i danas je, zajedno s Popeyem, 
najomiljeniji dječji lik u animiranim filmo- 
vima. 


KOMPJUTORSKE 
I DRUGE IGRE 


Što su elektroničke igre? 

Elektronika je posljednjih godina veoma 
prisutna u našem životu. Danas bi bilo 
teško zamisliti svijet bez televizije, radio- 
aparata ili računala. Elektronika omogu- 
ćuje i istraživanje svemira. Bilo je teško 
zbog toga izbjeći njen prodor u svijet 
igračaka. Okružuje nas sve veći broj elek- 
troničkih igara: pomorskih bitaka, zvjez- 
danih ratova, nogometa, kvizova, pikada 
itd. Mnoge od tih igara igraju se uz pomoć 
računala. Tako npr. postoje računala koja 
"igraju" šah. Programer ih je "naučio" sva 
pravila igre, sve posljedice svakog poteza, 
kao i poteze protivnika. Na isti način 
računala mogu igrati nogomet ili voditi 
pomorsku bitku (dolje). 


Što su video igre? 

To su igre koje se igraju pomoću računala 
sa slikom na ekranu televizora u boji. 
Postoje različite vrste igara; igre inteli- 
gencije, igre sposobnosti i igre znanja. 
Dolje vidimo nekoliko primjera video 
igara. Program za igru nalazi se na dis- 
ketama i prethodno se s njih učitava u 
računalo. 


Koliko vrsta računala za igre postoji? 

Postoje dvije osnovne vrste računala za 
igre: računalo sa centralnom jedinicom 
(veliki strojevi koji istovremeno rade za. 
više korisnika) i osobna računala za jed- 
nog ili dva korisnika. Igre koje se izvode 
na prvima vrlo su složene i uključuju riječi 
i logiku. Cesto imaju oblik pustolovnih 
priča gdje igrač mora riješiti tajnu ili 
pronaći skriveno blago. Osobna računala 
se više koriste za športske i druge video 
igre. Igre mogu biti i na disketama s kojih 
programe preuzima memorija računala. 


Kako se igra s osobnim računalom? 

Uobičajen način za igranje na osobnom 
računalu je pokretna ručica "joystick", ili 
tipke za zapovijedi koje su sastavni dio 
računala. Neke igre igra isključivo igrač 
protiv računala, dok u drugima istovre- 
meno sudjeluje i više igrača. Na primjer, u 
nekim športskim igrama računalo će biti 
drugi igrač, ako ovoga nema. Najbolje igre 

za osobno računalo su one koje ujedinjuju 
elemente logike sa zanimljivom grafikom i 
akcijom. 


Tko je izmislio Lego kocke? 

Uz razvijene elektronske "igračke", koje 
smo upravo vidjeli, postoje i tradicionalne 
igre sastavljanja koje potiču maštu i stva- 
ralačke sposobnosti djeteta. Najpoznatije 
igre sastavljanja su igre s Lego kockama. 
Izmislio ih je Ole Kirk Christiansen, čija je 
zamisao bila stvoriti prave ciglice s uto- 
rima. S tim "ciglama" i drugim elementima 
i uz puno mašte moguće je složiti naj- 
različitije oblike, od jednostavne kuće do 
dvorca iz bajke i posljednjeg tipa svemir- 
skog broda. 


Legoland kao Disneyland? 

Lego kockice su postale toliko poznate da 
u Danskoj postoji park u kome se nalazi 
grad nazvan Legoland. U njemu su kuće 
visine djeteta, fantastične vile i zoološki 
vrt sa životinjama iz čitavog svijeta, i sve je 
izrađeno iz Lego kocaka. 

Lokomotiva "Raketa" 


Bi 


ur FI 


pantograf s 
jednim nosačem 


Kako su radile prve lokomotive? 
Prve su lokomotive stvorene početkom 19. pe sirena 
stoljeća, bile su na paru i koristile su antena 
ugljen. Bile su spore a zahvaljujući na- 

pretku tehnike zamijenile su ih električne 
i dizel lokomotive. 

Kada se pojavila električna lokomotiva? 
Električna lokomotiva se pojavila krajem 
19. stoljeća. Najveći problem vezan uz 
njihovo korištenje, je potreba za izgrad- 
njom i održavanjem čitavog električnog 
željezničkog sustava opskrbljenog gene- 
ratorima struje, energetskim stanicama i 
cijelom mrežom električnih vodova duž 
pruga. Lokomotiva koristi električnu stru- 
ju preko "pantografa". To je karakteris- 
tični sklopivi uređaj u obliku paralelo- 
grama, smješten na krovu loko- 
motive. 

Slika prikazuje austrijsku lokomo- 
tivu. 


Koja je bila najbrža među prvim parnim 
lokomotivama? 

To je bila "Rocket" (raketa) koju vidite 
prikazanu na stranici 164., prvu s lijeva. 
Tu je lokomotivu konstruirano Robert 
Stephenson 1829. a vozila je na liniji 
Liverpool — Manchester i mogla razviti 
brzinu (nevjerojatnu za to vrijeme) od 47 
km na sat. Sama lokomotiva sastojala se 
od kotača i podvoza, na kojem je bio 
smješten parni kotao, te pratećeg vagona 
(tendera) koji je vukao gorivo i vodu. "Ra- 
keta" i linija Liverpool — Manchester su 
poslužili kao model za razvoj željeznice u 
čitavom svijetu. 


akumulatori 


pogonski motori 


Što je TGV? 

TGV (slika desno na stranici 164) ili Vlak 
velike brzine, pripada francuskoj željeznici 
i prometuje na pruzi Pariz — Lion (426 
km) koju prijeđe za 2 sata i 40 minuta 
vozeći 260 km/h. 

Ovaj suvremeni vlak sastoji se od 8 vagona 
smještenih između dvije lokomotive. Ko- 
tači više nisu ispod, nego između vagona. 
Najveća brzina ovog vlaka, najbržeg vlaka 
na tračnicama na svijetu, izmjerena 1990. 
godine, bila je 515 km/h. 

IZVORI ENERGIJE 


Što je energija? 

Kad uzmemo u ruku neki predmet i 
pomaknemo ga, koristimo energiju. Svaki 
posao zahtijeva korištenje energije. U 
čovjeka energija je u snazi mišića. U 
praksi, energija je sredstvo nužno potreb- 
no za obavljanje bilo kakve aktivnosti. 


Koji su bili prvi izvori energije? 

Covjek je osim snage vlastitih mišića i 
osim životinjske snage, još od davnine 
naučio koristiti prirodne sile poput vjetra 
ili vode. 


Kako ih je čovjek koristio? 

U početku za mlinove, čije je kolo pokre- 
tala voda ili vjetar, a kolo je pokretalo 
uređaje koji su zamjenjivali snagu mišića 
ili životinja. Ti su sustavi usavršeni s 
napretkom tehnologije. Npr. hidroelektra- 
ne i danas koriste snagu pada vode. 


Kada su otkriveni drugi izvori energije? 
U 17. stoljeću, s industrijskom revolu- 
cijom, počinje korištenje ugljena, a poslije 
u 20. stoljeću, nafte. Pri izgaranju oni su 
izvor energije. Njihova se enerija koristila 
za pokretanje strojeva koji su mogli brže 
proizvoditi. 

Što je geotermička energija? 

Zbog visoke temperature u unutrašnjosti 
Zemlje zagrijava se voda u dubini koja 
može izbiti na površinu u obliku snažnih 
mlazova — gejzira. I oni su mogući izvor 
energije, na primjer, na Islandu koriste se 
za grijanje kuća. 


Postoji li i kemijska energija? 

Kemijske reakcije, koje se zbivaju među 
određenim tvarima, stvaraju energiju, i to 
posebice električnu. Tako u bateriji cink i 
amonij klorid, reagirajući, omogućuju 
stvaranje električne energije. Koriste se i 
druge tvari za ovaj postupak: živa, srebro, 
nikal i kadmij. 


Ima li drugih izvora energije? 

U drugoj polovici 20. stoljeća čovjek je 
otkrio velik izvor energije u unutrašnjosti 
atoma. Danas atomska energija pokreće 
nuklearne elektrane, ali to stvara i mnoge 
probleme. Od straha od havarija (slučaj 
Cernobilj) pa do problema sigurnog ukla- 
njanja nuklearnog otpada, koji nastaje 
raspadanjem atoma. Koristeći nove tehno- 
logije, ipak se posljednjih godina ponovno 
okrećemo "starim" izvorima energije, kao 
što su vjetar, voda i nadasve Sunce. Čini 
se da u Sunčevu sustavu postoje i nastaju 
nepresušni izvori energije. 

ATOMSKA 
ENERGIJA 


Kako je građen atom? 

Atom pomalo nalikuje na Sunčev sustav u 
malome, s jezgrom u sredini i česticama — 
elektronima u njegovu vanjskom dijelu 
koji kruže po orbitalama omotača, Jezgra 
se sastoji od protona i neutrona. Atome 
nekog elementa, koji se razlikuje po broju 
neutrona, nazivamo izotopima. 


Kako se dobiva energija iz atoma? 

Postoje dva različita načina dobivanja 
energije iz atoma. Atom možemo razbiti u 
dva lakša, ili spojiti dva atoma da bi se 
dobio jedan teži. Nazivi tih dvaju postupa- 
ka su fisija i fuzija. U oba slučaja oslobađa 
se velika količina energije, jer u ovakvim 
reakcijama jedan dio početne mase nes- 
tane, potpuno se pretvarajući u energiju. 


Da li su atomska i nuklearna energija 
jedno te isto? 

Da, ali je točnije govoriti o nuklearnoj 
energiji, jer u reakcijama fisije i fuzije 
sudjeluju jezgre atoma, i iz nje potječe 
masa koja "nestane" i koja se pretvori u 
energiju. 


Što je to lančana reakcija? 

Kada nastane atomska fisija, atom se 
podijeli u dva jednostavnija atoma i oslo- 
bodi veliku količinu energije. Uvijek oslo- 
bodi i neutrone, koji se izbačeni velikom 
snagom, sudaraju s drugim atomskim 
jezgrama, uzrokujući njihovu fisiju. I iz tih 
jezgara mogu biti oslobođeni neutroni koji 
će se sudarati s drugim atomima, i tako 
reakcija ide dalje. Kad jednom krene, 
reakcija uzrokuje druge, tj. lančane reak- 
cije. Zbog ovoga nuklearna reakcija može 
biti eksplozivna (u atomskoj bombi). 

Koje kemijske elemente koristimo za 
nuklearne reakcije? 

Nuklearne reakcije fisije otkrivene su 
pokusima na uranu, koji je bio bombar- 
diran neutronima. Uran je jedan od ele- 
menata kod kojega je najlakše izazvati 
fisiju s velikim oslobađanjem energije. 
Općenito govoreći, najlakše se cijepaju 
elementi teži od torija. Najviše se koriste 
različiti izotopi urana i plutonija. Kod 
fuzije koriste se lakši elementi, posebice 
vodik i njegovi izotopi (deuterij i tricij), 
koji stapajući se stvaraju jezgre helija. 


Da li je točno da Sunčeva energija potječe 
od nuklearne fuzije? ' 
Da, točno je. Ne samo Sunčeva, nego i 
energija zvijezda potječe iz reakcija fuzije 
jezgara vodika. Energija koja se oslobađa 
iz Sunca djelomično stiže sve do nas, kao > 
svjetlo i toplina. 


U koje svrhe se danas koristi atomska 
UPORABA NUKLEARNE ENERGIJE energija? 


Nažalost, još uvijek preteže upotreba u 
vojne svrhe (supersile su nakupile čitave 
arsenale nuklearnog oružja). U mirnodop- 
' ske svrhe najviše se koristi u nuklearnim 
— ' elektranama za proizvodnju električne 
nuklearni reaktor o energije. Tu se nuklearne reakcije koriste 
kontrolirano, u nuklearnim reaktorima za 
proizvodnju toplinske energije. Grijanjem 
vode stvara se para koja pokreće turbine, 
koje pretvaraju toplinsku energiju pomoću 
generatora u električnu energiju. Drugo je 
važno korištenje atomske energije u 
mirnodopske svrhe upotreba radioaktivnih 
izotopa u medicini. 


pretvarač 
topline 


" Da li je točno da postoje nuklearne 
podmornice? 
Da, postoje podmornice (i brodovi) u 
kojima su mali nuklearni reaktori, koji 
stvaraju energiju potrebnu za pogon i 
druge potrebe. Prva nuklearna podmor- 
brodski pogon [i nica bila je Nautilius, koja je konstruirana 
u SAD, a zaplovila je 1955. godine. 

NAFTA 


Od kojih se elemenata sastoji nafta? 

Da prije mnogo tisuća godina biljke i 
životinje nisu nastanjivale naš planet, 
gotovo sigurno danas ne bismo imali 
naftu, koja je za čovjeka jedan od osnov- 
nih izvora enegije. Razgradnjom ovih 
organizama, koji su dospjeli u unutrašnjost 
Zemlje, i bili podvrgnuti djelovanju niza 
kemijskih promjena, nastala je crna ljep- 
ljiva tekućina. Nafta je mješavina velikog 
broja spojeva koje nazivamo 
ugljikovodicima. 


Što je pridonijelo toj promjeni? 
Organske tvari su tektonskim 
gibanjima i slijeganjem Zemlji- 
ne kore tonule sve dublje. Te- 
Žina stijena i visoka tempera- 
tura u unutrašnjosti Zemlje, 
uzrokovale su miješanje tih 
tvari i njihovu razgradnju. 


Gdje su nalazišta nafte? 

Nalaze se na različitoj dubini, a to ovisi o 
terenu. Zbog svoje specifične težine nafta 
se diže prema površini. Zastaje samo kada 
naiđe na nepropusne stijene. Ima slučaje- 
va da se nafta pojavljuje sama od sebe na 
površini, kao npr. u prostranim jezerima 
koja su nastala na području Bliskog istoka, 
ali u najvećem broju slučajeva vadi se iz 
zemlje bušenjem. 


Krekovanje nafte (od engleskog to crack, što 
znači razbiti) je postupak kojim se uz pomoć 
kemijskih tvari, koje nazivamo katalizatori, 
velike molekule teških ugljikovodika cijepaju i 
nastaju laganije molekule benzina. 


 destilacija 
bitumena 


Može li se nafta odmah koristiti? 

Ljepljiva tekućina, koju crpimo iz ležišta, 
nikada se ne koristi neobrađena, tj. takva 
kao što izlazi iz zemlje, već nakon pos- 
tupka prerade, kojom odvajamo njene 
različite sastojke. To se radi u rafinerijama 
koje se ponekad nalaze u blizini crpilišta. 
Međutim, češće su udaljene od crpilišta, 
ponekad je između njih i ocean. U prvom 
slučaju grade se naftovodi, a u drugom se 
koriste brodovi cisterne (tankeri). 

Kako se prerađuje nafta? 

Nafta se prerađuje frakcionim destilira- 
njem i rafiniranjem. Najprije se odvajaju 
različiti sastojci. Sirova nafta se pušta u 
kolone podijeljene u pregrade, i polaga- 
nim zagrijavanjem odozdo prema gore, 
dobivaju se sve lakši sastojci (derivati), od 
plina, benzina, plinskog ulja, mazuta i 
bitumena, koji se koristi za proizvodnju 
asfalta. Svaki novi dobiveni sastojak posli- 
je se novim postupcima dalje prerađuje 
(rafinira) i prilagođava za uporabu (slika 
dolje). 

TOPLINA I 
TEMPERATURA 


Što je toplina? 

Toplina je oblik energije. Ta energija 
nastaje gibanjem atoma i molekula neke 
tvari. Zagrijati neko tijelo znači povećati 
mu pokretljivost atoma i stvarati time 
energiju. 


kondukcija i konvekcija 


Što je kondukcija? 

To je karakterističan oblik prijenosa topli- 
ne kod krutina, koji se zbiva bez promjena 
vidljivih golim okom. Ako se, na primjer, 
jedan kraj metalne šipke približi vatri, 
nakon nekog vremena i suprotni će se kraj 
zagrijati. Kroz šipku je dakle došlo do 
prijenosa topline vođenjem. 


Što je konvekcija? 

To je oblik prijenosa topline koji karakte- 
rizira tekućine i plinove a zbiva se uz 
gibanje tvari koja se zagrijava. U posudi 
koja se zagrijava na vatri, prvo se zagrije 
voda na dnu. Ona postaje rjeđa, lakša i 
penje se uvis. Tako dolazi do gibanja koje 
nastoji ponovo uspostaviti ravnotežu. 


Što je zračenje? 

Zračenje je još jedan oblik pre- 
nošenja topline. Ako uključimo 
radijator ili zapalimo vatru u kami- 
nu, zrak u sobi zagrijat će se kon- 
vekcijom. Ako stavimo ruke na 
radijator, one će se zagrijati kon- 
dukcijom. Ako ih držimo na odre- 
đenoj udaljenosti od izvora topline, 
zagrijat će se prvenstveno zrače- 
njem. 


zračenje 


. spremnik 


Kako radi centralno grijanje? 
Kotao, obično smješten u podrumu, grije 
vodu koja se diže uvis i cijevima odvodi u 
stanove, gdje predaje toplinu kondukcijom 
radijatorima, a oni je prenose konvekci- 
jom i zračenjem. Prostorije na južnoj, 
sunčanoj strani (na slici 3 do 8) treba 
manje zagrijavati, a one na sjevernoj više 
(na slici 1 i 2). 


Temperatura i toplina su isto? 
Ne! Toplina je oblik energije, dok je 
temperatura fizikalna kategorija koja po- 
kazuje toplinsko stanje nekog tijela a koja 
proizlazi iz fizičkog osjećaja (subjektivnog) 
toplo-hladno, koji imamo u dodiru sa 
svakim tijelom. Postoji povezanost između 
topline i temperature — tijelo treba zagrija- 
ti da bi mu podigli temperaturu — ali ta 
dva pojma ne smijemo miješati. 

Čime mjerimo temperaturu? 
Temperatura neke tvari mjeri se prema 
teperaturnim skalama, koje se temelje na 
tzv. temperaturnim razmacima, tj. fiksnim 
točkama u kojima je određeno toplinsko 
stanje tvari. Celzijusova skala od 100 
stupnjeva utvrđuje na nuli ledište, a na 
100 stupnjeva vrelište vode, i dijeli taj 
razmak na 100 jednakih dijelova. Fahren- 
heitova skala, koja je slična Celzijusovoj, 
koristi se najviše u SAD i Kanadi. Kelvi- 
nova skala mjeri apsolutne temperature 
jer počinje s temperaturom koju zovemo 
apsolutna ništica, budući da pri toj tempe- 
raturi prestaje svako gibanje atoma i 
molekula neke tvari.. Primjenjuje se u 
znanstvenim istraživanjima. 

AUTOMOBILI 
FORMULE 1 


Da li je istina da automobili formule 
1 imaju snagu 800 "konja" (konjskih 
snaga)? 

I više od toga. U vožnji današnji automo- 
bili formule 1 razvijaju 800 do 900 KS, što 
je 588 do 662 kW. Na obveznim treninzi- 
ma prije utrke postižu i 1200 KS. Najveći 
dopušteni obujam motora za ova vozila je 
3000 cm za obične, a spušta se na 1500 cm 
za motore s turbo punjačem, kod kojih se 
zrak za smjesu komprimira prije ulaska u 
cilindre. Postignute brzine kreću se oko 
350 km na sat. U utrkama prosječne 
brzine prelaze 200 km na sat. Konstrukcija 
automobila formule 1 je strogo određena 
pravilima o težini i mjerama automobila. 
Automobil koji vidimo prikazan na slici je 
Ferrari 312 T4 koji je pobijedio na svjet- 
skom prvenstvu 1979., a vozio ga je Jody 
Scheckter. 

Marmon Wasp iz 1911. 


Kada su započele automobilske utrke? 

Prva utrka je bila 1894. kada je pariški 
dnevnik Le Petit Journal odredio nagradu 
za "kola bez konja", koja bi savladala uz 
"razumnu potrošnju i jednostavno uprav- 
ljanje" razdaljinu od Pariza do Rouena 
(126 km). Dvadesetak vozila se borilo za 
nagradu. Prvi je stigao markiz De Dion, s 
vozilom na paru, koji je taj put prevalio s 
prosječnom brzinom od 18 km/h. Ali nije 
dobio nagradu jer je njegovo vozilo bilo 
preglomazno (težilo je više od 2 tone + 
800 kg goriva) i preteško za upravljanje. 


Alta Romeo (Altetta) iz 1950. g. 


Zašto se govori o formuli 1? 

Do 1906. automobilske utrke su bile 
otvorene za svaku vrstu automobila. Tek 
se od te godine započelo određivati "for- 
mule", tj. osobine (težinu, litražu motora i 
potrošnju) automobila koji bi sudjelovali 
na svakoj pojedinoj utrci. Danas su kate- 
gorije različite, a načini natjecanja brojni. 

Maserati iz 1957. g. 


Tko je pobijedio na prvom 
prvenstvu formule 1? 

Prvo svjetsko prvenstvo for- 
mule 1 održano je 1950. Pobi- 
jedio je Nino Farina s Alfa 


Romeom. 


Da li je vrsta guma važna za automobile 
formule 1? 

Kod tako velikih brzina, koje se postižu u 
utrci, gume i njihovo prijanjanje za stazu 
od velike su važnosti. Ovo što vidimo na 
Ferariju su gume "slick" (glatke, za suhu 
stazu), a gore vidimo jednu "rain" gumu 
(za kišu). 


KRALJ KOVINA 


Što su plemenite kovine? 

To su kovine koje slabo kemijski reagiraju, 
što znači da su otporne na kemijske 
promjene, a to su: zlato, srebro, platina, 
paladij, rutenij, rodij, iridij, osmij i živa. 
Zlato se najbolje može kovati, vrlo je 
rastezljivo, može biti izvučeno u listiće 
debljine desetinku milimetra. 


Od kada se koristi zlato? 
Sumerani su ga u 4. tisućljeću prije Krista 
koristili za izradu nakita. Poslije su ga 
koristili Egipćani, posebno za izradu pos- 
mrtnih maski (dolje je Tutankamonova 
zlatna maska, desno je zlatni hram u 
Paganu u Burmi). Izgleda da korištenje 
zlata kao novca potječe iz 2. tisućljeća 
prije Krista. Tada su se komadi zlata 
razmjenjivali prema težini. Prvi zlatni 
novac pojavio se u nekim jonskim grado- 
vima u 7. stoljeću prije Krista. 


Gdje se nalazi zlato? 

Okruglasti grumeni i zlatna prašina (zlatni 
pijesak) pojavljuju se u dva tipa nalazišta. 
U "primarnim ležištima" zlato je pomije- 
šano s ostalim stijenama bogatim kvarcom, 
a u "naplavnim ležištima" zlato je pomije- 
šano s pijeskom koji je nastao erozijom 
primarnih ležišta. Najpoznatija nalazišta 
zlata nalaze se u Južnoj Africi, na Uralu, u 
Sibiru, Kaliforniji i Kolumbiji. 


Kako se obrađuje iskopana ruda? 
Ruda se melje i ispire. Zatim slijedi 
postupak nazvan cijanizacija kojim se zlato 
odvaja od jalovine — smjese ostalih ruda s 
kojima je pronađeno. Poslije se tali. Dolje 
možemo vidjeti šipke sirova zlata. 


Koje su osobine zlata? 

Zlato je dobar vodič električne struje i 
topline, ne oksidira i talište mu je na 1064" 
Celzijusa. Otporno je prema kemijskim 
djelovanjima, osim prema kloru, bromu i 
carskoj vodici. Ne podliježe koroziji i zbog 
toga se rabi za kemijske aparate u labora- 
torijima i za neke sklopove u elektronici. 
Koristi se za izradu nakita, medalja, novca, 
u zubarstvu, te kao monetarna podloga. 


Kako se upotrebljava? 

Cisto zlato je mekano i zbog toga se 
najviše koristi u slitinama s drugim kovina- 
ma kao što su bakar, srebro, platina i 
nikal. Na primjer, u slitini s bakrom zlato 
postaje tvrđe, ali se time ne umanjuje 
njegova kovkost. Slitine se koriste za 
novac i u zlatarstvu. "Bijelo zlato" je slitina 
od 80% zlata i 20% platine. Koristi se i u 
zubotehnici. 


Što je karat? 

Karat je jedinica za čistoću zlata. Broj 
karata daje broj dijelova čistog zlata u 
slitini podijeljenoj u 24 dijela. Na primjer, 
osamnaestkaratno zlato sadrži 18 dijelova 
zlata i 6 dijelova druge kovine. Cistoća 
zlata danas se izražava u promilima i 
naziva se finoća, npr. 999/1000. 


Kako se koriste ostale plemenite kovine? 
Srebro se često rabi za proizvodnju soli 
srebra. Sol srebro-nitrat koristi se u proiz- 
vodnji lijekova, a srebro-bromid i srebro- 
klorid u fotografiji. Platina se u prirodi 
često nalazi zajedno s drugim kovinama iz 
svoje skupine (rutenij, rodij, paladij, osmij 
i iridij). Upotrebljava se u slitini sa zlatom 
ili s kovinama iz svoje skupine. Cesto slu- 
že kao katalizatori (to su tvari koje potiču 
kemijsku reakciju). Živa je "gotovo" ple- 
menita kovina, budući da se tek na tempe- 
raturama višim od 300 stupnjeva C spaja s 
kisikom. Svi poznajemo njenu uporabu u 
živinom termometru i barometru. 


BOJA 


Što je boja? 

Boja je osobina predmeta koju čovjek 
percipira svojim očima (vidom) kad je 
predmet izložen svjetlu. 


Što je spektar? 

Ako prizmom koja skuplja zrake presječe- 
mo izvor bijele svjetlosti, nastaje nepre- 
kidan snop svjetla različitih boja. Sunčev 
spektar je svjetlosni snop sačinjen od boja: 
crvene, narančaste, žute, zelene, plave, 
modre (indigo) i ljubičaste. 


O čemu ovisi boja predmeta? 

Predmeti neke boje upijaju, a druge odbi- 
jaju. Mi primjećujemo samo ove zadnje. 
Tijelo koje mi vidimo kao crveno upilo je 
sve boje spektra, osim crvene koju je 
odbilo. Ako ga vidimo kao crno, znači da 
je upilo sve boje. Tijelo koje je bijelo, 
odbilo je sve boje. 

Zbog čega su boje različite? 
Boje imaju različite valne dužine (2), koje 
emitira izvor svjetla. One se mjere metri- 
ma a stara mjera je angstrem. Naše oko 
primjećuje valne dužine od 4 x 107 m 
(ljubičasta) do 7 x 107 m (crvena), kao 
što se vidi na prikazu na dnu stranice. 
Svjetlosni valovi, za razliku ođ valova na 
vodi ili zvučnih valova, šire se i u zrako- 
praznom prostoru (vakuumu) koncentrič- 
nim gibanjem, kao što je vidljivo i na 
crtežu. Njihova temeljna osobina je fre- 
kvencija — broj valova u jedinici vremena, 
i amplituda — visina otklona. 


Da li sva živa biće vide boje? 
Samo čovjek i mali broj životinja. vide 
boje. Te životinje su primati, sisavci, 
leptiri, pčele, ribe, vodozemci, neki gma- 
zovi i neke ptice. U čovjeka boju primaju 
osjetilna tjelca u obliku stošca, smještena 
u mrežnici oka. Neki ljudi nemaju poje- 
dina ili sva osjetilna tjelca, pa ne mogu 
primijetiti neke ili većinu boja. 


x 107m ljubičasta 


mr 

mn. 
rm zelena 
gr, 
ari, 
_—_— Tem crvena 


Koje su osobine boje? 

Postoje tri temeljne osobine boje. Prva je 
pigment, koji ovisi isključivo o valnoj 
dužini. Slijedi čistoća, koja ovisi o manjoj 
ili većoj količini bijelog svjetla pomiješa- 
nog s bojom. Sjaj, koji ovisi o većoj ili 
manjoj sposobnosti obojane površine da 
odbije svjetlost. Modra, žuta i crvena su 
osnovne boje, jer miješajući ih možemo 
dobiti sve ostale. Ali ni jednu osnovnu 
boju ne možemo dobiti miješanjem ostalih 


Kako se slažu boje? 

U mračnoj prostoriji se u isto vrijeme pale 
tri projektora s različitim svjetlom: zele- 
nim, crvenim i modro ljubičastim. Prekla- 
panjem crvenih i ljubičastih zraka nastaju 
"crvenoljubičaste". Crvene i zelene daju 
žute, a ljubičaste i zelene zrake daju plave. 
Gdje se sva tri svjetlosna snopa prekla- 
paju, nastaju bijele zrake. 


Što je sjena? 

Sjena je tamna površina koju stvara ne- 
prozirno tijelo, zadržavajući zrake svjetlos- 
nog izvora i sprječavajući njihov prolaz. 
Sjena je usko povezana sa svjetlom i može 
poprimiti različite boje svjetla od kojeg je 
stvorena. Ako se osvijetli neki predmet sa 
snopom bijelog svjetla (vidi sliku sa stra- 
ne), sjena u pozadini bit će crna. Me- 
đutim, ako koristimo snop crvenog svjetla, 
dobit ćemo sjenu plave boje. Na isti će 
način snop zelenog svjetla dati sjenu 
svjetloljubičaste boje, a snop ljubičastog 
svjetla žutu sjenu. Ako upalimo različito 
obojana svjetla u isto vrijeme, vidjet ćemo 
da postoje sjene različitih boja i sjene 
dobivene preklapanjem različitih boja. 


ZNATE LI... 


Iz čega se dobiva katran? 

Katran, gusta i crna tvar, koju koristimo 
za pokrivanje cesta, dobiva se destilacijom 
kamenog ugljena i nafte. 


Što je TNT? 

TNT je kratica za trinitrotoluol. To je 
kemijski spoj koji se koristi za proizvodnju 
eksploziva i za pogon raketa. 


Što je kalibar? 

Kalibar je unutrašnji promjer vatrenog 
oružja (pištolja, puške, topa) i vanjski 
promjer njihova streljiva. 


Što je visinomjer? 
To je sprava za mjerenje visine jedne 
točke u odnosu na drugu. Na primjer, u 
zrakoplovstvu služi za mjerenje visine 
letjelice iznad tla. 


Čemu služi zaslon u fotoaparatu? 
Zaslonom s rupicom za ograničavanje 
zraka svjetlosti, smještenim iza objektiva, 
određujemo prolaz svjetla. Sto je jače 
svjetlo, zaslon mora imati manji otvor. 


Što je praskavi plin? 

To je mješavina plinova sastavljena od 
zraka i metana, koja u dodiru s vatrom 
može uzrokovati velike eksplozije. Lako 
nastaje u rudnicima ugljena i sumpora. 


Zašto se više ne koristi DDT? 

Zbog toga što su molekule ovog jakog 
insekticida praktički neuništive. Nakuplja- 
jući se u biosferi opasno mijenjaju bio- 
lošku ravnotežu. Upotreba DDT-a je 
zabranjena 1969. godine. 

Što je bušaći toranj? 

To je metalna konstrukcija u obliku pira- 
mide - tornja. Koristi se kao potporanj za 
cijevi i svrdla na naftnim bušotinama. 


Čemu služe lukobrani? 

Lukobrani se podižu u moru od nabaca- 
nog kamenja, ili se zidaju, da bi zaštitili 
luku ili unutrašnji bazen, a ponekad i 
plažu od jakih morskih valova. 


Što je dioksina? 
To je umjetna boja, visoko toksična i teško 
razgradiva. Bila je uzrokom nesreće koja 
se dogodila 10. lipnja 1976. kod Icmese u 
Sevesu (Milano). 


Koja je najveća brzina 

zračnog vlaka? 

Zračni vlak se kreće na zračnom jastuku, 
po posebno izrađenim kolosjecima iz 
armiranog betona u obliku okrenutog 
slova "T". Najveća brzina je 400 km na sat. 


Što je charter let? 

To je zakupljeni putnički let. To nije 
redoviti linijski let, s određenim redom 
letenja, pa je uvijek jeftiniji. 


Što znači kratica TIR koju vidimo na 
nekim kamionima? 

TIR je kratica međunarodne konvencije 
za cestovni prijevoz (Transport Interna- 
tional Routier). Kamioni s ovom oznakom 
mogu prelaziti međudržavne granice bez 
carinske kontrole, koja se obavlja u polas- 
ku i u dolasku. ' 


Što je holografija? 

To je fotografska tehnika koja omogućuje 
trodimenzionalno snimanje predmeta. Ta- 
ko snimljen predmet može se promatrati s 
različitih strana, kao da se stvarno nalazi u 
prostoru. 


Što je kontejner? 

To je sanduk od kovine standardiziranih 
dimenzija, a služi za morski, kopneni i 
zračni prijevoz robe. 


Što su desni i lijevi bok broda? 

Desni bok broda je desna strana broda 
gledajući prema pramcu. Lijevi bok broda 
je lijeva strana broda. 


Što je rezbarsko dlijeto? 

To je čelični alat kratke oštrice koga 
koriste rezbari i kipari za urezivanje u 
zlatu, srebru, bakru i koži. 


Što je zrakoplov? 

To je letjelica koja je sposobna samostal- 
no se održavati u zraku. Zrakoplove dije- 
limo na aerostate, koji su lakši od zraka 
(baloni, mongolfijeri i zračni brodovi) i 
koji lete uz pomoć aerostatičkog uzgona, i 
na letjelice koje su teže od zraka (poput 
zrakoplova i helikoptera) koje za let 
koriste aerodinamički uzgon. 


Što je papamobil? 

To je posebno preuređen, opremljen i 
zaštićen automobil kojim se vozi papa 
Ivan Pavao II. kad po svijetu obilazi 
vjernike. Njime se vozio i po Zagrebu za 
vrijeme posjeta Hrvatskoj 10. i 11. rujna 
1994. 


Što je radio prijenos preko 

telefonske žice? 

To je sustav za prijenos radio programa 
na dugim valovima, preko telefonskih 
linija. 


Što je dubinomjer? 

Dubinomjer je instrument koji služi za 
mjerenje dubine vode. Nekad je to bilo 
uže, podijeljeno čvorovima na metre, s 
privezanim utegom na kraju. Današnji 
dubinomjeri mogu još mjeriti temperaturu 
i uzimati uzorke vode i dna. 

Što je kompact disk? 

To je ploča promjera 120 mm, koja sve 
više zamjenjuje gramofonsku ploču. Ima 
urezane milijune brazda. Za razliku od 
gramofonske zvučnice s iglom, kompact 
disk koristi laserski čitač. Laserski snop 
"istražuje" površinu ploče, čitajući neravni- 
ne i njihovu "sliku" pretvara u električni 
signal, dakle u zvuk. 


Što znači riječ laser? 

Laser je engleska kratica pojma Light Am- 
plification by Stimulated Emission of Ra- 
diation a znači pojačavanje svjetla emisi- 
jom koju stimulira radijacija. 


Što je laser? 

Laser, pronađen 1960. stvara posebnu 
vrstu svjetla. Svjetlosni valovi koje on 
stvara idu svi u istom smjeru a mnogi 
imaju i istu valnu dužinu. Laserska zraka 
je iznimno jaka. Ona reže čelične ploče 
kao da su od maslaca. Laserom se služe i 
kirurzi. 


Tko je izumio prvo računalo? 

Prvo je računalo izumio Charles Babbage 
1921. godine. Bilo je toliko konstrukcijski 
složeno da ga nikad nije bilo moguće u 
potpunosti iskoristiti. 


Kolika je brzina svjetlosti? 

Svjetlost putuje golemom brzinom. Ona 
prelazi 300000 km u sekundi. Brža je 
42000 puta od zrakoplova Concorde. 


Zašto na Mjesecu nema 

nikakva izgaranja? 

Na Mjesecu ništa ne može gorjeti zato jer 
nema kisika. Izgaranje je kemijski proces 
koji zahtijeva nazočnost kisika. 


Kolika je sila teža na Mjesecu? 

Mjesec je mnogo manji od Zemlje i nje- 
gova sila teža iznosi samo šestinu Zemlji- 
ne. Na Mjesecu se može šest puta više 
skočiti uvis i baciti loptu šest puta dalje. 


KAKO, GDJE, 
KADA, ZAŠTO? 


Što je guma za žvakanje? 

To je proizvod namijenjen žvakanju koji 
se dobiva od zgusnutog mliječnog soka 
biljke sapodile koja raste u šumama Yuca- 
tana i Gvatemale. Da bi se dobio sok 
duboko se zareže kora stabla. Iz tih se 
žljebova cijedi gusto mlijeko, koje nakon 
prokuhavanja postaje elastično. Za po- 
boljšanje ukusa dodaju se poslije metvica, 
anis, jagoda... 


Kad se pojavio prvi kišobran 
na rasklapanje? 

Prvi primjerak kišobrana na rasklapanje 
pojavio se u Engleskoj 1851. godine, a 
izumio ga je neki Holland iz Birmingha- 
ma. 


Što su X zrake? 
To su zrake koje imaju sposobnost prolaza 
kroz tamna čvrsta tijela i djelovanja na 
fotografsku ploču. Zahvaljujući ovim zra- 
kama bilo je moguće snimiti ljudski kos- 
tur. Otkrio ih je njemački fizičar Wilhelm 
Rontgen 1895. godine. 


Što je saksofon? 
To je duhački glazbeni instrument. Kon- 
struirao ga je Belgijanac Adolphe Sax. 
Dosta se rabi u jazz glazbi. Najviše se 
koriste dvije vrste saksofona; sopran i te- 
nor saksofon. 


Što je bostonska čajanka? 
Čaj je vezan za važan povijesni događaj 
koji se zbio u prosincu 1773. godine. U 
bostonskoj su luci američki doseljenici, iz 
prosvjeda zbog visokih poreza, koje im je 
odredila Velika Britanija, odbili ukrcati čaj 
na brodove, pa su potopili svu količinu u 
luci, započinjući tako rat za američku 
nezavisnost. Tu epizodu i danas spominje- 
mo kao bostonsku čajanku. 


Tko je bila prva žena 
koja se popela na Mont Blanc? 
To je uradila Marie Paradis 1808. godine. 


Tko je bio Adonis? 
Adonis je bio prelijepi grčki mladić kojeg 
je voljela božica Afrodita. Nakon smrti 
dopušteno mu je da boravi u podzemnom 
svijetu jedan dio godine, a drugi na Zemlji 
kod Afrodite. ' 


Što je aerofagija? 

To je namjerno ili nenamjerno gutanje 
zraka, koji kad prodre u želudac, može 
prouzročiti bolno proširenje, gubitak teka, 
vrtoglavicu i povraćanje. 


Tko je izmislio fonograf? 

Fonograf je izumio fizičar i poslovan 
čovjek, Amerikanac Thomas Alva Edison. 
Patentirao ga je 1877. godine. Metalna 
igla učvršćena na membranu urezivala je 
zvučne vibracije na cilindar prekriven 
listom kositra. Igla je tako urezanu brazdu 
slijedila, što je uzrokovalo podrhtavanje 
membrane i proizvodilo zvuk. 


Što su sredstva za bojenje? 
Sredstva za bojenje su tvari sposobne dati 
postojanu boju nekom materijalu, proizvo- 
du ili predmetu. Nekad su se dobivala od 
biljaka i životinja, a danas se najvećim 
dijelom proizvode kemijski. 


Što je freska? 

To je slika nastala premazivanjem bojama 
svježe ožbukanog zida. Sušenjem boja se 
vrlo čvrsto veže i srašćuje sa žbukom. 


Što je UNICEF? 

To je međunarodni fond Ujedinjenih 
naroda za pomoć djeci. Stvoren je 1946. s 
ciljem poboljšanja životnih uvjeta djece, 
posebice u nerazvijenim zemljama i u 
kriznim situacijama kao što su ratovi i 
prirodne katastrofe. 


Što je pluto? 

To je vanjska kora jedne vrste drveta — 
hrasta plutnjaka — a koristi se za proizvod- 
nju čepova. 


Da li riba drhtulja može proizvesti 
električnu struju? 

Da. Ova riba ima pod kožom dva električ- 
na organa. Njima može proizvoditi elek- 
tričnu struju i njome paralizirati plijen. 

Da li su gušteri gmazovi? 


Da, gušteri su gmazovi s tijelom prekrive- 
nim ljuskama. Često imaju četiri uda. Tu 
spadaju: gušterica, sljepić, kameleon i 
macaklin. 


Tko je bio Alfred Nobel? 


A. Nobel (1833-1896), švedski kemičar, 
nakon niza pokusa i nesreća otkrio je 
dinamit. Stekavši golem imutak osnovao je 
zakladu za nagrađivanje (Nobelova nagra- 
da) najznačajnih znanstvenih i književnih 
dostignuća. 


Koji je najveći kopneni mekušac? 

To je divovski puž, dug do 20 cm. Živi u 
Maleziji, Tajlandu, Indoneziji, Vijetnamu, 
Filipinima i Kini. 


Koji je najveći gušter na svijetu? 

To je indonezijski varan koji živi na otoku 
Komodo na jugoistoku Azije. Može biti 
dug 3,5 m i težiti 150 kg. 

Da li je istina da postoji biljka slična 
kamenu? 


Da, istina je. To je živa stijena. Tijelo ove 
biljke, koje zaista podsjeća na kamen, 
sastoji se od dva mesnata lista, sklopljena 
jedan preko drugog. Raste u kamenim 
područjima južne Afrike i teško ju je 
pronaći. U trenutku cvjetanja dva se lista 
otvore kako bi propustila dugi pupoljak, 
koji se otvori iznad listova u prekrasan 
bijeli ili žuti cvijet. 

Zašto se blue jeans tako zove? 

Nijemac imenom Levi Strauss stigao je u 
Kaliforniju 1851. godine, noseći sa sobom 
grubo platno za izradu zaslona od sunca 
za kopače zlata. Međutim, njima nisu 
trebale "tende" nego čvrste hlače. Tako ih 
je Strauss počeo s velikim uspjehom šivati 
od svog platna. Kako su takvu vrstu hlača 
već nosili u 15. stoljeću mornari iz Đe- 
nove, nazvane su "jean", po američkom 
izgovoru engleskog naziva za Đenovu. 


Što je vjetromjer (anemometar)? 
To je instrument koji služi za određivanje 
brzine vjetra. 


Tko je bio Atahualpa? 

Atahualpa je bio vladar Inka a živio je u 
16. stoljeću. Zarobio ga je Pizarro, kojemu 
je u zamjenu za vlastiti život ponudio 
punu ćeliju zlata. No, nakon što je ucjena 
isplaćena, Atahualpa je zadavljen. 


Što je atol? 

Atol je koraljni otok u obliku prstena, koji 
zatvara lagunu. U nekim je slučajevima 
povezan s morem. Atole nalazimo u tropi- 
ma, u Tihom i Indijskom oceanu. 


Tko je bio Roberto Visiani? 

R. Visiani je bio botaničar. Rodio se u 
Sibeniku 1800, a umro kao sveučilišni 
profesor u Padovi 1878. godine. Bavio se 
istraživanjem biljnog svijeta Dalmacije i 
nekih područja Italije. Proučavao je i 
fosilnu floru. Glavno mu je djelo Flora 
Dalmatica. 


Što znači "autodidakt"? 

Ta riječ znači "učitelj samog sebe". Auto- 
didakt je osoba koja je bez pomoći učitelja 
i bez pohađanja škola uspjela sama izgra- 
diti vlastitu kulturu. 


Koja je bila prva plastična materija? 
Prvu vrstu plastike, bakelit, stvorio je 
belgijski kemičar Baekeland 1906. Koristi 
se kao izolacijski materijal u elektro- 
tehnici, u proizvodnji utičnica, prekidača i 
sličnog pribora. 


Koje je najdublje jezero? 
To je Bajkalsko jezero koje se nalazi u 
Rusiji, točnije u južnom Sibiru. Najveća 
mu je dubina 1741 metar. 


Što su ledena polja? 

To je sloj plutajućeg leda, koji pokriva 
polarna mora. On nastaje kad je tempera- 
tura morske vode -2%C. 


Tko je izmislio igre kockom? 

To se ne zna jer kocka postoji odavna. 
Naše kockice potječu, besumnje, iz Mezo- 
potamije. Pronađene su kockice od gline, 
od kamena, a neke su čak bile obilježene 
za varanje u igri. 


Čemu je služio astrolab? 

Astrolab je bio antički znanstveni instru- 
ment, a izumio ga je vjerojatno grčki 
astronom Hiparh u 2. stoljeću prije Krista. 
Koristio se za određivanje položaja zvi- 
jezda, mjerenjem njihove visine na obzoru, 
i za izračunavanje sata izlaska i zalaska 
zvijezda. 


Zašto se roboti tako zovu? 

Pojam je nastao iz češke riječi robota iz 
djela Karela Capeka R.U.R., a koja inače 
znači teški posao. Roboti su čovjekoliki 
strojevi zamišljeni i konstruirani da bi 
obavljali one poslove koje ljudi ne vole 
raditi, jer su jendolični i zamarajući. Da- 
nas roboti posjeduju i umjetnu inteligenci- 
ju, što znači da su sposobni izvršavati i 
birati između različitih mogućnosti i rješe- 
nja. 

Što je BASIC? 

BASIC je kratica engleskog izraza Begin- 
ner's All-purpose Symbolic Instruction 
Code, koji znači "simboličke naredbe opće 
namjene za početnike". To je programski 
jezik, relativno jednostavan za učenje i 
korištenje, za elektronička računala, po- 
sebno za osobna računala, opće i posebne 
namjene. 


Tko su bili Beatlesi? 


To su bili članovi slavnog engleskog vo- 
kalno instrumentalnog sastava zabavne 
glazbe. Bili su u modi od 1962. do 1970. 
Clanovi sastava su bili: Ringo Star, John 
Lennon, Paul McCartney i George Har- 
rison. 


Što je bestseller? 


To je knjiga koja se proda u vrlo velikom 
broju primjeraka. U engleskom jeziku 
riječ best, znači najbolji, a riječ to sell, 
znači prodati. 


Kad je izumljen bicikl? 

Bicikl je izumljen krajem prošlog stoljeća. 
Njegovi preci su bila vozila na dva kotača 
bez pedala, koje je neposredno pokretao 
vozač. Vozila te vrste bila su "celerifere" iz 
1790. i "draisienne" iz 1818. Braća Ernest 
i Pierre Michaux izmislili su bicikl s pe- 
dalama na prednjem kotaču, koji je bio 
mnogo veći od stražnjeg. Današnji bicikl je 
nastao njegovim usavršavanjem. 


Što je "bing bang"? 

Bing bang je engleski izraz koji znači 
"velika eksplozija". Prema pretpostavci o 
nastanku svemira, kojoj se danas najviše 
vjeruje, to je početni trenutak u kojemu je 
svemir od skupa vrlo guste i vrlo vruće 
tvari "eksplodirao" stvarajući materiju i 
zračenja koja danas postoje. 

Tko je bio Buffalo Bill? 


Buffalo Bill je bio američki pustolov koji 
je živio u prošlom stoljeću. Njegovo pravo 
ime je bilo William Frederick Cody. Nadi- 
mak je dobio zbog svoje spretnosti u lovu 
na bizone (bizon se engleski kaže buffalo). 
Sudjelovao je u pohodima protiv Siouxa, a 
kasnije se proslavio u cirkusu koji je 
prikazivao njegove pothvate. 


Iz koje se biljke dobiva cimet? 

Cimet je osušena kora stabla biljke cime- 
tovca koji se uzgaja u Aziji. Zbog svoje 
prepoznatljive arome i mirisa koristi se u 
prehrani, proizvodnji mirisa i medicini. 


Kakve su igračke imala djeca u prošlosti? 
Najčešće igračke bili su praporci i figurice 
iz kamena, gline ili kosti, koje su preci 
današnjih lutaka. U Egiptu su pronađene 
lutke od drva, koje su mogle micati ru- 
kama, i krokodil koji otvara i zatvara ralje, 
koji potječe iz 1600. godine prije Krista. 


Iz koliko se kostiju sastoji na$ kostur? 
Nakon rođenja naš se kostur sastoji od 
otprilike 350 kostiju, ali kao odrasli imamo 
ih mnogo manje. Kako to? Rastom neke 
se kosti spajaju, pa se tako kostur odrasla 
čovjeka sastoji iz samo 208 kostiju. Po- 
nekad se razvija više koštanih tvorbi u 
tetivama. To su tzv. "pomične" kosti. 
Jedina takva kost, koju svi imamo, je iver 
u koljenu. 


Iz kojeg vremena potječu najstarije 
zemljopisne karte? 

Čini se da su zemljopisne karte poznavali 
već Egipćani i Babilonci u 3. tisućljeću 
prije Krista. One su se najvećim dijelom 
koristile za orijentaciju u plovidbi i za 
utvrđivanje vlasništva na poljima. Posebice 
su Egipćani morali odrediti na svojim 
kartama položaj, oblik i veličinu posjeda, 
jer je Nil, za vrijeme poplava, prekrivao 
velike površine kaljužom, odnoseći sve 
oznake. 


Da li je istina da hobotnica može 
promijeniti boju? 

Ako udarimo po stijenki akvarija u kome 
je hobotnica, vidjet ćemo da će životinja 
problijediti. Određeni pokusi pokazali su 
da ona mijenja boju kad je preplašena ili 
razdražena. 


Da li je istina da kitovi "pjevaju"? 

Spuštanjem posebnog mikrofona u dubine 
oceana, na nekim je mjestima bilo moguće 
čuti uz šum vode i posebne nezaboravne 
zvukove — pjev kitova. Ti golemi sisavci ne 
mogu međusobno komunicirati uz pomoć 
vida, jer nakon 90 m dubine vidljivost se 
gubi i gotovo nestaje. Zbog toga se kitovi 
služe zvukovima koji podsjećaju na elek- 
tronsku glazbu. Ti zvukovi, kojima oba- 
vještavaju o hrani ili pokazuju želju da 
budu u paru, šire se u moru stotinu 
kilometara uokolo. 

Kad je izrađena prva 
tiskana marka? 

Bilo je to u Velikoj Britaniji 1840. godine. 
Marka je bila crne boje, vrijedila je 1 pen- 
ny. Na njoj je bio lik kraljice Viktorije. 
Izumitelj ove marke je Škot Rowland Hill. 


Koji su najviši slapovi na svijetu? 
To su slapovi Angel, visoki 972 m, a 
nalaze se u Južnoj Americi, u Venezueli. 
Padajući s visine od gotovo 1 km voda 
prelazi u maglicu i stvara bijeli oblak 
kojega vjetar raspršuje po okolnom pod- 
ručju. Zbog toga su šume koje okružuju 
slapove posebno guste i bujne. 


Koja riba zbog obrane 
mijenja oblik? 

To je riba ježinka. Kada je napadnuta, ne 
traži spas u bijegu, nego se napuhne i 
postane nalik lopti prepunoj bodlji. To 
uvećanje prestraši napadača, a bodlje, koje 
su inače spuštene uz tijelo, služe joj tada 
kao djelotvorna obrana. 


Da li je moguće da se Sunce ugasi? 

Ne samo da je to moguće, nego je čak 
sigurno, ali to će se dogoditi u nekoj 
dalekoj budućnosti. Proračuni stručnjaka 
su pokazali da Sunce "radi" barem 4 
milijarde godina i da će trajati još jako 
dugo. Tek kada se sav vodik, koji ono 
sadrži, pretvori u helij treba se početi 
brinuti, ali to će se dogoditi za 40-ak 
milijardi godina. 


Što je kaolin? 
Kaolin je glinena stijena bijele ili Žuto-sive 
boje, a koristi se u proizvodnji porculana. 


Tko je bio Al Capone? 

Al Capone je bio američki gangster koji je 
od 1920. do 1930. upravljao kriminalom u 
Chicagu, izvlačeći profit najvećim dijelom 
iz ilegalne trgovine alkoholnim pićima za 
vrijeme prohibicije. 


Što je grebenanje? 


To je postupak kojim se "češljaju" tekstil- 
na vlakna lana i pamuka, uz pomoć ogreb- 
lja, sprave s valjcima na kojima su šiljci 
kojima se vlakna odvajaju i čiste. 


Što znači hranidbeni lanac? 

Hranidbeni lanac je slijed odnosa ishrane 
koji povezuje sve članove životne zajed- 
nice, biljke i životinje u nekom okolišu. 
Prvu kariku toga lanca čine biljni orga- 
nizmi, drugu čine životinje biljožderi, 
treću životinje mesožderi a četvrtu meso- 
žderi koji se hrane prije navedenim živo- 
tinjama itd. Na kraju lanca nalazimo 
heterotrofne bakterije koje koriste organ- 
ske tvari kao izvor hrane i pretvaraju ih u 
mineralne tvari, vodu i ugljik dioksid, koje 
ponovo koriste biljke i tako se novi lanac 
nastavlja. 


Tko je najveći hrvatski košarkaš svih 
vremena? 

To je Dražen Petrović, koji je stradao u 
prometnoj nesreći u Njemačkoj 1993. 

Što je liofilizacija? 

To je jedan od postupaka konzerviranja 
hrane. Njime se iz hrane isparavanjem 
izvlači voda bez mijenjanja osnovnih zna- 
čajki hrane. Ponovnim potapanjem u vo- 
du, prije korištenja, hrana dobiva isti 
izgled i prvotnu kakvoću. 


Ima li gujavica velikih kao zmije? 

U tropskim područjima žive gujavice ne- 
vjerojatnih veličina. Jedna australska vrsta 
može biti dugačka i do 3 metra. 


Što je akupunktura? 

To je način liječenja koji se primjenjivao u 
Kini od davnina. Sastoji se u uvođenju 
tankih igala u točno određena mjesta u 
ljudskom tijelu, duž linija preko kojih, po 
teoriji koja čini osnovu ovog postupka, 
kruži životna energija. Akupunktura danas 
ulazi i u naše bolnice budući da ne po- 
znaje popratne tegobe. 


Od čega se sastoji dijamant? 

Dijamant je dragi kamen, bez boje, koji 
nakon rezanja stvara prekrasne svjetlosne 
efekte. On je mineral čistog ugljika u 
kristalnom stanju i najtvrđa postojeća tvar 
na Zemlji. Jedan od najljepših dijamanata 
je Kohinoor. 


Koji je Hrvat bio prvak svijeta u boksu? 
To je bio Puljanin Mate Parlov. On je 
postao prvak svijeta u boksu u poluteškoj 
kategoriji 1978. godine. 


Kako lovi pauk "pljuvač"? 


pauka pljuvača. Ovaj pauk lovi sitne kukce 
gađajući ih iz određene udaljenosti i uz 
veliku točnost vlastitom ljepljivom tvari 
poput pljuvačke, koja se stvrdne u ljepljive 
niti i onesposobi plijen preplićući se oko 
njegova tijela, a pauku preostaje samo da 
ga probavi. 


Što je dijapazon? 

Dijapazon je mali čelični instrument u 
obliku slova "U", koji vibrirajući daje notu 
"la" kao osnovni ton. Koristi se kao po- 
četni ton za ugađanje glazbala. 


Koji je najmanji sisavac? 

To je patuljasta rovka koja je s repom 
duga 7 cm, a teži 4 do 5 gr. Živi u južnoj 
Europi, Africi i Aziji. 


Da li runolist potječe s Alpa? 

Unatoč imenu alpska zvijezda, runolist ne 
potječe s Alpa. Njegova domovina su 
stepe Azije i Ural. Runolist je selio prema 
zapadu sve do Pirineja tijekom posljednjih 
ledenih doba i danas ga lakše nalazimo na 
Alpama nego na Uralu. 


Je li istina da postoji šišmiš 

koji se hrani ribama? 

Da to je šišmiš ribič, koji živi u tropskom 
dijelu Amerike. Dug je oko 10 cm a ribu 
lovi noću. Leteći iznad vode, kada pri- 
mijeti ribu, iznenada uz pomoć repa izbaci 
plijen u zrak, zadrži ga sa letnicom 
(napetom membranom između repa i 
stražnjih nogu), da bi ga poslije prihvatio 
nožicama, na kojima se nalaze kose i 
čvrste pandžice. 


Što je Pentagon? 

To je sjedište glavnog štaba i ministarstva 
obrane Sjedinjenih Američkih Država. 
Nalazi se u Arlingtonu, predgrađu Wa- 
shingtona, a njegovo ime dolazi od pra- 
vilnog peterokutnog oblika zgrade u kojoj 
je smješteno. 


Iz koliko se disciplina 

sastoji desetoboj? 

Desetoboj se sastoji od deset disciplina i 
to su: utrka na 100 m, skok u dalj, bacanje 
kugle, skok u vis, utrka na 400 m, utrka na 
110 m s preponama, bacanje diska, skok s 
motkom, bacanje koplja i utrka na 1500 m. 


Što znači "mikado"? 
Mikado je japanska riječ koja znači "ple- 
mićka vrata". U početku je označavao 
vladarsku palaču, a poslije samog vladara. 

Zašto se Mrtvo more tako zove? 

Mrtvo more je veliko slano jezero 395 m 
ispod razine mora. Nalazi se na granici 
. između Izraela i Jordana, a ime je dobilo 
po tome što zbog velike slanosti u njemu 
ne postoji ni biljni ni životinjski svijet. 


Gdje se nalazi Zid plača? 

Zid plača se nalazi u istočnom dijelu 
Jeruzalema, koji od 1967. drže Izraelci. 
On je posljednji ostatak hrama kojega je 
uništio rimski imperator Tit 70. godine i 
predstavlja mjesto molitve za Židove. 


Što su kastanjete? 
Kastanjete su glazbeni instrumenti, uda- 
raljke, sastavljene od dva komadića drva 
izdubljena poput školjke. Uz pomoć prsti- 
ju oni udaraju jedan o drugi, proizvodeći 
suh i kratak zvuk. 


Tko je izumio tuš? 

Već su prije 5000 godina stari Egipćani 
koristili tuš. Koristili su crni tuš za teks- 
tove, a crveni za naslove, interpunkciju i 
zbroj kod računanja. U Kini je tuš izumio 
Wei Tan u 3. stoljeću. 

Tko je mujezin? 
To je svećenik koji, prema islamu, poziva 
vjernike na molitvu, zovući ih pet puta na 
dan s minareta. 


Zbog čega su ustanovljeni nacionalni 
parkovi? 

Nacionalni parkovi su prirodni prostori 
koje štite zakoni i propisi. Ustanovljeni su 
da bi zaštitili biljni i životinjski svijet i 
dopustili mu da se razvija i živi slobodno u 
prirodi. U Hrvatskoj ima 7 nacionalnih 
parkova: Plitvička jezera, Paklenica, Ris- 
njak, Kornati, dio otoka Mljeta, rijeka 
Krka i Brijuni. 


Koji je najviši planinski vrh u Hrvatskoj? 
To je Dinara (1831 m) na istoimenoj 
planini u Južnoj Hrvatskoj. 


Koliko kilometara iznosi 

svjetlosna godina? 

Svjetlosna godina, jedinica za duljinu u 
astronomiji, iznosi 9461 milijardu kilo- 
metara. 


Što znači WWF? 

WWF je kratica engleskog izraza World 
Wildlife Fund, koji znači Svjetski fond za 
prirodu. To je međunarodna organizacija, 
osnovana 1961. godine, sa zadaćom da 
štiti prirodu u svim njenim oblicima. Na 
amblemu ima pandu. 


Gdje živi jak? 
Jak pripada obitelji goveda i živi u azij- 
skim stepama na preko 5000 m nadmorske 
visine. Domaći tibetanski jak se uzgaja kao 
životinja za rad, ali i zbog vune, kože, 
mesa i mlijeka. 


Kad se na tržištu pojavio 

prvi fotoaparat? 

Bilo je to krajem prošlog stoljeća ili 
točnije 1888. godine. Konstruirao ga je 
George Eastam. 


CVE CE VRAĆA 
CVE CE PLAĆA 


Zločko nečistočko Zelenko 


PITANJA O ZAŠTITI 
OKOLIŠA 


Što je to okoliš? 

To je prirodno okruženje: zrak, tlo, voda i 
more, klima, biljni, životinjski svijet ičovjek; 
kao i okruženje koje je stvorio čovjek: gradovi 
i druga naselja, te kulturna baština čovje- 
čanstva. 


Što je ekologija? 

Ekologija je znanost koja proučava odnose 
između organizama i okoline u kojoj žive. 
Razlikujemo ekologiju bilja, granu botanike 
koja proučava odnose biljnoga svijeta prema 
okolini; ekologiju životinja, koja proučava 
odnose životinja prema živoj i neživoj prirodi, 
i ekologiju čovjeka ili humanu ekologiju, koja 
proučava odnos čovjeka i njegove okoline. 

Je li ugrožen život na Zemlji? 

Na stranicama 138i 139 ove knjige bilo je 
riječi o ugroženim životinjskim vrstama. 
Bezobzirnim uništavanjem šuma, pretjeranim 
i nerazumnim crpljenjem prirodnih bogatstava 
Zemlje, raznolikim industrijskim zagađenji- 
ma i pretjeranom uporabom štetnih kemijskih 
sredstava čovjek je ugrozio život ne samo 
brojnim životinjskim vrstama, nego i biljkama 
i samome sebi. 


Je li okretanje prirodi stečevina 

20. stoljeća? 

Ne. Još u antici slavili su pjesnici idiličan život 
U prirodi. Povratak prirodnom životu promi- 
cao je i francuski prosvjetitelj Jean-Jacques 
Rousseau (1712 — 1778). Najdalje je u tome 
išao umjetnički pravac romantizam, iz prve 
polovice 19. stoljeća, koji je između ostaloga, 
kao odgovor na naglu industrijalizaciju, razvio 
pravi kult prirode. 


Po čemu je poznat poglavica Seatle? 


Znameniti indijanski poglavica Seatle je 1854. 
napisao čuveno pismo Velikom bijelom 
poglavici u Washingtonu (predsjedniku SAD) 
u kojem je upozorio na posljedice bezobzir- 
noga i nasilnog doseljavanja bijelaca. Bijelci 
su svojim načinom života ugrožavali tra- 
dicionalni život američkih Indijanaca, koji se 
odvijao u skladu s prirodom. “Mi smo dio 
zemlje — zemlja je dio nas. Mirisne trave su 
nam sestre, jelen, pastuh i veliki orao — braća. 
Stjenoviti vrhunci, sočni pašnjaci, toplo po- 
nijevo tijelo i čovjek — sve pripada istoj obi- 
telji", pisao je indijanski poglavica. 


Prijeti li nam opasnost iz zraka? 


Da i to ne samo od proloma oblaka, gromo- 
va, olujnih vjetrova, snijega i tuče, nego i od 
opasnih ultraljubičastih zraka. Naime, od tih 
zraka štiti nas ozonški sloj oko Zemlje koji je 
ozbiljno načet. Štetni plinovi, koje industrija 
ispušta u atmosferu, uništavaju ozon i stvaraju 


tzv. ozonske rupe, kroz koje se prekomjerno 
probijaju ultraljubičaste zrake, štetne za ljud- 
sko zdravlje. 


Što čovjeku znače šume? 


Šume su pokrov, odjeća planeta Zemlje. 
Nekada su bile daleko rasprostranjenije nego 
danas. Čovjek ih je nemilice krčio da bi dobio 
oranice, prostore za naselja, prometnice, te 
drvo za ogrjev, građu, pokućstvo i druge in- 
dustrijske sirovine. Nakon što su iskrčene ve- 
like šumovite površine na svim kontinentima, 
danas se krče i najveće, tropske šume, koje 
imaju velik utjecaj na klimu Zemlje. 


Osim bezobzirne eksploatacije, 

što još ugrožava šume? 

Šume također stradaju zbog onečišćenja zraka 
i tla. Nečistoća iz industrijskih pogona, u kojoj 
ima mnogo štetnih tvari, dospijeva u tlo i ugro- 
žava biljne vrste, a posredno i druga živa bića. 
Izgaranjem fosilnih goriva u industrijskim 
postrojenjima, kućanstvima i prometalima 
nastaju oksidi sumpora, dušika i drugi štetni 
plinovi koji u atmosferi stvaraju kisele kiše, 
najvećega neprijatelja šuma. 


Je li čitanje opasno za šume? 

Izravno ne, ali čovječanstvo svakodnevno 
troši goleme količine papira, koji se proizvodi 
od drveta. Najviše papira, pogotovo novin- 
skoga, odlazi na otpad. Zbog novih potreba 
stradaju nove šume. Da bismo spasili šume i 
da bismo im se odužili za užitak čitanja, 
moramo skupljati stari papir i vraćati ga po- 
novno u proizvodnju — u reciklažu. 


Što najviše prijeti hrvatskim primorskim 
šumama? 

U turističkoj sezoni mnoštvo turista ljetuje na 
našoj obali. Zbog njihove nepažnje, nemara 
domaćih ljudi, suše i lake zapaljivosti borova 
i makije često izbijaju opasni šumski požari. 

Što čovjeku znači voda? 

Svaki organizam sadrži vodu i to u razmjerno 
velikoj količini. Voda sačinjava više od polo- 
vice čovjekove težine. Čovjek bez vode može 
preživjeti tek tri do četiri dana. Mnogo vode 
čovjek troši za održavanje čistoće tijela, od- 
jeće i prostora, te za pripravljanje hrane. Go- 
leme se količine vode troše u industriji. Što 
je društvo razvijenije i bogatije, to više troši 
vode. Danas svaki četvrti stanovnik Zemlje 
oskudijeva vodom. 


Jesu li u Hrvatskoj ugrožene vode? 


Jesu, osobito rijeke uz koje su podignuti gra- 
dovi. Uz gradove i u gradovima građene su 
tvornice. Goleme količine nečistih otpadnih 
voda svakodnevno se slijevaju u rijeke 1z tvor- 
nica i gradske kanalizacije. Velika i neuređena 
gradska odlagališta smeća također su uzro- 
kom onečišćenja, osobito podzemnih voda. 
Kako možemo spriječiti onečišćenje 
podzemnih voda? 

Smanjenjem uporabe deterdženata koji sadrže 
štetne sastojke (fosfati i dr.), uređenjem odla- 
gališta otpada i pravilnim postupanjem s ot- 
padom, smanjenjem uporabe umjetnih gnoji- 
va i pesticida i uređenjem sustava kanaliza- 
cije. 


Što su to pesticidi? 


To je opći naziv za prirodna ili sintetska sred- 
stva kojima se uništavajaju štetočine. Prema 


djelovanju i primjeni mogu se podijeliti u 
nekoliko skupina: sredstva protiv gljivica zovu 
se fungicidi, protiv korova herbicidi, protiv 
kukaca insekticidi, protiv grinja akaricidi, 
protiv glodavaca rodenticidi, protiv puževa 
limacidi, protiv vrana korvicidi. 


Kako pesticidi dospijevaju u organizme? 
Sva su živa bića u prirodi povezana i ovisna. 
Te se uzajamne veze u pogledu ishrane oso- 
bito očituju među članovima hranidbenih 
lanaca. Zbog prekomjerne primjene pesticidi 
dospijevaju u žive organizme. Tako ulaze i u 
pojedine članove hranidbenih lanaca, u raz- 
ličitoj gustoći. Zbog toga su završni članovi 
lanaca, pa i čovjek, vrlo ugroženi. 


Koliko je ugroženo Jadransko more? 


Jadransko more najviše onečišćuje velika 
rijeka Po, koja protječe kroz Padsku nizinu, 
najrazvijenije industrijsko područje u Italiji. 
Hrvatske rijeke jadranskoga 
slijeva (Zrmanja, Krka, Ce- 
tina i Neretva) nisu za sada 
veliki zagađivači. Najveća 
opasnost za hrvatski dio Ja- 
drana su tvornička i lučka 
postrojenja u Kaštelanskom 
i Kvarnerskom zaljevu. 


Ima li u Hrvatskoj 
zaštićenih 

dijelova prirode? 

U Republici Hrvatskoj broj- 
ni dijelovi prirode imaju po- 
sebnu zaštitu. To su: na- 
cionalni parkovi, parkovi 
prirode, strogi rezervati, po- 
sebni rezervati, park-šume, 
zaštićeni krajolici, spome- 
nici prirode, spomenici par- 
kovne arhitekture i pojedine 
biljne i životinjske vrste. 


Koje su biljne i životinjske vrste 
zaštićene u RH? 
Ima ih više. Od biljaka najpoznatija je Pan- 
Š čićeva omorika, a od životinja sredozemna 
g E Ea uf kis medvjedica, medvjed, vuk, vidra, zmije 
o io = crvenkrpa i kravosas, bjeloglavi sup i dr. 


Kako se mogu ukrotiti veliki zagađivači? 
Smanjenjem uporabe fosilnih goriva, ugrad- 
njom pročišćavača na dimnjacima i na odvod- 
nim sustavima i nadasve organiziranim i kon- 
troliranim gospodarenjem otpadom. 


Može li se izbjeći nastajanje otpada? 
Izbjegavanje nastajanja otpada prvi je i naj- 
značajniji dio cjelovitoga sustava gospo- 
darenja otpadom. Izbjegavanje nastajanja ot- 
pada je skup postupaka kojima se u procesima 
proizvodnje i potrošnje materijalnih dobara 
smanjuje otpad. Smanjenje otpada na mjestu 
njegova nastanka znači ujedno smanjenje nje- 
gove štetnosti, količine i obujma. 


Šu -- 
STARE 


BATERIJE 


Koliko grad Zagreb godišnje proizvede 
otpada? 

Prosječno kućanstvo u Zagrebu godišnje pro- 
izvede i do 10 m? otpada, od čega više od 3 m? 
kućnoga otpada. Na središnji zagrebački de- 
* ponij svakodnevno se istovari više od 250 ka- 
miona otpada. Samo u gradu Zagrebu svake 
godine nastane 800 000 tona otpada. To je ko- 
ličina koja bi ispunila kompoziciju vlaka ko- 
jem bi lokomotiva bila u Beču a zadnji vagon 
u Zagrebu. 

Što je to kontrolirano odlaganje otpada? 


Kad je već otpad u svakodnevnom životu ne- 
minovan, njegovim razvrstavanjem i odva- 
janjem možemo pripomoći zaštiti okoliša; 
razvrstan otpad treba ići u reciklažu. U mno- 
gim gradovima i naseljima postavljeni su 
spremnici za različite vrste otpada. Otpadni 
papir odlaže se u plavi spremnik, staklo u 
zeleni, PET ambalaža u žuti, otpadne limenke 
u sivi a stare baterije u crveni spremnik. 


Što je deponij ili odlagalište? 

Deponij je trajno odlagalište otpada koje za- 
uzima dragocjen prirodni prostor i koje nitko 
ne želi u svojoj blizini. Što više otpada do- 
spijeva na deponij, on je veći. Što se brže puni 
našim otpadom, to brže moramo tražiti mjesto 
za novo odlagalište. Stoga: smanjimo, što je 
više moguće, količinu otpada koji trebamo 
odlagati na deponij. 


Što je reciklažno dvorište? 


Jedan od bitnih dijelova cjelokupnoga sustava 
gospodarenja otpadom je reciklažno dvorište 
- oporabište. U njemu se odvojeno sakuplja i 
razvrstava otpad i to: papir, staklo, plastika, 
baterije, željezo i dr. Zatim se odvajaju štetne 
tvari (baterije, ulja), a ostalo se pripravlja za 
reciklažu (oporabu), za buduće sirovine i nove 
proizvode. 


Mogu li se baterije ponovno puniti? 


Istrošene baterije su opasan otpad. Za baterije 
jednokratne uporabe postoji dobra zamjena - 
nikal-kadmij akumulator (Ni-Cd baterija za 
ponovno punjenje). Ona se može ponovno 
puniti 500 do 1000 puta. Tako ćemo znatno 
smanjiti količinu otpadnih baterija koje opte- 
rećuju okoliš. 


Što se odlaže u plave spremnike za 

papir? 

Odlažu se: novine, časopisi, prospekti, kata- 
lozi, pisma, pisaći papir, stare bilježnice, ne- 
upotrebljive knjige, telefonski imenici, vre- 
ćice od papira, kartoni i kartonska ljepenka 
ispunjena papirom. 


Sto se ne odlaže u spremnike za papir? 


Ne odlažu se: vezane tvari kao npr. ambalaža 
od lijekova, osvježavajućih napitaka i mlije- 

ka (tetrapak), ugljeni ili »indigo« papir za 
kopiranje, prljavi ili zauljeni papir, plastika 
ili plastikom obložena kartonska ambalaža. 
Sve se to odlaže u kućni otpad. 


Gdje su smješteni plavi spremnici za 
papir? 

Plavi spremnici za otpadni papir smješteni su 
u blizini trgovina i stambenih objekata i u re- 
ciklažnim dvorištima ili oporabištima. Oni se 
u pravilu nalaze uz zelene spremnike za odla- 
ganje otpadne staklene ambalaže. 


Kako se odvojeno odlaže otpadno staklo? 


Otpadno se staklo odlaže u zeleni spremnik. 
Prije odlaganja otpadne staklene ambalaže 
skidaju se čepovi i odlažu u ostali otpad ili u 
metalni otpad. Odvojeno sakupljeno amba- 
lažno staklo dodatno se obrađuje i kao stakleni 
krš odvozi u tvornicu staklene ambalaže. Pre- 
radbom otpadnoga stakla smanjuje se potroš- 
nja energije i prirodnih sirovina, te djelotvorno 
štiti priroda. Posljednjih godina Hrvatska uvo- 
zi i otpadno staklo. 


Što s plastikom? 


I plastika se uspješno reciklira ako je odvojeno 
sakupljena. Za sada se na javnim površinama 
odvojeno sakuplja samo otpadna PET amba- 
laža. To je više ili manje prozirna ambalaža 
za osvježavajuće napitke i neke prehrambene 
i higijenske potrepštine. PET ambalažu 
prepoznajemo po karakterističnim slovima 
PET i oznaci 01, a odlaže se u žute mrežaste 
posude koje se nalaze u športskim i rekre- 
acijskim središtima, reciklažnim dvorištima, 
trgovinama i sl. Plastični se čepovi odlažu od- 
vojeno. Otpadna plastika je posebno drago- 
cjena vrsta otpada čijom se reciklažom uvelike 
štedi energija i prirodne sirovine. 


RECIKLAŽNO DVORIŠTE 
OPORABIŠTE 


. 
e 
. 
- 


vol[n exjsue1qouwuoq 


Legenda 


Kiosk 
Željezo 

Ravno staklo 
Guma 

Stiropor 

PET 

Zeleni otpad 
Obojene kovine 
Stara ulja 

Cijele boce 

11. Limenke 

12. Ambalažno staklo 
13. Kemopaleta 

14. Akumulatori 

mk ap Postojeći objekti 
16. Čaše od jogurta 
17. PE ' 
: A — Sanitarno ga b 
18. Novine t garderobni prostor 


B — Kancelarija i trgovina 


19. Karton ž 
20. Glomazni otpad C — Betonski plato 
21. Pluto 


Boje i lakovi 

Što se još može odlagati u oporabištu? 


Otpadna kartonska ambalaža bez plastičnog 
omota, vrpc4 i komada stiropora odlaže se u 
plavi kontejner s natpisom »karton«. Čisti 
stiropor odvaja se i odlaže u žuti spremnik s 
natpisom »stiropor«. Glomazni metalni otpad 
ostavlja se u odgovarajućem spremniku s 
natpisom »kovine«. 


Kako radi oporabište? 


Bez ikakve naknade mogu se iskoristive i pro- 
blematične (opasne) tvari, kao i glomazni ot- 
pad do veličine prostornoga metra odložiti u 
oporabišta. Što je nekome otpad drugome 
može biti dugo tražena stvar ili raritet. Osoblje 
oporabišta uputit će donositelja kako i gdje 
odložiti određenu vrstu otpada. 

Reciklažna dvorišta su u pravilu otvorena: 
radnim danom od 7 do 19 sati, a subotom od 
7 do 13 sati. 


Koje su to problematične ili opasne 
tvari? 

I u kućanstvu, a ne samo u industriji, postoje 
tvari opasne za okoliš i zdravlje ljudi. Te pro- 
blematične tvari moraju biti stručno zbrinute. 
Akumulatori, antifriz, instrumenti sa živom, 
razvijač, fiksir, uljni filtri, insekticidi, herbi- 
cidi, sve ove tvari i predmeti ne odlažu se u 
uobičajene posude za otpad, niti izlijevaju u 
kanalizaciju. 


Koje opasne tvari možete ostaviti u 
oporabištu? 


U reciklažna se dvorišta mogu donijeti bez 
naknade slijedeće opasne tvari uz neka 
ograničenja: 
- otpadno motorno i jestivo ulje do 5 litara, 
- maziva, kiseline, lužine i time zagađeni 
kanisteri, 

- otpadni lijekovi bez kutije, igle od injek- 
cija s priborom preuzimaju se samo u prozir- 
noj ambalaži, 

- fotokemikalije, 

- sredstva za čišćenje i odstranjivanje mrlja, 

- ispražnjene sprej doze, boje, lakovi, raz- 
rjeđivači i sl, 

- sve sprave koje sadrže živu. 

Nepoznate i sumnjive tvari također se mogu 
donijeti u oporabište u izvornoj ambalaži. 


Zbog čega je važno ponovno 
iskorištavanje otpada? 

Ponovnim iskorištavanjem otpada postižemo 
slijedeće: štednju skupe i dragocjene energije, 
smanjenje potrebe za deponiranjem, smanje- 
nje zagađivanja zraka, voda i tla i očuvanje 
prirodnih sirovina. 


Što se događa s otpadnim tvarima nakon 
odvojenoga odlaganja? 

Od otpadnoga papira i kartona preradbom se 
dobije visokovrijedni papir i kartonska am- 
balaža. Od bijeloga i obojenoga stakla u stak- 
larskoj se industriji proizvode nove bezbojne 
i obojene boce. Iz otpadnih plastičnih boca 
nastaju novi plastični proizvodi, granulati, od 
kojih ponovno nastaju boce i drugi plastični 
predmeti. Otpadne kovine se tale i iznova lije- 
vaju u nove predmete. Slično se događa i s 
ostalim iskoristivim otpadom. 


Što uraditi s biootpadom? 

Analize sastava kućnoga otpada pokazuju da 
je udio biootpada u ukupnoj količini kućnoga 
otpada oko 30 %. Zato, ako želimo smanjiti 
opasnosti koje vrebaju s deponija, moramo 
smanjiti količinu otpada koju bacamo u našu 
običnu posudu za smeće. Odvojimo bioraz- 
gradivi otpad iz kuhinje i vrta u bioposudu 
kako bi taj otpad dospio u pogon za preradu 
(kompostaru). 

Što je cilj izdvojenoga sakupljanja 
biootpada? 

Ispravnim sakupljanjem biootpada omoguću- 
jemo proizvodnju komposta visoke kakvoće. 
Primjenom biokomposta (komposta proizve- 
denog iz biootpada) omogućujemo proiz- 
vodnju zdrave hrane i sudjelujemo u zaštiti 
našega zdravlja i okoliša. Što veće količine 
biootpada sakupimo odvojeno, to će biti ma- 
nje novih deponija. 


Poznaje li priroda otpad? 

U prirodi uginuli organizmi i njihovi dijelovi 
podliježu raspadanju, razgradnji koju 
obavljaju organizmi-razlagači. To su brojne 
vrste bakterija, oku nevidljive gljivice i veći 
organizmi kao što su gujavice. Svi ovi orga- 
nizmi razgrađuju otpad, pri čemu nastaje 


1. SMETIŠTE JAKUŠEVEC : 
2. NOVO SANITARNO ODLAGALIŠTE 


humus, tvar koja podliježe mineralizaciji. 
Najbolje to možemo uočiti u šetnji šumom u 
kasno proljeće: tamo gdje smo još u jesen 
gazili po debelom sloju otpaloga lišća, sada 
nailazimo na tanak pokrov od nagnjilih lis- 
tova. Sve ostalo lišće, kao i ono od prethodnih 
godina, već su milijuni najmanjih živih bića 


pretvorili u humus — podlogu plodnoga tla. 

Što je to kompostiranje? 

Kompostiranje je najdjelotvornija metoda za 
proizvodnju komposta i aktivan doprinos za- 
štiti prirode. To je slaganje i pripravljanje tvari 
za proces koji se sam od sebe odvija u priro- 
di. Ali da bismo imali što kompostirati, po- 
trebno je odvajati i prikupljati biootpad i odla- 
gati ga u bioposudu. 


ta 


Primjer reciklažnih dvorišta u Zagrebu 

Što treba znati o bioposudi? 


Bioposuda je posuda smeđe boje od 10 (u 
kuhinji) i 80 litara (ispred kuće) za pojedi- 
načna kućanstva ili biospremnik od 1100 
litara za nekoliko domaćinstava. Biootpad 
treba već u kuhinji izdvojeno odložiti u bio- 
posudu. Mora se prazniti najmanje dva puta 
tjedno kako se ne bi stvarali neugodni mirisi. 
Dno treba obložiti papirom (ne novinskim) 
koji će upiti suvišnu vlagu, olakšati pražnjenje 
i sam se kompostirati. 


Kako se ispravno rabi bioposuda? 


Bioposudu treba staviti na sjenovito mjesto i 
držati je zatvorenom, jer u tom se slučaju 
nikakvi mirisi neće širiti u okoliš. Uporabom 
bioposude možemo gotovo za trećinu smanjiti 
količinu našega otpada. 


Što sve ide u kompost? 
Iz kuhinje: ostatci voća i povrća, talog od kave 


i ostatci mliječnih proizvoda. Iz vrta: okre- 


sotine grmlja, živice i drveća; trava, lišće, os- 
tatci žetve, slama, izmet domaćih životinja i 
trulo voće i povrće. 


Što ne ide u kompost? 


U kompost ne ide staklo, kovina, papir, tekstil, 
folije, kemikalije, baterije, boje i lakovi, sred- 
stva za razrjeđivanje, guma, staro ulje, vrećice 
s prašinom iz usisavača, ambalaža od mlijeka 
i sokova i pelene. 


Gdje se obavlja kompostiranje? 

Za kompostiranje najpogodniji je vrt i to kutak 
u vrtu, u polusjeni, zaštićen od vjetra. Bioot- 
pad iz bioposude iskrene se na predviđeno 
mjesto i lagano prekrije zemljom. U nedo- 
statku prostora pomažu posude za kom- 
postiranje. U trgovini postoje od različitih ma- 
terijala, drvene, žičane ili plastične. 


Sakupljanje rabljenog motornog ulja u reciklažnom dvorištu — oporabištu 

Što još može učiniti pojedinac? 

Da bi problem otpada mogao biti riješen bez 
težih posljedica po okoliš, iznimno je važno 
da svaki pojedinac, u svakoj prigodi, u vrtiću 
i školi, u igri i na izletu, na radnom mjestu i u 
kući, u selu i gradu, svojim ponašanjem pri- 
donese zaštiti okoliša. 


Ima li poduka važnu ulogu? 


Ima najvažniju. Već u vrtiću s djecom treba 
razgovarati i podučavati ih o problemu otpada 
i očuvanja okoliša. I roditelji se skupa s 
djecom mogu uključiti u program vrtića i 
škole za očuvanje okoliša. Dobro je uključiti 
se i u različite udruge kao što je Pokret pri- 
jatelja prirode “Lijepa naša“. I roditelji i djeca, 
u svakodnevnom životu, mogu jedni drugima 
pokazati kako se treba brinuti o okolišu. 


Može li se već pri kupovini smanjiti 
količina otpada? 

Naravno. U kupovinu treba ponijeti vlastitu 
torbu kako ne bi morali kupovati i upotre- 
bljavati najlonske vrećice. Pića i ulje bolje je 
kupiti u povratnim bocama. Izbjegavati skupe 
boce za jednokratnu uporabu. Ako je moguće, 
bolje je kupovati velike (diskont) količine, a 
ne pojedinačno zapakirane proizvode u malim 
količinama; jeftinije je, a doma se nosi manje 
otpada. Dodatna pakiranja skinuti i ostaviti u 
trgovini. Trgovine imaju organiziran odvoz 
otpada. 


Koje su prednosti uporabe povratnih 
boca? 

Povratna staklena boca za ulje, mineralnu 
vodu, Coca-Colu, Pepsi-Colu i ostale 
bezalkoholne napitke zamjenjuje najmanje 30 
plastičnih (PET) boca. Staklena boca za 
mlijeko može se također puniti više od trideset 
puta. Jedna povratna staklena boca za mlijeko 
tako zamjenjuje najmanje 30 komada 

alternativne ambalaže iz vezanih tvari (npr. 
tetrapak ambalaže za jednokratnu uporabu, 
koja se inače teško iskorištava). U Europi se 
već rabe i povratne plastične boce za različite 
napitke. 


Zašto povratne staklenke umjesto 
nepovratnih? 


Jedna staklenka džema, voća, povrća, jogurta, 
kiselog mlijeka i sličnih mliječnih proizvoda 
može se najmanje dvadeset puta iznova 
uporabiti, za istu ili sličnu namjenu, prije nego 
se reciklira kao otpadno staklo. Nasuprot to- 
me, za istu količinu jogurta treba upotrijebiti 
20 plastičnih čašica, koje se nakon uporabe 
gotovo redovito bacaju u otpad. 


Što se još može savjetovati? 


Umjesto vakuumski pakiranih i konzerviranih 
proizvoda bolje je i zdravije kupovati svježe 
voće, povrće, nareske i meso. Izbjegavati 
sprej-doze, koje predstavljaju opasnost za 
okoliš, a upotrebljavati proizvode s tzv. crp- 
nim raspršivačima koji se mogu ponovno pu- 
niti. Kupovati proizvode koji potječu iz po- 
novnoga iskorištenja (npr. reciklirani papir). 


Što se može korisno poduzeti u kućnim 
poslovima? 


Umjesto opasnih kemikalija pri čišćenju treba 
upotrebljavati neotrovna sredstva. Prati rublje 
i posuđe kad su perilice pune i upotrebljavati 
deterdžente bez fosfata. Kad se posuđe pere 
ručno voda ne mora neprekidno teći. Pri 
obnavljanju i bojanju stana ili kuće upotrijebiti 
boje na bazi vode, oprezno rukovati s razrje- 
đivačem i dobro ga začepiti, a ostatak boje 
darovati susjedima, prijateljima, školama ili 
drugima kojima ustreba. 


Smije li se i u kupaonici štedjeti voda? 

Nije dobro nekupanjem štedjeti vodu. Ali dra- 
gocjena voda se može uštedjeti tuširanjem 
umjesto kupanjem. Dobro je 1 u vodokotliću 
regulirati protok vode, ali pri tome treba paziti 
da je ima dovoljno za ispiranje. To se može 
ostvariti spuštanjem plovka ili postavljanjem 
plastične boce punjene vodom u kotlić. Ne 
valja pri pranju zubi ili brijanju pustiti vodu 
da nepotrebno teče. I napokon, ako slavine 


cure, treba ih što prije popraviti. 


Može li vozač smanjiti 

zagađenje okoliša? 

Automobil je veliki zagađivač okoliša. Kad 
je već tako treba kupiti automobil koji troši 
malo goriva i koji ima ugrađen katalizator. 
Treba često provjeravati tlak u gumama. Gu- 
me s niskim tlakom opasne su za vožnju i uz- 
rokuju veću potrošnju goriva. Najbolje je ipak 
voziti se što manje, a prednost dati pješačenju, 
vožnji biciklom i javnom prijevozu. Voda se 
zatvori dok se kola šamponiraju. Curi li ulje 
iz motora ili mjenjača brzine, treba hitno otići 


VODU TROŠITE, ALI NE RASIPAJTE  Automehaničaru. 

Kako se može zaštititi vrt? 

Vrt je najbolje gnojiti prirodnim stajskim 
gnojivom. Povrće treba okopavati, korov 
čupati a herbicide najbolje je zaboraviti. 
Vrt se polijeva rano ujutro ili navečer kad 
je isparavanje najmanje. Voda se naj- 
djelotvornije upotrebljava kad se na cijev 
stavi raspršivač. 


Je li šetač zagađivač okoliša? 


Jest ako ostavlja za sobom “tragove, pa- 
pir, opuške i ambalažu. Svaki istinski lju- 
bitelj zdravoga okoliša pokupit će otpad u 
izletištu, na plaži ili drugdje u prirodi. Ka- 
da se kućni ljubimac, najčešće pas, vodi u 
šetnju na javnu površinu, u perivoj ili na 
ulicu, treba ponijeti odgovarajući pribor i 
njime počistiti sve što životinja uneredi. 


Evo zanimljive tabele 

s poleđine novogodišnje čestitke koju 
je zagrebačko poduzeće “Vodoop- 
skrba i odvodnja" uputilo potrošačima. 
Iz nje se na zgodan način može vidjeti 
koliko se vode izgubi zbog neispravnih 
slavina. 

A nezaboravimo da se voda plaća! 


= 


Sto korisno može uraditi pušač? 


Kad već pušenjem uništava svoje zdravlje i 
zdravlje bližnjih i zagađuje okoliš dimom i 
opušcima, pušač bi barem mogao upotreblja- 
vati upaljač koji se može iznova puniti i tako 
ga rabiti kroz duže vrijeme. 


Jesu li pivopije opasni za okoliš? 

Ako piju prekomjerno, opasni su za okolinu, 
a ako piju iz doza od bijeloga lima, opasni su 
za okoliš. Izmjereno je da 65 doza od bijeloga 
lima sadrži 32,5 litara piva. Ista količina piva 
u povratnim staklenim bocama značajno sma- 
njuje opterećenje okoliša. Tek nakon 35 po- 
novnih punjenja i pranja staklena pivska boca 
odlaže se kao otpadno staklo. Proizvodnja alu- 
minijskih doza za piće zahtijeva veliku potro- 
šnju električne energije, a recikliranje otpad- 
nih doza je složeno i skupo. 


Utječe li iskorištavanje energije na 
okoliš? 

Racionalnim iskorištavanjem električne i 
toplinske energije, plina, lož ulja, benzina i 
drugih goriva, značajno se smanjuju troškovi 
u kućanstvu i vrlo djelotvorno doprinosi za- 


štiti okoliša. Svaka je proizvodnja energije po- 
vezana s utjecajem na okoliš i utječe na go- 
milanje novih količina otpada. 


U kakvoj su vezi domaća zadaća i zaštita 
okoliša? 


Od domaćih i školskih zadaća mnoge učenike 
zaboli glava. Kako bismo smanjili glavobolju 
prijateljima zdravoga okoliša preporučujemo 
pisanje zadaća nalivperom i kemijskim 
olovkama koje imaju mogućnost zamjene 
istrošenoga uloška. Tako najmanje dvanaest 
jednokratnih kemijskih olovaka neće završiti 
u otpadu. 


Može li se brisanjem nosa zaštititi okoliš? 


Brisanje nosa je nužna i korisna higijenska 
navika. A ako umjesto papirnatih rupčića 
rabimo platnene, uštedjet ćemo velike koli- 
čine papira. Tako npr. uporabom 10 platnenih 
rupčića tijekom vremena možemo uštedjeti 
3000 papirnatih. Jednako je tako bolje rabiti 
tekstilne umjesto papirnatih ručnika. Naravno, 
platnene rupčiće i ručnike treba prati deter- 
džentom bez fosfata. 


Racionalno korištenje električne energije 
osigurava zaštitu okoliša i uštedu novca 


Jedna uobičajena žarulja traje oko 1000 sati, a elektronska 
— štedljiva žarulja oko 8000 sati. Ako se umjesto uobičajene 
žarulje od 60W koristi elektronska štedljiva žarulja od 11W 
(uz istu jakost svjetla) uštedjet će se 392 kWh. Na taj se 
način višestruko smanjuju štetne emisije u okoliš (npr. 
prašine, CO,, SO, NO) i istovremeno ostvaruje ušteda 
od najmanje 250,00 kuna (kada se i odbije cijena 
elektronske žarulje od oko 15 kuna). 

Tko se u hrvatskoj književnosti 

prvi bavio okolišem? 

Književnik Hrvoje Hitrec u romanu Eko Eko 
i u svih pet romana o Smogovcima, te u sli- 
kovnici Pahuljica. 


Hrvoje Hitrec 


/TOJE TO 

Je li u Domovinskome ratu 
stradao okoliš? 


Svaki rat je poguban za ljudske živote, go- 
spodarstvo i okoliš. Napadnuti hrvatski narod 
nije imao izbora, morao je krenuti u rat, 
obraniti se i osloboditi okupirane dijelove svo- 
je domovine. Srpski se okupator osobito oko- 
mio na hrvatsku prirodnu i kulturnu baštinu. 
Svakodnevno srpsko granatiranje nanijelo je 
goleme štete šumama, naseljima i industrij- 
skim postrojenjima. Od posijanih minsko- 
eksplozivnih sredstava i poslije rata stradavaju 
ljudi i životinje. Bezobzirni okupatorski voj - 
nici oskvrnuli su za četverogodišnje okupacije 
i Plitvička jezera. Zapalili su mnoge šume u 
Južnoj Hrvatskoj, a osobito je stradao čuveni 
arboretum u Trstenom kod Dubrovnika. U 
vrijeme okupacije dijelova Slavonije Srbi su 
sustavno i nemilosrdno iskorištavali ponaj- 
bolje hrvatske šume. U slobodnoj Hrvatskoj 
hrvatski će se narod s novim marom posvetiti 
obnovi ugrožene baštine i zaštiti okoliša. 


Što je to ZGO? 
To je poduzeće koje se bavi gospodarenjem 
otpadom i zaštitom okoliša. 


2G 


ZGO, Zeleni trg 3, 10000 Zagreb, tel: 533 811, fax: 533 306 


INDEKS 


abak 52 

akropola 58 

alfabet 57 

Američki građanski rat 78-79 

anamortfna leća 147 

angstrem 178 

animirani film (kompjutorski) 
160-161 

Apollo, misije 16 

Archaeopteryx 132 

Arktik 44-45 

asteroidi 8 

astronauti 16, 17 

Azteki, kalendar 53 

atom 168 

- atomska energija 168-169 

australopitek 48 

